Mestské zastupiteľstvo v Košiciach

Zápisnica
z III. rokovania Mestského zastupiteľstva v  Košiciach, 
     zo dňa 14. februára 2011

Prítomní: podľa prezenčných listín

Rokovanie mestského zastupiteľstva otvoril a viedol MUDr. Richard Raši, MHP, primátor mesta Košice.  Privítal poslanca Národnej rady SR p. Petra Žigu. 
Konštatoval, že v úvode bolo prezentovaných 48 poslancov, čo je väčšina a mestské zastupiteľstvo bolo uznášania schopné.

K programu rokovania

p. Raši, primátor mesta Košice – Program rokovania bol uvedený v pozvánke.
Doplnil ho o bod č. 29/1 Odvolanie náčelníka mestskej polície mesta Košice a poverenie na riadenie mestskej polície. Dôvodom je žiadosť náčelníka mestskej polície o uvoľnenie z funkcie k 28.2.2011.
Upozornil prítomných, že materiály  pod číslom 7, 11, 13, 14 tak ako sú predložené v programe rokovania, boli ešte pred zasadaním mestského zastupiteľstva upravené. Boli tam uvedené konkrétne mená. 
Vyzval poslancov, aby predniesli svoje doplňujúce návrhy k programu rokovania mestského zastupiteľstva.

p. Jakubíková, hlavná kontrolórka mesta Košice – V zmysle platného Rokovacieho poriadku mestského zastupiteľstva v Košiciach, stiahla z rokovania bod 3 a to z dôvodu, že po prerokovaní v mestskej rade vyšli najavo okolnosti vecného charakteru, ktoré majú na predkladaný materiál vplyv. Materiál bude predložený na nasledujúce mestské zastupiteľstvo. 

p. Raši, primátor mesta Košice – Nakoľko ďalšie návrhy neboli, dal hlasovať o doplnení programu o bod 29/1 Odvolanie náčelníka Mestskej polície Košice a poverenie na riadenie  mestskej polície.

Hlasovanie č. 1: za 44, proti -, zdržali sa 6.

p. Raši, primátor mesta Košice – Skonštatoval, že návrh na zaradenie bodu rokovania bol schválený. Dal hlasovať o celom programe.

Hlasovanie č. 2: za 48, proti -, zdržali sa 2.

––-     ––-     ––-

Overovatelia zápisnice

p. Raši, primátor mesta Košice – Za overovateľov zápisnice určil poslancov
Mgr. Jozefa Andrejčáka
a JUDr. Cyrila Betuša.
––-     ––-     ––-

Návrhová komisia

p. Raši, primátor mesta Košice – Vyzval predsedov poslaneckých klubov, aby predniesli svoje návrhy na členov do návrhovej komisie.

p. Géci, poslanec MZ – Za poslanecký klub SMER, SD, MOST-HÍT, ĽS HZDS navrhol do návrhovej komisie poslancov p. Andrejčáka Jozefa, p. Adamčíkovú Margitu a 
p. Dudíkovú Katarínu.

p. Pajtáš, poslanec MZ – Za poslanecký klub SDKÚ, DS, KDH, SMK, EDS navrhol poslanca p. Bernarda Berbericha.

p. Raši, primátor mesta Košice – Dal hlasovať o predložených návrhoch členov do návrhovej komisie poslancov pp. Andrejčáka, Adamčíkovú, Dudíkovú a Berbericha.

Hlasovanie č. 3: za 49, proti -, zdržal sa 1.

p. Raši, primátor mesta Košice – Skonštatoval, že návrh bol schválený a na III. rokovaní mestského zastupiteľstva bude návrhová komisia pracovať v zložení : pp. Andrejčák, Adamčíková, Dudíková a Berberich.  Zároveň zvolených členov  požiadal, aby zaujali svoje miesto vo vyhradenom 12. rade. 
Ostatným poslancom oznámil, aby svoje návrhy k jednotlivým bodom programu rokovania predkladali návrhovej komisii písomne. 

––-     ––-     ––-

1. Informácia primátora mesta o svojej činnosti od I. rokovania MZ

p. Raši, primátor mesta Košice – Kvôli prehľadnosti svoje pracovné aktivity rozdelil do niekoľkých  tematických okruhov. 
Začal prijatiami osobnosti spoločenského, ekonomického a športového života. V reprezentatívnych priestoroch historickej radnice mal česť prijať v prvý deň po prílete do Košíc nového prezidenta spoločnosti U.S.Steel Dávida Rimtoula za prítomnosti doterajšieho prezidenta spoločnosti Georga Babcoka. Stretol sa s generálnymi honorárnymi konzulmi a honorárnymi konzulmi pôsobiacimi v Košiciach, ktorí ocenili aktívny záujem mesta o ich príspevok k získaniu zahraničných investorov, ktorých považuje z hľadiska ďalšieho rozvoja Košíc za kľúčový moment nielen svojho snaženia, ale aj úsilia nového vedenia mesta Košice. 
Prijal úspešných zápasníkov, majstrov Slovenska, prvú Košičanku profesorku chirurgie ocenenú Krištáľovým krídlom, či ďalších Košičanov, ktorí musia podľa jeho názoru cítiť úctu a podporu predstaviteľov mesta, ktoré reprezentujú a robia mu dobré meno aj za hranicami krajiny.
Ďalší okruh aktivít v pozícii primátora za uvedené obdobie bol zameraný na prípravu Majstrovstiev sveta v ľadovom hokeji v roku 2011, ktoré sa od 29. apríla začnú aj v Košiciach. Chcú byť na ne dôstojne a dostatočne pripravení. Intenzívne komunikujú s kolegami v Bratislave, ktorí musia riešiť podobné, či rovnaké problémy a otázky súvisiace so zabezpečením plynulej dopravy, dostatočnej bezpečnosti a návštevníckeho servisu pre fanúšikov a návštevníkov. Zorganizovali spoločnú tlačovú konferenciu primátorov a organizátorov v hlavnom meste, ktorá mala dobrý ohlas médií. Predpoklady hovoria, že počas majstrovstiev sveta navštívi Košice približne desať tisíc ľudí denne. Chcú dosiahnuť, aby tí, čo navštívia Košice prvýkrát, cítili potrebu sa vrátiť, aby šírili dobré meno mesta. Aby zvládnuté majstrovstva sveta boli tou najlepšou pozvánkou na projekt Košice – Európske hlavné mesto kultúry v roku 2013.
V uplynulých týždňoch absolvoval množstvo pracovných rokovaní, či spoločenských stretnutí, V pracovnom programe sa podarilo štandardizovať systém porád a prípravu podkladových materiálov, ktoré na nich posudzujú a zároveň si prizývajú k vysvetleniam odborných garantov z magistrátu. 
Kľúčovou úlohou uplynulých dní bola a stále je príprava rozpočtu mesta na rok 2011. Konštatoval, že záujem o stretnutia pri riešeniach rôznych problémov je naozaj veľký, väčší, ako sú časové možnosti jeho, či vedenia mesta, no napriek tomu sa všetci snažia, aby nikto nemohol povedať, že nemá možnosť hovoriť s primátorom mesta a námestníkmi, alebo vedúcimi pracovníkmi. 
Manažéri firiem, predstavitelia spoločenských organizácií, neziskových organizácií, či pracovníci kultúry a vedy majú k ním dvere otvorené a dúfajú, že tak, ako to dokázali doteraz, tak aj v budúcnosti si vždy dokážu nájsť priestor pre každého, kto za nimi chce prísť.
Na záver povedal, že jeho snahou je a bude vynakladať svoj čas v prospech Košíc a Košičanov čoraz efektívnejšie, aby po ich pracovných rokovaniach ostávali nové, progresívne výsledky. 
Keďže išlo o informáciu, požiadal návrhovú komisiu, aby prečítala návrh na uznesenie.

p. Andrejčák, poslanec MZ a člen návrhovej komisie – Prečítal návrh na uznesenie.
Mestské zastupiteľstvo v Košiciach podľa 6 ods. 2 písm. y) Štatútu mesta Košice berie na vedomie informáciu  primátora mesta o svojej činnosti od ustanovujúceho rokovania mestského zastupiteľstva. 

p. Raši, primátor mesta Košice – Požiadal poslancov, aby hlasovali o prečítanom uznesení.

Hlasovanie č. 4: za 47, proti 1, zdržal sa -.

p. Raši, primátor mesta Košice – Skonštatoval, že informácia bola vzatá na vedomie.

––-     ––-     ––-

2. Správa o činnosti Útvaru hlavného kontrolóra 

p. Raši, primátor mesta Košice – Vyzval hlavnú kontrolórku mesta Košice, aby predniesla správu o činnosti svojho útvaru.

p. Jakubíková, hlavná kontrolórka mesta Košice – Bod rokovania obsahuje správu o činnosti hlavného kontrolóra od predchádzajúceho rokovania mestského zastupiteľstva, súhrnnú správu o činnosti hlavného kontrolóra za rok 2010. Súčasťou tejto správy sú správy o výsledkoch kontroly vykonanej v Základnej škole Park Angelinum a spoločnosti Bytový podnik mesta Košice. Na základe poverenia hlavného kontrolóra zamestnanci útvaru vykonali a ukončili kontrolu v menovaných subjektoch. Cieľom bolo preveriť a zistiť hospodárenie a dodržiavanie všeobecne záväzných predpisov a interných predpisov. V oboch subjektoch sa preverovala inventarizácia majetku v zmysle zákona o účtovníctve. V základnej škole sa kontrola zamerala na kontrolu hospodárenia s majetkom, na príjmy a výdavky, dodržiavanie rozpočtových pravidiel a finančného plánu za rok 2009. V Bytovom podniku sa kontrola zamerala na výsledky hospodárenia a plnenia finančného plánu, verejného obstarávania a obstarávania dlhodobého majetku za rok 2009 a polrok 2010. 
V krátkosti uviedla súhrn kontrolných zistení. V predmetnej škole došlo k pochybeniu vo veci prenajímania majetku v školských zariadeniach v jednom prípade. Ide o školnícky byt. Kontrolovaný subjekt okamžite prijal nápravné opatrenia. Podrobnejšie informácie sú uvedené priamo v správe o výsledku kontroly, ktorú majú poslanci k dispozícii. 
Ďalšie kontrolné zistenia sa týkajú Bytového podniku mesta Košice. Ide o inventarizáciu majetku, kde došlo k porušeniu zákona o účtovníctve vo veci inventarizácie v piatich strediskách. Nebola dodržaná zásada opatrnosti v zmysle postupov účtovania v oblasti pohľadávok. Bolo zistené nesprávne účtovanie preddavkov a nebol zriadený samostatný účet pre preplatky a neboli tiež dodržané pravidlá prenajímania majetku. Kontrolovaný subjekt okamžite prijal nápravné opatrenia a stanoviská, ktoré sú súčasťou správy o výkone kontroly, v ktorej sú uvedené podrobnejšie informácie. 
Ako hlavná kontrolórka poďakovala  Základnej škole Park Angelinum a Bytovému podniku za spoluprácu a poskytnutú súčinnosť pri výkone kontroly.
V správe o činnosti hlavného kontrolóra  uvádza, že zahájila tematickú kontrolu mimo plán, zameranú na dodržiavania lehoty znaleckých posudkov pri priamom predaji majetku v roku 2009 v zmysle zákona o majetku obcí, ktorý uvádza, že znalecký posudok pri priamom predaji je platný 6 mesiacov. Vykonaná kontrola nepreukázala nedostatky. Záver kontroly je, že zodpovedný odborný referát bude v materiáli pri predaji majetku, ktorý bude predkladaný na rokovanie majetkovej komisie doplnený o lehoty znaleckých posudkov. Taktiež im poďakovala za súčinnosť.
Správa obsahuje stanoviská k dlhovej službe a to z dôvodu, že mesto žiadalo o úver v súlade so schválenými uzneseniami za volebné obdobie 2006 až 2010 a pre krytie časového nesúladu v januári tohto roku. Zo zákona o rozpočtových pravidlách územnej samosprávy jej vyplýva povinnosť preskúmať dodržiavanie podmienok na prijatie návratných zdrojov financovania pred ich prijatím na bankové účty mesta. Ide o zákon o rozpočtových pravidlách územnej samosprávy § 17. 2. 11 
Zároveň doplnila svoju správu o činnosti hlavného kontrolóra  od predchádzajúceho mestského zastupiteľstva o ústnu informáciu, ktorú získala v priebehu minulého týždňa, že mesto prijalo návratné finančné zdroje od právnickej osoby záverom roka. Realizácia transakcie nebola daná na preskúmanie hlavnému kontrolórovi v zmysle platného zákona o rozpočtových pravidlách, čo je v rozpore s predmetným zákonom. O tejto udalosti písomne informovala vedenie mesta. Ďalšie zistenia budú predkladané v správe hlasného kontrolóra na najbližšom rokovaní mestského zastupiteľstva.
V súčasnosti vykonávajú kontrolnú činnosť v dvoch subjektoch a to v spoločnosti Mestské lesy a na Základnej škole Kežmarská 28 a v jedálni, v zmysle schváleného plánu kontrolnej činnosti na I. polrok 2011. Ako hlavný kontrolór zahájila kontrolu plnenia uznesení mestského zastupiteľstva na Magistráte mesta Košice v súlade so zákonom o obecnom zriadení za rok 2010. Správy o výsledku týchto kontrol budú predložené na najbližších rokovaniach.
Na záver uviedla súhrnnú správu o činnosti kontrolóra za rok 2010. Plán kontrolnej činnosti bol schválený uzneseniami mestského zastupiteľstva a to č. 1008 a 1164. Kontroly boli vykonané v týchto subjektoch: Magistrát mesta Košice, Správa majetku mesta Košice, Bytový podnik, Základná škola Jenisejská, Abovská, Fábryho, Belehradská, Tomášikova, Trebišovská, Park Angelinum. V tabuľkách sú uvedené štatistické vyhodnotenia vykonaných kontrol. Najvyšší podiel na kontrolnej činnosti majú rozpočtové organizácie, školy a školské zariadenia a to až 47 %. Obchodné spoločnosti majú 20 %-tný podiel na kontrolnej činnosti a taký istý podiel má aj Magistrát mesta Košice. Príspevkové organizácie majú 13 %-tný podiel na kontrolnej činnosti. Plán sa týkal 13 kontrol. Skutočnosť bola, že Útvar hlavného kontrolóra vykonal 15 kontrol, 2 boli mimo plánu. 
V priebehu roka bolo 25 kontrolných zistení. Vykonali analýzu najčastejších porušení v kontrolovaných subjektoch, školách a školských zariadeniach. Hlavný kontrolór spracoval informáciu o spolupráci na oddelení školstva. Poverený zamestnanec Útvaru hlavného kontrolóra spracoval prezentáciu o týchto najopakovanejších porušeniach všeobecných predpisov, ktorá bola ním odprezentovaná na porade oddelenia školstva štatutárom v rámci prevencie. 
V priebehu minulého roka hlavný kontrolór zaevidoval 30 podnetov od fyzických a právnických osôb. 8 podnetov je v sledovaní, 1 bol anonym. Z toho bolo 7 oprávnených podnetov. Štatistický prehľad je uvedený v tabuľke.

p. Raši, primátor mesta Košice – Poďakoval hlavnej kontrolórke a otvoril rozpravu k tomuto bodu.

V rozprave vystúpili:

p. Halenár, poslanec MZ – Navrhol pani kontrolórke, či by vedela tie svoje správy urobiť tak, aby na začiatku správy boli závery, to znamená, to, čo sa zistilo, s následným prepojením na detaily v tele správy. Je treba povedať, že aj ostatné materiály a zrejme sa to bude zvyšovať, obsahujú strašné množstvo údajov. Ak majú poslanci, resp. on ako poslanec efektívne vykonávať svoj mandát, jednoducho nedokáže čítať od námestníčky 107 stránkové dokumenty, od kontrolórky 18 stránkové dokumenty. To jednoducho nejde, ak sa má sústrediť na to, čo je podstatne v neuveriteľne nepodstatných dátach, ktoré sú tam uvedené. Možno to pomôže aj iným poslancom. Poprosil ju, nech to skúsi a možno to bude mať pre viacerých vážny dopad na ich poslaneckú prácu.
Druhá vec – nerozumie tomu, prečo správy hlavného kontrolóra majú byť na hlavnej stránke utajené, tam kde je program mestského zastupiteľstva. Nerozumel tomu minulé 4 roky, nerozumie tomu ani v tomto volebnom období. Nechápe, prečo občania tohto mesta, ktorí si platia túto samosprávu zo svojich vlastných daní, nemôžu priamo pristupovať k materiálom tak ako poslanci. Vie mu toto niekto vysvetliť? Buď niekto z vedenia mesta, alebo priamo kontrolórka?

p. Kažimír, poslanec MZ – Súhlasí s poslancom p. Halenárom. Na tento problém poukazovali aj v minulom volebnom období. Myslí si, že tu treba len trochu politickej vôle. Tieto správy sú prístupné v zmysle zákona o slobodnom prístupe k informáciám a nevidí dôvod, aby sa skrývali v iných častiach web stránky a dá sa k ním dostať až po 5 kliknutiach. 

p. Jakubíková, hlavná kontrolórka mesta Košice – Táto vec je vyjadrená na ich stránke Útvaru hlavného kontrolóra. Správy sa predkladajú na mestské zastupiteľstvo na prerokovanie, až potom sa zverejňujú. Je to v zmysle zákona. 369/90 o obecnom zriadení § 18.

p. Halenár, poslanec MZ – Nerozumie tomu, aký zákon čo môže hovoriť o tom, že niečo nie je prístupné na hlavnej stránke. Nechápe to. Nerozumie tomu, prečo oni, ako poslanci môžu dostávať tie materiáli, môžu sa do nich pozerať a prečo nemôžu to isté v tú istú chvíľu urobiť občania tohto mesta. Nerozumie tomu. Aký zákon sa to tu spomína.

p. Jakubíková, hlavná kontrolórka mesta Košice – Správy po schválení, resp. po zobratí na vedomie, okamžite po mestskom zastupiteľstve sú zverejňované.

p. Kažimír, poslanec MZ – Pokiaľ k tomu nebude oficiálne právne stanovisko, je to len názor kontrolórky.

p. Raši, primátor mesta Košice – Pokiaľ tomu nebude brániť žiadna legislatíva, alebo iný právny výklad, tak sa bude zverejňovať všetko ihneď ako to bude možné. Tiež si myslí, že s tým nemajú žiaden problém. Hlavná kontrolórka sa na to pozrie a ak to bude možné, budú to robiť v najrýchlejšom možnom čase tak, aby to bolo dostupné všetkým. 
Nakoľko sa do rozpravy nikto ďalší neprihlásil, dal preto slovo návrhovej komisii. 

p. Andrejčák, poslanec MZ, člen návrhovej komisie – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. z) Štatútu mesta Košice berie na vedomie
1. správu hlavného kontrolóra mesta Košice za rok 2010
2. správu o činnosti hlavného kontrolóra mesta Košice od XXXVIII. rokovania Mestského zastupiteľstva v Košiciach
3. správu  o výsledku kontroly hospodárenia nakladania s majetkom  a vybraných položiek výnosov a nákladov v Bytovom podniku mesta Košice, s.r.o. za obdobie rokov 2009 a 1. polrok 2010
4. správu o výsledku kontroly nakladania s majetkom a vybraných položiek príjmov a výdavkov za rok 2009 na Základnej škole Park Angelinum 8 Košice.

p. Raši, primátor mesta Košice – Odznel návrh na uznesenie, dal o ňom hlasovať.

Hlasovanie č. 5: za 46, proti 1, zdržal sa 1.

p. Raši, primátor mesta Košice –Konštatoval, že uznesenie bolo schválené, správa bola zobratá na vedomie.

–––      –––      –––

3. Zásady pre výkon kontrolnej činnosti v podmienkach mesta Košice

p. Raši, primátor mesta Košice – Hlavná kontrolórka mesta Košice stiahla tento bod pri schvaľovaní programu z rokovania mestského zastupiteľstva. 

––-     ––-     ––-

4. Správa náčelníka Mestskej polície Košice o činnosti MsP Košice od. 1.7.2010 do 31.12.2010

p. Raši, primátor mesta Košice – Požiadal p. Dvorožňáka, náčelníka mestskej polície, aby uviedol správu o činnosti mestskej polície.

p. Dvorožnák, náčelník Mestskej polície Košice – Správa o činnosti Mestskej polície Košice za II. polrok 2010, ktorú predkladá na rokovanie mestského zastupiteľstva, je kompletná. Sú v nej zahrnuté všetky dôležité informácie, preto nemá nič na doplnenie. Pokiaľ budú nejaké pripomienky, rad zodpovie buď tu na rokovaní, alebo individuálne.

p. Raši, primátor mesta Košice – Otvoril k písomne predloženému materiálu rozpravu. Nakoľko sa nikto neprihlásil, odovzdal slovo návrhovej komisii. 

p. Andrejčák, poslanec MZ a člen návrhovej komisie – Prečítal návrh na uznesenie. 
Mestské zastupiteľstvo v Košiciach podľa § 6 ods. 2 písm. z) a § 6 ods. 3 Štatútu mesta Košice berie na vedomie správu náčelníka Mestskej polície Košice o činnosti Mestskej polície Košice od 1.7.2010 do 31.12.2010.

p. Raši, primátor mesta Košice – Dal hlasovať o prečítanom uznesení.

Hlasovanie č. 6: za 46, proti 1, zdržal sa -.

p. Raši, primátor mesta Košice – Skonštatoval, že uznesenie bolo schválené.

––-     ––-     ––-

5. Voľba členov mestskej rady

p. Raši, primátor mesta Košice – Dňa 11.2.2011 mu bolo písomne doručená žiadosť o uvoľnenie z funkcie člena mestskej rady poslanca p. Jakubova. Na základe tejto skutočnosti je potrebné doplniť mestskú radu o troch členov. Mestská rada pozostáva z 12 členov. 4 sú členmi z titulu svojej funkcie, sú to primátor, námestníci primátora a predseda Rady starostov. 8 členov volí mestské zastupiteľstvo. Na ustanovujúcom zastupiteľstve bolo zvolených 6 členov mestskej rady a to poslanci p. Géci, p. Andrejčák, p. Grüllingová a p. Jakubov, ktorý následne požiadal o uvoľnenie a poslankyne p. Čižmáriková a p. Dudíková.
Vyzval predsedov poslaneckých klubov a poslancov mestského zastupiteľstva, aby predniesli svoje návrhy na členov mestskej rady.

p. Jutka, poslanec MZ – Čo sa týka zloženia mestskej rady bolo v minulosti zvykom, že mestská rada, ktorá je poradným orgánom primátora mesta a mestského zastupiteľstva má odporúčací charakter a sú v nej predrokovávané materiály mestského zastupiteľstva, odrážala zloženie jednotlivých politických strán v mestskom zastupiteľstve. Zloženie jednotlivých politických strán v zastupiteľstve, ktoré následne vytvorili poslanecký klub je nasledovné SMER, MOST –HÍT, ĽS HZDS má celkovo 38 % a poslanecký klub SDKÚ, DS, KDH, SMK, EDS má 40 % členov mestského zastupiteľstva. Poslanecký klub NEKA má 22 % členov mestského zastupiteľstva. A podľa rokovacieho poriadku má byť mestská rada zložená z poslancov tak, aké je pomerné zloženie v mestskom zastupiteľstve. Preto predložil návrhovej komisii návrh na uznesenie, ktorý teraz prečítal. Je to pozmeňujúci návrh oproti predloženému návrhu. 
Mestské zastupiteľstvo v Košiciach podľa § 12 ods. 2 zákona 401/1990 Zb.  schvaľuje zloženie mestskej rady pre volebné obdobie 2010 až 2014 podľa pomerného zastúpenia jednotlivých politických strán v mestskom zastupiteľstve nasledovne: 
poslanecký klub SMER, MOST –HÍT, ĽS HZDS 38 % = 4 členovia, 
poslanecký klub SDKÚ, DS, KDH, SMK, EDS 40 % = 4 členovia
poslanci NEKA,  ktorí nevytvorili poslanecký klub a majú 22 % = 2 členovia.

p. Čekanová, poslankyňa MZ –  Za člena mestskej rady navrhla JUDr. Jaroslava Hlinku, ako nezávislého poslanca.

p. Raši, primátor mesta Košice – Nakoľko neodzneli ďalšie návrhy požiadal návrhovú komisiu, aby prečítala návrhy na uznesenie v poradí, ako boli predložené poslancami mestského zastupiteľstva. 

p. Andrejčák, poslanec MZ a člen návrhovej komisie – Prečítal pozmeňujúci návrh, ktorý predložil poslanec p. Jutka.
Mestské zastupiteľstvo v Košiciach podľa § 12 ods. 2 zákona 401/1990 Zb.  schvaľuje zloženie mestskej rady pre volebné obdobie 2010 až 2014 podľa pomerného zastúpenia jednotlivých politických strán v mestskom zastupiteľstve nasledovne: 
poslanecký klub SMER, MOST–HÍT, ĽS HZDS 38 % = 4 členovia, 
poslanecký klub SDKÚ, DS, KDH, SMK, EDS 40 % = 4 členovia
poslanci NEKA,  22 % = 2 členovia.

p. Raši, primátor mesta Košice –Odznel návrh na uznesenie, požiadal poslancov, aby o ňom hlasovali.

Hlasovanie č. 7: za 24, proti 5, zdržali sa 20. 

p. Raši, primátor mesta Košice – Skonštatoval, že pozmeňujúci návrh nebol schválený.

p. Andrejčák, poslanec MZ a člen návrhovej komisie – Prečítal návrh poslankyne p. Čekanovej. 
Mestské zastupiteľstvo v Košiciach podľa § 12 ods. 2 zákona 401/1990 Zb. o meste Košice v znení neskorších predpisov a § 6 ods. 2 písm. s) Štatútu mesta Košice volí 
JUDr. Jaroslava Hlinku poslanca mestského zastupiteľstva v Košiciach  za člena mestskej rady v Košiciach.

p. Raši, primátor mesta Košice – Odznel návrh na uznesenie, požiadal poslancov, aby o ňom hlasovali.

Hlasovanie č. 8: za 37, proti 1, zdržali sa 11. 

p. Raši, primátor mesta Košice – Skonštatoval, že návrh uznesenia bol schválený a novým členom mestskej rady sa stáva poslanec p. Jaroslav Hlinka.

––-     ––-     ––-

6. Personálne obsadenie komisií Mestského zastupiteľstva v Košiciach

p. Raši, primátor mesta Košice – Predložil návrh na personálne obsadenie komisií mestského zastupiteľstva. Na ustanovujúcom rokovaní uznesením MZ č. 4 boli zriadené komisie mestského zastupiteľstva a uznesením MZ č. 5 predsedovia 6 komisií. Vo finančnej komisii to bol poslanec p Lasky, komisia regionálneho rozvoja a cestového ruchu má predsedu p. Caisa, komisia školstva, športu a mládeže p. Sidora, komisia životného prostredia, verejného poriadku a ochrany zdravia p. Demského, komisia dopravy a výstavby predsedu p. Jakubova. V legislatívno-právnej komisii bola menovaná za predsedníčku poslankyňa p. Adamčíková. Ostatné komisie ešte nemajú zvolených svojich predsedov. V tomto bode rokovania predložil návrh na predsedov poslaneckých klubov a tiež členov poslancov všetkých komisií. 
Upozornil, že po zvolení predsedov komisií mestského zastupiteľstva vyhlási 5 minútovú prestávku, aby predsedovia komisií mohli na základe návrhov pripraviť zoznam členov jednotlivých komisií.
Požiadal predsedov poslaneckých klubov a nezávislých poslancov aby v zmysle § 15 rokovacieho poriadku postupne predniesli svoje návrhy na predsedov komisií mestského zastupiteľstva.

p. Adamčíková, poslankyňa MZ a členka návrhovej komisie – Hlásila sa ešte k predchádzajúcemu bodu, lebo sa nezobralo na vedomie vzdanie sa funkcie člena mestskej rady p. Jakubova.

p. Raši, primátor mesta Košice – Po ukončení tohto bodu sa k tomuto hlasovaniu vrátia.

p. Géci, poslanec MZ – V mene poslaneckého klubu SMER, MOST-HÍT, ĽS HZDS predložil návrh na predsedov komisií:
majetková komisia – p. Otto Brixi, sociálna a bytová komisia – p. Juraj Briškár.

p. Čižmáriková, poslankyňa MZ – Za predsedníčku kultúrnej komisie navrhla poslankyňu Mgr. Blaškovičovú. Návrh odôvodnila tým, že v tomto pléne je človekom s najbohatšími skúsenosťami a to aj praktickými v oblasti kultúry.

p. Halenár, poslanec MZ – Požiadal pracovníkov z magistrátu, aby im dali dlhšie šnúry k hlasovacím skrinkám, lebo nedá sa dosť dobre hovoriť, aspoň jemu. 
Za predsedníčku sociálnej a bytovej komisie navrhol poslankyňu p. Gamcovú. Poslankyňa p. Gamcová je už niekoľko volebných období za sebou poslankyňu mestského zastupiteľstva. Časť poslancov ju veľmi dobre pozná a vie, aký má prístup a čo doteraz ukázala a dokázala. Pre tých poslancov, ktorí sú v mestskom zastupiteľstve noví, je možné že sama vystúpi a povie svoju predstavu, čo by tam chcela robiť. Myslí si, že aj keď komisie majú zatiaľ naozaj iba formálny význam, veľmi málo toho, čo sa na komisiách dohodne je predkladané s patričnou váhou mestskému zastupiteľstvu. Práve predsedovia komisií môžu byť tí, ktorí zvýšia svojou autoritou a svojou osobnosťou predkladané návrhy poslancom mestského zastupiteľstva. Preto vyzval všetkých, aby za predsedníčku sociálnej a bytovej komisie podporili poslankyňu p. Gamcovú.

p. Pajtáš, poslanec MZ – Za klub SDKÚ, DS, KDH, SMK, EDS nominoval za predsedu komisie cirkví poslanca p. Berbericha, za predsedu komisie kultúry poslankyňu 
p. Kijevskú a za predsedu komisie národnostných menšín poslanca p. Filipka. 

p. Blaškovičová, poslankyňa MZ – Podporila návrh kolegu p. Halenára, aby predsedníčkou sociálnej a bytovej komisie bola p. Gamcová. Naozaj si myslí, že je to človek, ktorý by túto pozíciu zastával veľmi zodpovedne a kvalifikovane. 
V druhom rade verejne prehlásila, že má vážny záujem o funkciu predsedníčky kultúrnej komisie. Tým, ktorí to netušia povedala, že 33 rokov pracuje v Štátnom divadle v Košiciach, že do tohto mesta priniesla jeden najväčší divadelný festival na Slovensku, že tu bolo vyše 200 divadelných súborov za 10 rokov, že priniesla do tohto mesta obrovský pouličný festival a ďalší projekt, ktorý v minulom roku  v priebehu niekoľkých dní navštívilo viac ako 4 tisíc ľudí a nielen Košičanov. Je človekom, ktorého kultúra bytostne zaujíma aj v súvislosti s projektom Európske hlavné mesto kultúry. 
Položenou otázkou bude osobná voči protikandidátke p. Kijevskej, ale bola by osobná voči každému menu, ktoré by tu zaznelo. Čo urobila p. Kijevská pre kultúru v tomto meste?

p. Kažimír, poslanec MZ – Očakával, že poslankyňa p. Gamcová povie o svojej predstave, ako by pôsobila v sociálnej a bytovej komisii. Tiež ju chcel navrhnúť ako predsedníčku sociálnej a bytovej komisie no pri debate zvažovali, či by to nebol problém, keď je riaditeľkou, resp. zabezpečuje sociálne služby, pri schvaľovaní, či pri doporučovaní niektorých materiálov v sociálnej komisii. Takže nevie, či toto by nebol, alebo bol problém, aby sa k tomu vedel aj on postaviť.

p. Lazár, námestník primátora mesta Košice – Pán Halenár má pravdu, aj za predsedníckym stolom sú krátke šnúry, mohol s tým prísť aj skôr, keď tu už roky sedí a je veľmi komplikované rozprávať do mikrofónu.
Je tu viacero právnych výkladov k obsadeniu predsedu komisie na ochranu verejného záujmu pri výkone funkcií verejných funkcionárov. Prevládajúci názor je ten, že by sa mal zvoliť predseda. Na Vyššom územnom celku to robili obdobným spôsobom, vzhľadom na to, že táto komisia je nevyhnutná, nakoľko tam všetci podávajú majetkové priznania. Dovolil si navrhnúť JUDr. Hlinku, nakoľko má  z poslancov najdlhšie skúsenosti, ak príjme túto nomináciu.

p. Gamcová, poslankyňa MZ – Myslí, že nie je potrebné odpovedať na otázky jedného poslanca. V každom prípade chcela povedať, že aj keď organizácia v ktorej pôsobí je v Košiciach, nikdy však nevykonávala zástupcu štatutára v jednotlivých organizáciách, ani dnes to tak nie je. 
Komisia sociálna a bytová naozaj zastrešuje obrovské množstvo problémov a osobne si myslí, že by mala byť rozdelená na dve časti, keďže bytová problematika je diametrálne odlišná, hoci prideľuje sociálne byty, ale naozaj po skúsenostiach ktoré má, keď zasadali mnohokrát aj 5 hodín len kvôli tomu, že sa riešilo prideľovanie bytov, by táto komisia mohla byť samostatná. Naozaj odporúča rozdelenie tejto komisie na dve. V sociálnej oblasti sú iné záležitosti, ktoré sa musia riešiť a myslí, že aj pani vedúca príslušného referátu s ňou bude súhlasiť.

p. Raši, primátor mesta Košice – Berie to ako návrh na zmenu do budúcna, lebo konkrétny návrh v tejto podobe návrhovej komisii predložený nebol.

p. Petrvalský, poslanec MZ – Faktická pripomienka. Pôvodne sa chcel prihlásiť do rozpravy, lebo rád by navrhol na post predsedu komisie na ochranu verejného záujmu poslanca 
p. Melichárka, lebo hoci pán námestník hovoril, že p. Hlinka má najväčšie skúsenosti, tak v mestskom zastupiteľstve s týmto postom má najväčšie skúsenosti práve p. Melichárek. On totiž tejto komisii v minulosti predsedal. 

p. Raši, primátor mesta Košice – Požiadal poslanca p. Petrvalského, aby sa prihlásil do rozpravy a tento návrh predniesol v rámci rozpravy, no na základe úvodnej poznámky  berie to ako prihlásenie sa do rozpravy. Upozornil všetkých, že treba dodržiavať aj túto formálnu stránku.

p. Jutka, poslanec MZ – Faktická poznámka.  Táto komisia má mať zástupcov zo všetkých politických strán a v rámci týchto zástupcov sa volí predseda komisie. Je to výlučná kompetencia komisie, aby si zvolila svojho predsedu zo svojich radov, preto každé odporučenie, či už p. Melichárek, alebo p. Hlinka v podstate môže byť iba odporučením pre komisiu a mestské zastupiteľstvo nemá do toho zasahovať.
K tomu, čo povedala poslankyňa p. Gamcová platí to isté. Na I. zastupiteľstve, resp. na II. mestskom  zastupiteľstve schvaľovali zloženie komisií, preto, ako povedal p. primátor, bolo by potrebné preschváliť zloženie komisií a túto jednu rozdeliť na dve komisie. Zatiaľ je schválená jedna komisia, takže je to len procedurálny návrh, nie je to návrh na zmenu komisie, resp. jej rozdelenie.

p. Hlinka, poslanec MZ – Vzhľadom na tie názory, ktoré tu odzneli, myslí si, že aj ten iný návrh by bol vhodný a je toho názoru, že táto komisia by si skutočne mala zo svojho stredu zvoliť predsedu. Dnes by sa mali rozprávať o zložení členov tejto komisie z radov poslancov a táto komisia na svojej prvej schôdzke rozhodne, akým spôsobom bude funkcia predsedu obsadená, teda kým.

p. Lazár, námestník primátora mesta Košice – On je tiež toho názoru, ale je tu aj právny názor právnikov z komunálneho práva, ktorí prišli s takýmto návrhom, je k tomu aj takto spracovaný materiál, preto vystúpil s tým, že ak túto funkciu p. Hlinka príjme, tak predloží oficiálny návrh. Ak nie, je na zastupiteľstve, aby sa zhodli, ako to urobia, ale názor právnikov bol takýto. Teraz má za to, že p. Hlinka neakceptuje túto ponuku, preto ostal jeden návrh a to poslanec p. Melichárek a je na mestskom zastupiteľstve, či si zvolí predsedu a následne členov komisie, alebo sa najprv zvolia členovia komisie. 

p. Raši, primátor mesta Košice – Tiež sa spýtal, ako na to. Prišli návrhy na členov komisie aj na predsedu. Pred hlasovaním je možné stiahnuť návrh na predsedu a potom si môže komisia zvoliť predsedu zo svojich radov. Pokiaľ k stiahnutiu týchto návrhov nedôjde, potom sa bude o nich hlasovať tak, ako boli predložené.
Poslanca p. Melichárka navrhol klub SDKÚ, DS, KDH, SMK, EDS a poslanca p. Hlinku – bol upozornený, že tento návrh je už stiahnutý. 

p. Pajtáš, poslanec MZ – Nehovoril na mikrofón, ale stiahol svoj návrh na p. Melichárka.

p. Jutka, poslanec MZ – Doteraz si komisia vždy volila predsedu zo svojich radov. 

p. Raši, primátor mesta Košice – Konštatoval, že návrh na p. Melichárka bol tiež stiahnutý a berie, že obidva návrhy na post predsedu komisie boli stiahnuté predkladajúcimi a tým pádom sa budú voliť iba členovia tejto komisie. 

p. Betuš, poslanec MZ – Prihlásil sa do rozpravy na túto tému, ale už je to vyriešené.

p. Raši, primátor mesta Košice – Pred hlasovaním o predsedoch jednotlivých komisií zopakoval návrhy.
Majetková komisia – poslanec p. Brixi
Sociálna a bytová komisia – poslanci v poradí ako boli navrhnutí p. Briškár a p. Gamcová
Komisia cirkví – poslanec p. Berberich
Komisia kultúry – poslankyne p. Blaškovičová a p. Kijevská
Komisia národnostných menšín – poslanec p. Filipko.
V komisiách, kde boli navrhnutí viacerí poslanci, ako predsedovia komisii sa bude hlasovať jednotlivo o počtoch hlasoch, ktorí navrhnutí kandidáti získajú. Ten kandidát, ktorí získa viac ako nadpolovičnú väčšinu sa predloží na schválenie formou uznesenia.  Poprosil návrhovú komisiu, aby začala predkladať návrhy pri komisiách, kde boli dvaja kandidáti.

p. Andrejčák, poslanec MZ a člen návrhovej komisie – Začal so sociálnou a bytovou komisiou, kde boli predložené dva návrhy.
Mestské zastupiteľstvo  v Košiciach podľa príslušných ustanovení volí za predsedu stálej komisie mestského zastupiteľstva sociálnej a bytovej komisie poslanca p. Juraja Briškára.

p. Raši, primátor mesta Košice – Vyzval poslancov, aby hlasovali o návrhu. 

Hlasovanie č. 9: za 32, proti 2, zdržali sa 16.

p. Raši, primátor mesta Košice – Požiadal komisiu, aby uviedla ďalšie hlasovanie.

p. Andrejčák, poslanec MZ a člen návrhovej komisie – V rámci sociálnej a bytovej komisie prečítal druhý návrh. 
Mestské zastupiteľstvo v Košiciach podľa príslušných ustanovení volí za predsedu stálej komisie mestského zastupiteľstva sociálnej a bytovej poslankyňu p. Máriu Gamcovú

p. Raši, primátor mesta Košice – Vyzval poslancov, aby hlasovali o návrhu. 

Hlasovanie č. 10: za 24, proti 2, zdržali sa 23.

p. Raši, primátor mesta Košice – Požiadal o uvedenie ďalšieho hlasovania o komisiách, kde boli navrhnutí dvaja poslanci.

p. Andrejčák, poslanec MZ a člen návrhovej komisie – Ide o komisiu kultúry, kde boli tiež dva návrhy. 
Mestské zastupiteľstvo v Košiciach volí za predsedu komisie stálej komisie mestského zastupiteľstva komisie kultúry poslankyňu Ľubicu Blaškovičovú.

p. Raši, primátor mesta Košice – Vyzval poslancov, aby hlasovali o návrhu.

Hlasovanie č. 11: za 10, proti -, zdržali sa 39.

p. Raši, primátor mesta Košice – Požiadal návrhovú komisiu, aby uviedla ďalší návrh.

p. Andrejčák, poslanec MZ a člen návrhovej komisie – Druhý návrh.
Mestské zastupiteľstvo v Košiciach podľa príslušných ustanovení volí za predsedu stálej komisie mestského zastupiteľstva komisie kultúry poslankyňu p. Ivetu Kijevskú.

p. Raši, primátor mesta Košice – Vyzval poslancov, aby hlasovali o návrhu.

Hlasovanie č. 12: za 41, proti 1, zdržali sa 8.

p. Raši, primátor mesta Košice – V komisiách kde boli navrhnutí dvaja poslanci hlasovanie prebehlo. Oznámil, že v sociálnej a bytovej komisii mal p. Briškár 32 hlasov, p. Gamcová 24 hlasov, v komisii kultúry p. Kijevská 41 hlasov a p. Blaškovičová 10 hlasov. 
Keďže v ostatných komisiách bol navrhnutý iba jeden kandidát na post predsedu, požiadal návrhovú komisiu, aby predniesla návrh na uznesenie.

p. Andrejčák, poslanec MZ a člen návrhovej komisie – Prečítal návrh na uznesenie.
Mestské zastupiteľstvo v Košiciach podľa príslušných ustanovení volí za predsedov stálych komisií mestského zastupiteľstva
majetková komisia – poslanec p. Otto Brixi, 
sociálna a bytová komisia – poslanec p. Juraj Briškár, 
komisia cirkví – poslanec p. Bernard Berberich
komisia kultúry – poslankyňa p. Iveta Kijevská
komisia národnostných menších – poslanec p. Jozef Filipko.

p. Raši, primátor mesta Košice – Dal hlasovať o predloženom návrhu uznesenia.

 Hlasovanie č. 13: za 46, proti 1, zdržali sa 3. 

p. Raši, primátor mesta Košice – Konštatoval, že predsedovia komisií boli zvolení tak, ako boli navrhnutí v uznesení prečítanom návrhovou komisiou a uznesenie bolo schválené. Vyhlásil krátku 5 minútovú prestávku, v ktorej by mali predsedovia pripraviť zoznam členov komisií. Nakoľko predsedom komisií doteraz neboli doručené návrhy na členov neposlancov komisií mestského zastupiteľstva, odporučil, aby týchto členov neposlancov mestského zastupiteľstva volili na najbližšom rokovaní MZ.

p. Raši, primátor mesta Košice –  Po ukončení prestávky otvoril pokračovanie rokovania v bode č. 6. Ešte pred tým, ako vyzval jednotlivých predsedov komisií, aby predniesli návrhy na členov poslancov a keďže sa rozhodli, že sa nebude voliť predseda komisie na ochranu verejného záujmu pri výkone funkcií verejných funkcionárov, pripomenul, že členmi tejto komisie môžu byť iba poslanci a v komisii musí mať po jednom zástupcovi každá politická strana, alebo hnutie zastúpené v mestskom zastupiteľstve a ak sú v mestskom zastupiteľstve aj nezávislí poslanci, tak musia mať v komisii tiež jedného zástupcu. Keďže predsedu tejto komisie si zvolia členovia komisie spomedzi seba, poprosil predsedov poslaneckých klubov, aby navrhli zástupcov, pričom zopakoval, že každá politická strana a hnutie musí mať v tejto komisii svojho člena.

p. Pajtáš, poslanec MZ – Do komisie na ochranu verejného záujmu pri výkone funkcií verejných funkcionárov navrhol p. Kočiša Michala.

p. Raši, primátor mesta Košice – Ešte raz zopakoval, že v komisii musí mať zastúpenie každá politická strana aj hnutie, ktoré sú v mestskom zastupiteľstve, plus musí tam byť zástupca aj nezávislých poslancov. Zaevidoval návrhy na p. Jána Sekáča, za stranu SMK p. Jozef Filipko a poslanec p. Melichárek je za stranu EDS.
Zopakoval: p. Kočiš Michal – KDH, p. Sekáč Ján – SDKÚ-DS, p. Filipko Jozef – SMK, 
p. Melichárek Marián – EDS.

p. Géci – poslanec MZ – Za SMER-SD navrhol p. Adamčíkovú Margitu, za MOST-HÍT p. Dudíkovú Katarínu.

p. Raši, primátor mesta Košice – Sumár: Za SMER-SD navrhol p. Adamčíkovú Margitu, za MOST-HÍT –  p. Dudíkovú Katarínu. Je tu ešte p. Jenčová Anna za ĽS HZDS.
Vyzval nezávislých poslancov, aby predniesli svoje návrhy.

p. Čekanová, poslankyňa MZ – Za člena komisie na ochranu verejného záujmu pri výkone funkcií verejných funkcionárov navrhla nezávislého poslanca p. Jaroslava Hlinku.

p. Raši, primátor mesta Košice – Zaevidoval návrh na nezávislého poslanca p. Hlinku.

p. Betuš, poslanec MZ – Za stranu občianskej solidarity navrhol poslanca p. Betuša.

p. Raši, primátor mesta Košice – Zopakoval navrhnutých členov do komisie na ochranu verejného záujmu pri výkone funkcií verejných funkcionárov:
p. Kočiš Michal – KDH, p. Sekáč Ján – SDKÚ-DS, p. Filipko Jozef – SMK, 
p. Melichárek Marián – EDS. SMER-SD – p. Adamčíková Margita, za MOST-HÍT –  
p. Dudíková Katarína. Za ĽS HZDS – p. Jenčová Anna, za NEKA – p. Hlinka Jaroslav, za občiansku solidaritu p. Betuš Cyril.
Vyzval predsedov komisií, aby postupne predniesli svoje návrhy na členov – poslancov mestského zastupiteľstva do svojich komisií. 
O každej komisii sa bude hlasovať samostatne, pričom o členoch komisie sa bude hlasovať spolu. Ak by nejaká komisia hlasovaním neprešla, hlasovať sa bude o každej komisii i každom jej členovi samostatne. Ak budú okrem návrhov prednesených predsedami komisií iné poslanecké návrhy, o týchto poslaneckých návrhoch sa bude hlasovať tak, ako budú prednesené.
Vyzval predsedu majetkovej komisie, aby predniesol návrh na členov – poslancov mestského zastupiteľstva tejto komisie.

p. Brixi, poslanec MZ a predseda majetkovej komisie – Za členov majetkovej komisie mesta Košice navrhol poslancov mestského zastupiteľstva v nasledovnom poradí: Ing. Marek Kandráč, Ing. Juraj Briškár, Ing. Stanislav Kočiš, Ing. Patrícia Čekanová, Ing. Jozef Filipko, MUDr. Ján Sekáč, Ing. Ján Dečo, Ing. Ján Jakubov, Ing. Štefan Lasky.

p. Raši, primátor mesta Košice – Aby nebol v hlasovaniach a návrhoch veľký chaos, otvoril rozpravu k týmto navrhnutým členom komisie. Urobí sa to takto pri každej komisii osobitne, aby sa potom jednotlivé návrhy nemiešali. 
Nakoľko nebol žiaden iný návrh, rozpravu uzavrel. 
Ďalšou komisiou je finančná komisia. Požiadal jej predsedu, aby predniesol svoj návrh na obsadenie členmi – poslancami mestského zastupiteľstva.

p. Lasky, poslanec MZ a predseda finančnej komisie – Navrhovaných členov finančnej komisie čítal bez titulov. Sú to poslanci p. Ladislav Lazár, p. Anna Jenčová, p. Katarína Duníková, p. Marián Gaj, p. Ľubomír Grega, p. Daniel Rusnák, p. Emil Petrvalský,       p. Iveta Kijevská. 

p. Raši, primátor mesta Košice – Otvoril rozpravu k zostave finančnej komisie. Nakoľko sa nikto neprihlásil, pristúpil k návrhu členov – poslancov mestského zastupiteľstva komisie regionálneho rozvoja a cestovného ruchu. Vyzval jej predsedu, aby predniesol svoj návrh. 

p. Cais, poslanec MZ a predseda komisie regionálneho rozvoja a cestovného ruchu – Na základe preukázaného záujmu o prácu v tejto komisii, pripravil zoznam poslancov, ktorý predniesol ako svoj návrh: Ing. Dušan Petrenka, MUDr. Renáta Lenártová, Mgr. Jozef Andrejčák, JUDr. Cyril Betuš, Ing. Ján Süli, Ing. Mikuláš Čečko, Ing. Marián Siksa.

p. Raši, primátor mesta Košice – Otvoril rozpravu k navrhovanému zloženiu komisie regionálneho rozvoja a cestovného ruchu. 
Nakoľko sa nikto neprihlásil, uzavrel ju a vyzval predsedu sociálnej a bytovej komisie, aby predniesol svoj návrh na zloženie tejto komisie.

p. Briškár, poslanec MZ a predseda sociálnej a bytovej komisie – Za členov sociálnej a bytovej komisie navrhol nasledovných poslancov: pp. JUDr. Margita Adamčíková, Ing. Miloš Ihnát, MVDr. Anna Jenčová,  Ing. Mária Gamcová,  Tibor Gábor.

p. Raši, primátor mesta Košice – Otvoril rozpravu k navrhovanému zloženiu sociálnej a bytovej komisie. Nakoľko sa nikto neprihlásil, uzavrel ju. 
Vyzval predsedu komisie školstva, športu a mládeže, aby predniesol svoj návrh na zloženie tejto komisie. 

p. Sidor, poslanec MZ a predseda komisie školstva, športu a mládeže – Navrhol týchto členov komisie školstva, športu a mládeže: p. Milan Géci, p. Patrícia Čekanová, p. Marián Siksa, p. Marián Gál, p. Jozef Figeľ, p. Milan Bereš, p. Emil Petrvalský, p. Katarína Čižmáriková.

p. Raši, primátor mesta Košice – Otvoril rozpravu k prednesenému návrhu na členov komisie školstva, športu a mládeže. Nakoľko sa nikto neprihlásil, uzavrel ju.
Vyzval predsedu komisie životného prostredia, verejného poriadku a ochrany zdravia, aby predniesol svoj návrh.

p. Demský, poslanec komisie a predseda komisie životného prostredia, verejného poriadku a ochrany zdravia – Do tejto komisie navrhol členov: MUDr. Mária Grüllingová, Mgr. Igor Sidor, MUDr. Radovan Molčan, Ing. Dušan Cais, Mgr. Ľubomír Grega, MUDr. Igor Jutka, MPH.

p. Raši, primátor mesta Košice – Otvoril rozpravu k predloženému návrhu na členov komisie životného prostredia, verejného poriadku a ochrany zdravia.

p. Halenár, poslanec MZ – Za člena komisie životného prostredia navrhol seba aj napriek tomu, že predseda komisie životného prostredia p. Demský nemá záujem o jeho členstvo. Najprv si myslel, že sa nebude pchať tam, kde nie je žiadaný, ale zmenil názor potom, keď sa opýtal, že kvôli čomu ho nechce za člena komisie. Odpovedal mu, že sa dopočul, že pôsobil veľmi nekonštruktívne počas posledného volebného obdobia. Rád by zhruba povedal, čo tvorilo jeho os nekonštruktívnosti. 
Za prvé – snažil sa, aby komisia aspoň čiastočne prijala nejaký plán práce, aby nekopírovali to, čo je im predkladané na mestské zastupiteľstvo. Nepodarilo sa to, pretože jedna taká subkomisia, čo sa týka kosenia, asi po roku neúspešnej snahy dať návrh na zmenu zákona o zeleni v tomto meste, skončila s neúspechom. Rád by povedal, že na tých zasadaniach komisie presadzoval tri hlavné témy v životnom prostredí a to je separovaný zber komunálneho odpadu, kde dospeli do štádia, kedy predchádzajúca väčšina v mestskom zastupiteľstve tvrdo presadila doterajší  spôsob fungovania a nebrala žiaden ohľad na všetky tie ťažkosti, ktoré sprevádzajú občanov tohto mesta v súvislosti  s komunálnym odpadom. Znamená, že čo sa nič nezmenilo, ani sa v budúcnosti nezmení, pretože na ďalších 10 rokov dostala exkluzivitu firma Kosit. 
Na komisii často presadzoval, aby sa vážne zaoberali motiváciou mestských častí separovať odpad aj vážením  komunálneho odpadu v jednotlivých mestských častiach. Toto bolo väčšinou prijímané asi spôsobom, že o čom sa to tu hovorí, veď tu je nejaký zabehaný systém, tak prečo v ňom nepokračovať. 
Okrem životného prostredia sa snažil do rozpočtu mesta presadiť peniaze na testy pitnej vody v tomto meste. Podarilo sa to v jednej sume 10 tisíc eur, čo nestačilo ani na začatie akejkoľvek akcie. 

p. Raši, primátor mesta Košice – Nerád to robí, ale čas na vystúpenie vypršal, preto poprosil poslanca p. Halenára, aby dokončil vetu. 

p. Halenár, poslanec MZ – Chcel povedať, že medzi ďalšie nekonštruktívnosti, ktoré sa mu podarili je neustále búšenie do potreby, aby sa prijal mestský zákon o vzhľade budov, pozemkov a verejných priestranstiev. 

p. Raši, primátor mesta Košice – Poďakoval p. Halenárovi, nakoľko ubehol časový limit a ukončil aj rozpravu, nakoľko sa nikto iný neprihlásil. Na protest p. Halenára odpovedal, že on je vždy presný.
Odznel návrh na ďalšieho člena komisie poslanca p. Halenára. O tomto návrhu poslanca sa potom bude hlasovať osobitne.
Vyzval predsedkyňu legislatívno-právnej komisie, aby navrhla členov svojej komisie. 

p. Adamčíková, poslankyňa MZ a predsedkyňa legislatívno-právnej komisie – Predložila návrh členov – poslancov legislatívno-právnej komisie takto: JUDr. Jaroslav Hlinka, JUDr. Cyril Betuš, JUDr. Katarína Dudíková a JUDr. Michal Kočiš. Ešte poznámka voči kolegom poslancom, ktorí sú právnici. Je prístupná aj ďalším návrhom poslancov, ktorí majú záujem pracovať v tejto komisii. 

p. Raši, primátor mesta Košice – Otvoril rozpravu k predloženému návrhu na členov - poslancov legislatívno-právnej komisie. Nakoľko sa nikto neprihlásil, rozpravu uzavrel a vyzval predsedkyňu komisie kultúry, aby predniesla svoj návrh.

p. Kijevská, poslankyňa MZ a predsedkyňa komisie kultúry – Predniesla návrhy na členov –poslancov do komisie kultúry. Je to p. Jozef Andrejčák, p. Milan Géci, p. Jozef Figeľ, p. Ľubica Blaškovičová, p. Katarína Čižmáriková, p. Ľubomír Grega, p. Marián Gaj, p. Marián Gál a p. Mikuláš Čečko.

p. Raši, primátor mesta Košice – Otvoril rozpravu k tomuto návrhu.

p. Čižmáriková, poslankyňa MZ -  Poďakovala za poctu byť navrhnutá do komisie kultúry, ale nakoľko má aj iné aktivity, či už v syndikáte novinárov, alebo v ďalších neziskových organizáciách, s poďakovaním tento návrh odmietla, ostala by len v komisii školstva.

p. Raši, primátor mesta Košice – Takže p. predsedkyňa súhlasí, aby poslankyňu p. Čižmárikovú z tejto komisie vyškrtli. 
Nasleduje návrh predsedu komisie národnostných menšín.

p. Filipko, poslanec MZ a predseda komisie národnostných menšín – Do tohto času dostal návrh na obsadenie komisie od dvoch poslancov. Je to MUDr. Renáta Lenártová a p. Tibor Gábor. Vzhľadom na to, že aj v minulých obdobiach bola táto komisia taká atypická, kde prevažovali neposlanci nad poslancami, lebo v tomto meste žijú mnohé národnostné komunity, preto na najbližšom možnom zastupiteľstve prednesie návrh na doplnenie členov za jednotlivé komunity.

p. Raši, primátor mesta Košice – Otvoril rozpravu k predloženému návrhu na zloženie komisie národnostných menšín.  Nakoľko sa nikto neprihlásil uzavrel rozpravu. 
Nasleduje komisia dopravy a výstavby. Vyzval jej predsedu, aby predniesol svoj návrh na jej obsadenie členmi – poslancami. 

p. Jakubov, poslanec MZ a predseda komisie dopravy a výstavby – Predložil návrh na členov komisie dopravy a výstavby z radov poslancov: Ing. Stanislav Kočiš, Ing. Miloš Ihnát, Dušan Petrenka, Peter Kasperko, Ing. Ľuboš Pajtáš. 

p. Raši, primátor mesta Košice – Otvoril rozpravu k tomuto návrhu.  Nakoľko sa nikto neprihlásil, uzavrel ju a vyzval predsedu komisie cirkví, aby predložil svoj návrh na obsadenie tejto komisie. 

p. Berberich, poslanec MZ a predseda komisie cirkví – O prácu v komisii cirkví prejavili záujem nasledovní poslanci. Je to podobný prípad ako pri komisii národnostných menšín, kde je viac členov neposlancov, alebo aspoň to takto v minulosti bývalo. Sú to títo poslanci: Marek Vargovčák a Marián Gaj. 

p. Raši, primátor mesta Košice – Otvoril rozpravu k predloženému návrhu. Nakoľko sa nikto neprihlásil, rozpravu uzavrel. 
Vyzval návrhovú komisiu, aby predniesla návrhy na uznesenia. V jednej komisii prišiel návrh na dovolenie jedného člena. Bol to návrh poslanca p. Halenára, ktorý sa navrhol do komisie životného prostredia, verejného poriadku a ochrany zdravia.
Navrhol takýto postup pri hlasovaní. Najprv sa vyjadria k poslaneckému návrhu. Ak tento návrh prejde, bude zaradený k navrhnutým členom danej komisie a potom aj z časového hľadiska navrhol hlasovať o komisiách ako o celku, teda nie o každom členovi osobitne.

p. Andrejčák, poslanec MZ a člen návrhovej komisie – Predniesol návrh poslanca p. Halenára.
Mestské zastupiteľstvo podľa príslušných ustanovení volí za člena – poslanca stálej komisie mestského zastupiteľstva komisie životného prostredia, verejného poriadku a ochrany zdravia poslanca p. Halenára.

Hlasovanie č. 14: za 21, proti 4, zdržali sa 24.

p. Raši, primátor mesta Košice – Konštatoval, že tento návrh nebol schválený.
Teraz sa pristúpi k hlasovaniu o členoch jednotlivých komisií tak, ako boli navrhnutí predsedami komisií a o členoch komisie na ochranu verejného záujmu tak, ako boli navrhnutí jednotlivými poslaneckými klubmi, stranami a nezávislými poslancami. Dal slovo návrhovej komisii. 

p. Andrejčák, poslanec MZ a člen návrhovej komisie –  Návrhy čítal v poradí, ako boli predložené. Začal komisiou na ochranu verejného záujmu a potom ďalšie.
Mestské zastupiteľstvo v Košiciach podľa príslušných ustanovení volí za členov – poslancov stálej komisie mestského zastupiteľstva v Košiciach komisie na ochranu verejného záujmu pri výkone funkcií verejných funkcionárov a to:
p. Kočiš Michal, p. Filipko Jozef, p. Melichárek Tibor,  p. Sekáč Ján, p. Adamčíková Margita, p. Dudíková Katarína, p. Jenčová Anna, p. Hlinka Jaroslav, p. Betuš Cyril.

p. Raši, primátor mesta Košice – Dal hlasovať o prednesenom návrhu.

Hlasovanie č. 15: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené. Požiadal návrhovú komisiu o prednesenie ďalšieho návrhu. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach finančnej komisii týchto poslancov: p. Ladislav Lazár, p. Anna Jenčová, p. Katarína Dudíková, p. Marián Gaj, p. Ľubomír Grega, p. Daniel Rusnák, p. Emil Petrvalský, p. Iveta Kijevská.

p. Raši, primátor mesta Košice – Dal hlasovať o prednesenom návrhu.

Hlasovanie č. 16: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené v znení, ako bol prednesené. Požiadal návrhovú komisiu, aby predniesla ďalší návrh. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach komisie regionálneho rozvoja a cestovného ruchu týchto poslancov: p. Dušan Petrenka, p. Renáta Lenártová, p. Jozef Andrejčák, p. Cyril Betuš, p. Ján Süli, p. Mikuláš Čečko, a p. Marián Siksa.

p. Raši, primátor mesta Košice – Dal hlasovať o prednesenom návrhu.

Hlasovanie č. 17: za 49, proti - , zdržal sa 1.

p. Raši, primátor mesta Košice – Konštatoval, že uznesenie bolo schválené tak, ako bolo prednesené. Poprosil uviesť ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach komisie školstva, športu a mládeže týchto poslancov:          p. Milan Géci, p. Patrícia Čekanová, p. Marián Siksa, p. Marián Gál, p. Jozef Figeľ,     p. Milan Bereš, p. Emil Petrvalský a p. Katarína Čižmáriková.

p. Raši, primátor mesta Košice – Dal hlasovať o prednesenom návrhu.

Hlasovanie č. 18: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené v prednesenej forme. Poprosil uviesť ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre komisiu životného prostredia, verejného poriadku a ochrany zdravia týchto poslancov: p. Mária Grüllingová, p. Igor Sidor, p. Radovan Molčan, p. Dušan Cais, p. Ľubomír Grega, p. Igor Jutka.

p. Raši, primátor mesta Košice – Dal hlasovať o prednesenom návrhu.

Hlasovanie č. 19: za 48, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. Požiadal návrhovú komisiu uviesť ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre komisiu dopravy a výstavby týchto poslancov:              p. Stanislav Kočiš, p. Miloš Ihnát, p. Dušan Petrenka, p. Peter Kasperko a p. Ľuboš Pajtáš.

p. Raši, primátor mesta Košice – Dal hlasovať o prednesenom návrhu.

Hlasovanie č. 20: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené tak, ako bolo prednesené. Poprosil uviesť ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre komisiu legislatívno-právnu týchto poslancov:               p. Jaroslava Hlinku, p. Cyrila Betuša, p. Katarínu Dudíkovú a p. Michala Kočiša. 

p. Raši, primátor mesta Košice – Dal hlasovať o prednesenom návrhu.

Hlasovanie č. 21: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené. Poprosil o uvedenie ďalšieho návrhu.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre majetkovú komisiu týchto poslancov: p. Marek Kandráč, p. Juraj Briškár, p. Stanislav Kočiš, p. Patrícia Čekanová, p. Jozef Filipko, p. Ján Sekáč, p. Ján Dečo, p. Ján Jakubov a p. Štefan Lasky. 

p. Raši, primátor mesta Košice – Dal hlasovať o prednesenom návrhu.

Hlasovanie č. 22: za 48, proti -, zdržali sa 2.

p. Raši, primátor mesta Košice – Konštatoval, že uznesenie bolo schválené. Poprosil uviesť ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre sociálnu a bytovú komisiu týchto poslancov: p. Margita Adamčíková, p. Miloš Ihnát, p. Anna Jenčová, p. Mária Gamcová a p. Tibor Gábor.

p. Raši, primátor mesta Košice – Dal hlasovať o prednesenom návrhu.

Hlasovanie č. 23: za 49, proti -, zdržal sa 1. 

p. Raši, primátor mesta Košice – Konštatoval, že uznesenie bolo schválené. Poprosil o uvedenie ďalšieho návrhu.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre komisiu cirkví týchto poslancov: p. Marek Vargovčák a p. Marián Gaj.

Hlasovanie č. 24 : za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené. Poprosil uviesť ďalší návrh.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre komisiu kultúry týchto poslancov: p. Jozef Andrejčák,   p. Milan Géci, p. Jozef Figeľ, p. Ľubica Blaškovičová, p. Ľubomír Grega, p. Marián Gaj, p. Marián Gál a p. Mikuláš Čečko.

p. Raši, primátor mesta Košice – Dal hlasovať o prednesenom návrhu.

Hlasovanie č. 25: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené. Poprosil uviesť ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení volí za členov poslancov stálej komisie mestského zastupiteľstva  v Košiciach pre komisiu národnostných menšín týchto poslancov:          p. Renáta Lenártova a p. Tibor Gábor.

p. Raši, primátor mesta Košice – Dal hlasovať o prednesenom návrhu.

Hlasovanie č. 26: za 49, proti -, zdržal sa 1.

p. Raši, primátor mesta Košice – Konštatoval, že uznesenie bolo schválené. Vyčerpali sa všetky návrhy uznesení v tomto bode, preto ho zavrel. 

––-     ––-     ––-

K bodu č. 5 Voľba členov mestskej rady v Košiciach

p. Raši, primátor mesta Košice – Na požiadanie návrhovej komisie otvoril tento bod, nakoľko je potrebné zobrať na vedomie vzdanie sa členstva v mestskej rade p. Jána Jakubova.  Je všeobecný súhlas, aby sa k tomu vrátili. Upozornil p. Halenára, že nevidí, žeby sa niekde prihlásil, že chce vystúpiť, preto ho vyzval, aby sa neozýval. O vysvetlenie poprosil Ing. Nagyovú, vedúcu kancelárie samosprávnych orgánov.

p. Jutka, poslanec MZ – Faktická pripomienka. Tiež si myslí, žeby sa mala nejakým spôsobom dodržiavať morálna zodpovednosť medzi predsedajúcim a poslancami. Na druhej strane treba povedať, že je možné vrátiť sa k predchádzajúcemu bodu len hlasovaním a schválením 3/5 poslaneckého zboru. 

p. Halenár, poslanec MZ – Uvedomuje si, že každý začiatok je náročný. Je to komplikované a niekedy sa naozaj dostávajú ku komplikovaným veciam. Poprosil však primátora mesta, aby si uvedomil, že tým, že sa pokúša prelomiť beh schváleného rokovacieho dňa svojvoľným vrátením sa k nejakému bodu a povie pritom, že je tu všeobecný súhlas, tým naznačuje istý trend. Ak hovorí, že je tak presný, tak to zrejme myslel iba v časovom zmysle. Je treba povedať, že uznesenie bolo riadne prijaté. To, že bolo oznámené, že sa nejaký člen mestskej rady vzdal svojho členstva, nuž vzdal sa. Nevidí dôvod, prečo by sa to nemohlo urobiť na ďalšom rokovaní, skrátka to, čo chce urobiť teraz. Prečo je to tak nutné? Čo sa tým stane, keď sa začnú robiť takéto veci, že sa začnú vracať k už prijatým bodom? A nie je to žiadna oprava uznesenia. Uznesenie bolo riadne, normálne, bežne prijaté.

p. Jenčová, poslankyňa MZ – Nie je to žiadna oprava uznesenia, tak ako správne povedal p. Halenár. Doplnila však, že chybu urobila návrhová komisia, keď včas nepredložila návrh na uznesenie, že mestské zastupiteľstvo berie na vedomie vzdanie sa. Myslí, že je to technická chyba, ktorú nie je problém opraviť takým spôsobom, ako navrhol pán primátor.

p. Jutka, poslanec MZ – Je pravdou, že návrhová komisia urobila chybu, no z formálneho hľadiska musia zobrať na vedomie uznesením mestského zastupiteľstva vzdanie sa členstva, lebo táto nominácia bola navrhnutá a schválená. To že sa člen mestskej rady vzdal členstva je potrebné zobrať na vedomie. Ako sa k tomuto bodu vrátiť, tak o tom pojednáva rokovací poriadok, kde sa jasne hovorí, že predsedajúci predloží návrh mestskému zastupiteľstvu, ktorý sa schváli 3/5 väčšinou a je znovu možné otvoriť bod č. 5 a toto uznesenie formulovať do presnej podoby.

p. Bereš, poslanec MZ – Presne citoval rokovací poriadok § 53 bod 4 : Opakovane rokovať o veci, ktorá bola schválená uznesením mestského zastupiteľstva možno na najbližšom rokovaní mestského zastupiteľstva, alebo po 3/5 schválení na tom istom rokovaní. Takže ak dá primátor mesta hlasovať a 3/5 väčšinou prejde návrh, tak sa k tomu môžu pokojne vrátiť. Hneď teraz.

p. Lazár, námestník primátora mesta Košice – Vedie sa jedna z prvých schôdzi a je pochopiteľné, že mnohí poslanci majú predstavu, že im tu budú robiť skúšku programu. Keď navrhol na post predsedu komisie p. Hlinku, bolo to v súlade so zákonom, je to v rokovacom poriadku aj v platných zákonoch. Ale vzhľadom na to, že p. Hlinka nemal o túto funkciu záujem, tak sa išlo iným postupom. 
Čo sa týka tohto prípadu, p. Adamčíková jasne žiadala, aby dostala slovo, nešlo jej hlasovacie zariadenie. Bohužiaľ, celé toto hlasovacie zariadenie, tak ako väčšinu aparatúr, zdedili po bývalom vedení a nemôžu za to, že to tu takto funguje, ako to funguje. On to neriadil, ani to s pánom primátorom neurobil úmyselne. Návrhová komisia urobila chybu, p. Adamčíková sa snažila prihlásiť, no nešlo jej hlasovacie zariadenie. Odkonzultovali to s ňou a môžu to potvrdiť aj prísediaci kolegovia, ktorí s ňou sedia v jednom rade. Ale vzhľadom na to, že pravica nie je schopná dovoliť ani dvoch členov mestskej rady, aj tak sa o tom  bude musieť hlasovať, navrhol, aby sa k tomuto bodu nevracali a vzdanie sa p. Jakubova zoberú na vedomie pri ďalšom rokovaní a predpokladá, že sa im v apríli podarí dovoliť mestskú radu do plného počtu. 

p. Raši, primátor mesta Košice –  Pre úplnosť prečítal rokovací poriadok. § 53 ods. 4 prečítal p. Bereš a ten istý § ods. 5 je o uznášaní sa na oprave uznesenia, ktoré má právne, alebo iné závažné nedostatky možno kedykoľvek. Keďže nebol všeobecný súhlas, uzatvára túto debatu.

––-     ––-     ––-

7. Členstvo v radách škôl a školských zariadení v zriaďovateľskej pôsobnosti mesta  
    Košice za zriaďovateľa

p. Raši, primátor mesta Košice – Požiadal námestníčku primátora p. Lenártovú, aby uviedla materiál.

p. Lenártová, námestníčka primátora mesta Košice – Podľa zákona 596/2003 Z.z. o štátnej správe v školstve a školskej samospráve a  zmene a doplnení niektorých zákonov mesto Košice ako zriaďovateľ škôl a školských zariadení deleguje do rady škôl a školských zariadení svojich zástupcov. V zmysle § 25 ods. 5 zákona 596/2003 Z.z. o štátnej správe v školstve a školskej samospráve členmi rady školy, alebo školského zariadenia sú aj 4 delegovaní zástupcovia zriaďovateľa. 
V súlade so závermi mestskej rady zo dňa 1.2.2011 oddelenie školstva predložilo návrh na odvolanie všetkých delegovaných členov zriaďovateľa v radách škôl a školských zariadení, ktorých zriaďovateľom je mesto Košice. Zároveň predložila delegovanie zástupcov mesta Košice do rád škôl a školských zariadení, ktorých zriaďovateľom je mesto Košice, podľa prílohy č. 1 a prílohy č. 2.
Doplnila, že v súčasnosti nemajú ešte uznesenia z jednotlivých mestských častí, na základe ktorých by mohli delegovať členov z mestských častí a neposlancov. V súčasnosti sa budú delegovať členovia z radov poslancov mestského zastupiteľstva.

p. Raši, primátor mesta Košice – Otvoril k tomuto bodu rozpravu.

V rozprave vystúpili:

p. Jenčová, poslankyňa MZ – Keďže ešte nie sú známe návrhy z mestských časti, navrhla predkladateľke materiálu, p. Lenártovej, či by ho nestiahla, aby bol predložený kompaktný návrh. Dáva to na zváženie. 
Keďže hovorí za Jazero, je tu ZŠ Jenisejská, kde sú delegovaní 4 mestskí poslanci, takže tam už nie je priestor pre miestneho poslanca. Poprosila poslanca p. Kažimíra, aby to nebral osobne, ale keďže nie je z ich mestskej časti, či jeho záujem trvá, či by neprenechal toto miesto miestnemu poslancovi, lebo aj z ich radov bude mať niekto záujem pôsobiť na tejto škole. Je to teda otázka pre p. Kažimíra, či trvá na členstve v tejto rade školy na Jenisejskej, keďže je aj v rade školy Družicová, ktorá je tiež na Jazere. Poďakovala za ústretovosť.

p. Petrvalský, poslanec MZ – Mal niekoľko poznámok k predloženému materiálu. 
Pod bodom č. 16 – Materská škôlka Hečkova 13 ich klub tam nedával p. Kasterka, ktorý býva v mestskej časti Ťahanovce a preto by mal byť o riadok vyššie pri MŠ Havanská 36. Požiadal o túto opravu.
Požiadal ho poslanec p. Jutka, aby ho donominovali do ZŠ Kežmarská 30 a MŠ Veronská 7, kde ešte nemajú mestského poslanca.
V MČ Košice – Sídlisko Ťahanovce miestne zastupiteľstvo na jeho podnet už zasadalo a rokovalo o týchto poslancoch a má aj uznesenie z 2. rokovania miestneho zastupiteľstva mestskej časti, ktoré prečítal a predložil ho ako pozmeňujúci návrh mestskej časti:
ZŠ Belehradská 21 -  pp. Petrvalský Emil, Kovaľ Peter, Bozogáň Peter
ZŠ Bruselská 18 – pp. Figeľ Jozef, Szabó Mikuláš, Boriš Ľubor
ZŠ Juhoslovanská 2 – pp. Betuš Cyril, Kozáková Ľubica, Ambrušová Uršuľa
MŠ Belehradská 6 – pp. Petrvalský Emil, Bozogáňová Danka
MŠ Budapeštianska 1-  pp. Ihnát Miloš, Boris Ľubor
MŠ Budapeštianska 3 – p. Borovská Mária
MŠ Čínska 24 – pp. Fígeľ Jozef, Karabáš Peter
MŠ Havanská 26 – p. Nagyová Danica
MŠ Juhoslovanská 4 pp. Betuš Cyril, Boris Attila
Nenavrhli mestských poslancov na MŠ Budapeštianska 3 a Havanská 26, ale po neskorších rokovaniach doplnil aj tieto nominácie:
MŠ Budapeštianska 3 – p. Ihnát Miloš
MŠ Havanská 26 – p. Peter Kasterko

p. Sidor, poslanec MZ – Požiadal o prijatie pozmeňujúceho návrhu o doplnenie členov rád škôl a školských zariadení: 
na ZŠ Hroncová poslanca p. Gaja,
na ZŠ Mateja Lehkého poslankyňu p. Gamcovú,
na ZŠ Janigova poslankyňu p. Gamcovú,
na ZŠ Trebišovská poslanca p. Demského,
na MŠ Park mládeže poslanca p. Gaja,
na MŠ Poľná poslanca p. Petrenku,
na Základnej umeleckej škole Jantárová poslankyňu p. Gamcovú.

p. Briškár, poslanec MZ – Keďže do materskej školy Zupkova 37 sú navrhnutí dvaja, on a Mgr. Jozef Andrejčák, tak on sa vzdal tejto nominácie v MŠ Zupkova 37.

p. Čekanová, poslankyňa MZ – Všimla si, že je nominovaná v materskej škole na Severe MŠ Park mládeže 4 a keďže materské školy na Juhu nie sú obsadené, tak by si to rada vymenila. Čiže miesto v MŠ Park mládeže 4  by prenechala poslancovi, ktorý má tam nablízku bydlisko a ona by bola rada v rade MŠ Turgenevova 7.

p. Raši, primátor mesta Košice –  Spýtal sa poslanca p. Kažimíra, či sa chce vyjadriť, no nakoľko nie je prítomný v rokovacej miestnosti, nie je to možné. 

p. Lenártová, námestníčka primátora mesta Košice – K požiadavke  p. Jenčovej uviedla, že počas rokovania už nie je možné predložený materiál stiahnuť a okrem toho je dôležité, aby tam boli delegovaní zástupcovia za zriaďovateľa, keďže školská rado odhlasováva  aj zmenu riaditeľa školy, preto by bolo nezodpovedné od mesta, aby tam nebol zástupca za zriaďovateľa. 

p. Raši, primátor mesta Košice –  Boli prednesené pozmeňujúce návrhy od poslancov: Petrvalský, Sidor, Briškár a Čekanová. Požiadal menovaných, aby svoje písomné návrhy doručili návrhovej komisii. Postupovalo sa nasledovne. Najprv sa hlasovalo o pozmeňujúcich návrhoch v poradí, ako boli prednesené a potom by sa hlasovalo o predloženom uznesení ako o celku. Taktiež nie je nutné čítať všetkých poslancov, lebo všetky mená sú uvedené v písomnom návrhu.
Odovzdal slovo návrhovej komisii. 

p. Berberich, poslanec MZ a člen návrhovej komisie – Prvý návrh je o odvolaní.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice a § 25 zákona NR č. 596/2003 Z.z. o štátnej správe v školstve a školskej samospráve a zmene a doplnení niektorých zákonov v znení neskorších predpisov odvoláva všetkých delegovaných zástupcov mesta Košice v radách škôl a školských zariadení v zriaďovateľskej pôsobnosti mesta Košice podľa prílohy č. 1 a 2.

p. Raši, primátor mesta Košice –  Požiadal poslancov, aby hlasovali o takto prednesenom návrhu. 

Hlasovanie č. 27: za 47, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. Poprosil uviesť ďalšie hlasovanie. Hlásil sa však p. Sidor.

p. Sidor, poslanec MZ – Nevie, či by nebolo vhodné v tejto chvíli stiahnuť tento materiál z rokovania, resp. vyhlásiť 5 minútovú prestávku, aby sa dohodli v rámci poslaneckých klubov, ako teraz ďalej pri hlasoví o voľbe navrhnutých ľudí do rád škôl.

p. Raši, primátor mesta Košice – Vyhlásil krátku prestávku, no požiadal poslancov, aby ostali na svojich miestach. 
Po vysvetlení požiadal návrhovú komisiu, aby pokračovala v práci.

p. Adamčíková, poslankyňa MZ a členka návrhovej komisie – Poprosila o strpenie, lebo je to trochu komplikované. 
Prečítala návrh  na uznesenie mestského zastupiteľstva v Košiciach  k delegovaniu zástupcov mesta do rád škôl a školských zariadení, ktorých zriaďovateľom je mesto Košice.
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice a § 25 zákona NR č. 596/2003 Z.z. o štátnej správe v školstve a školskej samospráve a zmene a doplnení niektorých zákonov v znení neskorších predpisov Deleguje – a tu najprv prečítala pozmeňujúce návrhy tak, ako prišli od kolegov poslancov.
1. návrh predložil kolega p. Petrvalský, ktorý navrhol doplniť p. Jutku na ZŠ Kežmarská 30 a MŠ Hronská 7, Rovnako požiadal  presunúť p. Petra Kosterku z MŠ Hečkova 13 na MŠ Havanská 26.

p. Raši, primátor mesta Košice –  Požiadal poslancov, aby hlasovali o takto prednesenom návrhu. 

Hlasovanie č. 28: za 47, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. Poprosil uviesť ďalšie hlasovanie.

p. Adamčíková, poslankyňa MZ a členka návrhovej komisie – Ďalej podľa návrhu poslanca p. Petrvalského deleguje uznesením č. 40 z 2. rokovania miestneho zastupiteľstva MČ Košice – Sídlisko Ťahanovce, ktoré bolo konané 26.1.2011 týchto poslancov: 
ZŠ Belehradská 21 -  pp. Kovaľ Peter, Bozogáň Peter
ZŠ Bruselská 18 – pp. Szabó Mikuláš, Boriš Ľubor
ZŠ Juhoslovanská 2 – pp. Kozáková Ľubica, Ambrušová Uršuľa
MŠ Belehradská 6 – p. Bozogáňová Danka
MŠ Budapeštianska 1-  p. Boris Ľubor
MŠ Budapeštianska 3 – pp. Ihnát Miloš, Borovská Mária
MŠ Čínska 24 – p. Karabáš Peter
MŠ Havanská 26 – pp. Kasterko Peter, Nagyová Danica

p. Raši, primátor mesta Košice –  Požiadal poslancov, aby hlasovali o takto prednesenom návrhu. 

Hlasovanie č. 29: za 45, proti -, zdržali sa 3.

p. Raši, primátor mesta Košice –  Konštatoval, že uznesenie bolo schválené. Poprosil uviesť ďalšie hlasovanie.

p. Adamčíková, poslankyňa MZ a členka návrhovej komisie – Ďalší je návrh poslanca p. Sidora, kde je takéto doplnenie:
na ZŠ Hroncová poslanca p. Mariána Gaja,
na ZŠ Mateja Lehkého poslankyňu p. Máriu Gamcovú,
na ZŠ Janigova 2 poslankyňu p. Máriu Gamcovú,
na ZŠ Trebišovská 10 poslanca p. Ľubomíra Demského,
na MŠ Park mládeže č poslanca p. Mariána Gaja,
na MŠ Poľná 1 poslanca p. Dušana Petrenku,
na Základnej umeleckej škole Jantárová 6 poslankyňu p. Máriu Gamcovú.

p. Raši, primátor mesta Košice –  Požiadal poslancov, aby hlasovali o takto prednesenom návrhu. 

Hlasovanie č. 30: za 47, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. Poprosil uviesť ďalšie hlasovanie.

p. Adamčíková, poslankyňa MZ a členka návrhovej komisie – Ďalší návrh prišiel od kolegyne p. Čekanovej, ktorá sa vzdáva návrhu v MŠ Park mládeže a požiadala o členstvo v rade školy MŠ Turgenevova 7.

p. Raši, primátor mesta Košice –  Požiadal poslancov, aby hlasovali o takto prednesenom návrhu. 

Hlasovanie č. 31: za 47, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. Poprosil uviesť ďalšie hlasovanie.

p. Adamčíková, poslankyňa MZ a členka návrhovej komisie – Posledný pozmeňujúci návrh. V MŠ Zupkova 37 sa vzdal nominácie poslanec p. Briškár. 

p. Raši, primátor mesta Košice –  Požiadal poslancov, aby hlasovali o takto prednesenom návrhu. 

Hlasovanie č. 32: za 46, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. Poprosil uviesť ďalšie hlasovanie.

p. Adamčíková, poslankyňa MZ a členka návrhovej komisie – Predložila pôvodný návrh na uznesenie, ktorý znie: Návrh na uznesenie mestského zastupiteľstva v Košiciach na delegovanie zástupcov mesta Košice do rád škôl a školských zariadení, ktorých  zriaďovateľom je mestom Košice:
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice a § 25 zákona NR č. 596/2003 Z.z. o štátnej správe v školstve a školskej samospráve a zmene a doplnení niektorých zákonov v znení neskorších predpisov deleguje zástupcov mesta Košice do rád škôl a školských zariadení, ktorých zriaďovateľom je mesto Košice podľa prílohy č. 1 a prílohy č. 2 so schválenými zmenami a doplnkami. 

p. Raši, primátor mesta Košice –  Požiadal poslancov, aby hlasovali o takto prednesenom návrhu uznesenia.

Hlasovanie č. 33: za 47, proti -, zdržal sa 1.

p. Raši, primátor mesta Košice –  Konštatoval, že uznesenie bolo schválené. 
Týmto hlasovaním sa uzavrel bod č. 7 tohto programu rokovania.

––-     ––-     ––-

8. Rozšírenie predmetu podnikateľskej činnosti v zriaďovacej listine príspevkovej    
    organizácie ZOO Košice - Kavečany

p. Raši, primátor mesta Košice –  Požiadal riaditeľa Magistrátu mesta Košice, aby uviedol materiál. 

p. Lazúr, riaditeľ Magistrátu mesta Košice – Navrhol mestskému zastupiteľstvu rozšírenie predmetu podnikateľskej činnosti z zriaďovacej listine príspevkovej organizácie ZOO Košice – Kavečany. Okrem doteraz schválenej zriaďovacej listiny, ktorá obsahuje základný predmet činnosti a doteraz schválené podnikateľské činnosti tejto organizácie navrhujú ju rozšíriť o činnosť  „sprostredkovanie predaja“, čo následne umožní tejto organizácii participovať na marži, resp. ziskoch nájomcov, ktorí podnikajú v areáli košickej Zoologickej záhrady, čo následne zlepší príjmovú časť rozpočtu tejto organizácie. 

p. Raši, primátor mesta Košice –  Otvoril rozpravu k tomuto materiálu.

V rozprave vystúpili:

p. Halenár, poslanec MZ – Vôbec tomu nerozumie. Nedá sa to ináč vysvetliť? Nerozumie tomu - prečo by mal podporiť tento návrh?

p. Lazúr, riaditeľ Magistrátu mesta Košice – Ak mestské zastupiteľstvo schváli príspevkovej organizácii ZOO Košice – Kavečany rozšírenie predmetu činnosti o sprostredkovanie predaja, čo je jedna položka v rámci živnostenského registra, tak následne Zoologická záhrada môže si uplatniť voči nájomcom, čiže podnikateľom – právnickým i fyzickým osobám, ktoré podnikajú v areáli Zoologickej záhrady, čiže poskytujú služby bufetové a iné – môže vstúpiť s nimi do nového vzťahu, ktorý bude nielen o nájme, ale aj o podiele na zisku týchto subjektov. Následne môže dôjsť k nárastu príjmovej časti tejto príspevkovej organizácie.

p. Halenár, poslanec MZ – Dve otázky. Ako to bolo doteraz? Čo na to hlavný kontrolór?

p. Lazúr, riaditeľ Magistrátu mesta Košice – Doteraz dostávala ZOO od týchto nájomcov len nájomné, odteraz sa budú môcť podieľať na zisku, čím sa zvýši jej príjem.

p. Jakubíková, hlavná kontrolórka mesta Košice – Vysvetlenie p. riaditeľa MMK bolo vyčerpávajúce, nie je jej jasné, čo chce poslanec p. Halenár ešte počuť. 

p. Raši, primátor mesta Košice –  Nakoľko sa nikto ďalší nehlásil, uzavrel rozpravu a dal slovo návrhovej komisii. 

p. Dudíková, poslankyňa MZ a členka návrhovej komisie – Návrhová komisia nedostala žiaden pozmeňujúci návrh, preto prečítala pôvodný návrh na uznesenie. 
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  súhlasí s rozšírením  podnikateľskej činnosti v zriaďovacej listine Zoologická záhrada  Košice - Kavečany v časti 2. Podnikateľská činnosť o bod 11. sprostredkovanie predaja.  
 
p. Raši, primátor mesta Košice –  Požiadal poslancov, aby hlasovali o prednesenom návrhu. 

Hlasovanie č. 34: za 45, proti 1, zdržal sa 1.

p. Raši, primátor mesta Košice –  Konštatoval, že uznesenie bolo schválené, čím bol ukončený bod č. 8.

––-     ––-     ––-

9. Doplnenie zriaďovacej listiny príspevkovej organizácie Správa mestskej zelene 
    v Košiciach

p. Raši, primátor mesta Košice –  Poprosil riaditeľa Magistrátu mesta Košice, aby uviedol materiál.

p. Lazúr, riaditeľ Magistrátu mesta Košice – Mestskému zastupiteľstvu predložil návrh zriaďovacej listiny príspevkovej organizácie Správa mestskej zelene v Košiciach. Táto organizácia okrem základného predmetu činnosti a doteraz schválenej podnikateľskej činnosti podniká aj s externými zákazkami, aby si vylepšila svoju príjmovú časť a na to, aby mohla komplexne podnikať aj v stavebnej oblasti, pretože má aj takéto externé zákazky a akcie, potrebuje rozšíriť živnostenské oprávnenie o viazanú činnosť o výkon činnosti stavbyvedúceho a výkon činnosti stavebného dozoru. Toto jej umožní komplexne vlastnými silami zastrešovať externé zákazky v stavebnej oblasti. 

p. Raši, primátor mesta Košice –  Otvoril rozpravu k tomuto bodu.

V rozprave vystúpili:

p. Halenár, poslanec MZ – Nuž v tom predchádzajúcom bode je to nezmysel, aby niekto mohol zasahovať do zisku nejakej inej právnickej osoby. Celá tá argumentácia a to čo schválili, tak na to nemá momentálne slov.
Teraz k tomu rozšíreniu podnikateľskej činnosti. Správa mestskej zelene je plne subvencovaná mestom. Pardon - zrejme tá podnikateľská činnosť niečo prinesie, ale z rozpočtu mesta táto organizácia dostáva cez 3 mil. eur ročne. Ak sa dovolí, aby  mestské firmy podrážali nohy takýmto spôsobom podnikateľom v tomto meste, to znamená, subvencovaná firma bude dávať aj úplne iné ceny v stavebnej činnosti, preto si myslí, že to bude veľmi zlý krok. Je proti tomu a určite by mali trvať na tom, aby Správa mestskej zelene nerozširovala svoju činnosť, ale poslanci by sa mali snažiť celou svojou činnosťou o to, aby tie peniaze, ktoré idú z rozpočtu mesta, boli predmetom súťaže, aby sa jednotlivé subjekty v tomto meste mohli uchádzať povedzme o mestské časti, alebo o celé projekty a aby tak dostavali mestské peniaze na to pokrytie a samozrejme aj Správa mestskej zelene. Iba vtedy sa ukáže, ako vlastne vie hospodáriť Správa mestskej zelene. Obáva sa, že výmenou ľudí na jednotlivých postoch v mestom ovládaných firmách sa schyľuje k niečomu, o čom zatiaľ nevedia, ale pripravujú na to pôdu. On bude určite hlasovať proti. Chcel by počuť aj nejaké iné názory, prečo by to malo takto fungovať, ako to začínajú navrhovať z vedenia mesta.

p. Raši, primátor mesta Košice –  Tento materiál bol predložený na základe žiadosti Správy mestskej zelene. Nakoľko sa nikto ďalší do rozpravy nehlásil, odovzdal slovo návrhovej komisii, aby predniesla návrh na uznesenie.

p. Dudíková, poslankyňa MZ a členka návrhovej komisie - Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  súhlasí  s doplnením zriaďovacej listiny Správy mestskej zelene v Košiciach v časti II. Podnikateľská činnosť o body: m) výkon činnosti stavbyvedúceho, n) výkon činnosti stavebného dozoru.

p. Raši, primátor mesta Košice –   Požiadal poslancov, aby hlasovali o predloženom návrhu uznesenia.

Hlasovanie č. 35: za 43, proti 1, zdržali sa 4.

p. Raši, primátor mesta Košice –  Konštatoval, že uznesenie bolo schválené.

––-     ––-     ––-

10. Analýza výchovno-vzdelávacích výsledkov, úrovne riadenia a kontroly,  
personálneho obsadenia  a materiálneho zabezpečenia  školského roka 2009/2010  v základných školách, MŠ,  ZUŠ, CVČ, JŠ, SSŠ a školských zariadeniach  v zriaďovateľskej  pôsobnosti Mesta Košice

p. Raši, primátor mesta Košice –  Požiadal námestníčku primátora p. Lenártovú, aby uviedla materiál.

p. Lenártová, námestníčka primátora mesta Košice – V zmysle Štatútu mesta Košice IV. hlava 1. diel § 22 ods. 4 oddelenie školstva predkladá analýzu výchovno-vzdelávacích výsledkov úrovne riadenia a kontroly personálneho obsadenia a materiálneho zabezpečenia školského roka 2009/2010 v základných školách, materských školách, základných umeleckých školách, centrách voľného času, školských jedální a Strediska služieb školám a školským zariadeniam v zriaďovateľskej pôsobnosti mesta Košice. Riaditelia škôl a školských zariadení v zriaďovateľskej pôsobnosti mesta predložili materiály v zmysle platnej legislatívy. Vzhľadom na široký rozsah materiálu je tento predložený v elektronickej podobe.

p. Raši, primátor mesta Košice –  Otvoril rozpravu k tomuto bodu.

V rozprave vystúpili:

p. Kočiš S., poslanec MZ – Omylom stlačil faktickú poznámku, ale chce diskutovať, takže sa prihlási ešte raz správne.

p. Petrvalský, poslanec MZ – Faktická poznámka. Tí poslanci, ktorí sedeli v tomto parlamente aj v minulom období vedia o tom, s akými problémami sa zabezpečoval rok 2009/2010. Ešte v polovici minulého roka chýbalo 600 tis. eur na vykrytie vzdelávania v meste Košice. Až neskôr sa peniaze do tohto systému vrátili, čím sa zabezpečil tento školský rok na tej úrovni, ako sa v tomto materiáli píše. Osobne by rád vyslovil jedno želanie, aby školstvo v meste Košice, ktoré je momentálne v dobrej kondícii, to treba povedať nahlas, aj v ďalších rokoch išlo tou cestou, ktorou sa vybralo. Je skutočne veľmi výkonné a je na dobrej ceste stať sa dobrým vzdelávacím prvkom v tomto meste.

p. Gamcová, poslankyňa MZ – Podotkla, že je to tak vážny materiál, hovorí o tom aj počet strán, že by snáď mohol počkať a mal by určite prejsť komisiou, ktorá by sa mala k nemu vyjadriť. Jej otázka znie, či tento materiál nemohol byť prerokovaný neskôr vzhľadom aj na to, že sa tam udiali vážne veci, nielen zlúčenie centier voľného času a mnohí poslanci dostali zvláštne a určite pravdou podložené materiály. Ona by naozaj, vie, že sa to teraz nedá stiahnuť, ale na ďalšie zastupiteľstvo by vyžiadala v interpeláciách jeden komplexný materiál venovaný aj centrám voľného času, aj ďalším veciam, ako je stravovanie v Park Angelinum a podobne.

p. Raši, primátor mesta Košice –  Keďže sa materiál nestiahol pri hlasovaní o programe, poprosil ju, aby v tejto veci predniesla interpeláciu, aby sa táto pripomienka pre budúcnosť nestratila

p. Kočiš S., poslanec MZ – Do diskusie sa prihlásil aj z tohto pohľadu, aby bolo zjavné aj pre predkladateľa, aj pre zástupcov škôl, ako aj širokú verejnosť, že poslanci čítali tento materiál aj napriek tomu, že je obsiahly. Našiel si čas a preštudoval ho. Rovnako ako p. Gamcova si myslí, že je to dosť závažný materiál, ktorý by sa nemal iba zobrať na vedomie. Odporučil vrátiť sa k nemu a čerpať z neho. Podľa neho, nakoľko je tu tretie volebné obdobie,  nemyslí si, že toto školstvo je v dobrej kondícii, podľa neho šľape tak, aby vôbec šľapalo. Za chvíľu budú chýbať predškolské zariadenia a rovnako budú chýbať aj školské zariadenia. Podľa tejto správy, ktorá je do roku 2010, tento školský rok sa ešte len začal a nie je dokončený, počet deti sa zvyšuje, aj keď nie veľmi, ale zvyšuje, takže tam mesto čakajú isté problémy. A čo ho zaujalo tiež – je tu fond investícií do športu. Investície do opravy, údržby, na prevádzku a tak ďalej v roku 2009 a v roku 2010 neboli. Čo chcel tým povedať – vedia stavať školské zariadenia, športové, ihriská, no nedokážu sa o nich už starať a toto by chcel dať do pozornosti pre tých, čo budú pripravovať rozpočet na tento rok, prípadne na ďalšie 4 roky.

p. Petrvalský, poslanec MZ – Faktická poznámka. Poslanec p. Kočiš S. tu tiež sedel predchádzajúce 4 roky a vie, s akými obrovskými finančnými problémami sa mesto borilo. Mestské školstvo je v dobrej kondícii vzhľadom na to, cez aké obrovské problémy prešlo, kým sa vyriešili. Nehovoril o tom, že v školstve je všetko v poriadku. To určite nie je. Je čo vylepšovať, je čo robiť, ale na to, aké boli podmienky a aké momentálne podmienky sú, myslí si, že to školstvo šľape dobre.

p. Betuš, poslanec MZ – Analýza výchovno-vzdelávacích výsledkov je naozaj rozsiahly dokument a dostal sa mu do rúk materiál, ohľadom fúzie  piatich centier voľného času a napĺňanie uznesenia tohto zastupiteľstva  pod číslom 1261 s požiadavkou, aby ho dnes predložil, kde má na 6 stranách vážne výhrady voči tejto fúzii a voči napĺňaniu tohto uznesenia. Nerozoberal to priamo na rokovaní, ale odstúpi to námestníčke primátora p. Lenártovej a predsedovi komisie školstva p. Sidorovi a keď bude potrebné, tak bude ďalej pokračovať v časti dopytov a interpelácií.

p. Raši, primátor mesta Košice –  Tak isto navrhol predniesť to v rámci interpelácii, aby to bolo oficiálne zaznamenané.

p. Lenártová, námestníčka primátora mesta Košice – Súhlasí s poslankyňou p. Gamcovou a s poslancom p. Betušom, pretože aj k ním sa donieslo množstvo podnetov k zlúčeniu centier voľného času. V súčasnosti prebieha analýza ich práce za obdobie od kedy boli zlúčené. Budú sa musieť tomu venovať, lebo sú to závažné pochybenia, ktoré boli predložené.

p. Raši, primátor mesta Košice –  Nakoľko sa nikto ďalší do rozpravy neprihlásil, uzavrel ju a dal slovo návrhovej komisii, aby pričítala návrh na uznesenie k bodu č. 10.

p. Dudíková, poslankyňa MZ a členka návrhovej komisie – Návrhová komisia nedostala žiaden pozmeňujúci návrh, preto prečítala pôvodný návrh na uznesenie.
Mestské zastupiteľstvo v Košiciach podľa § 22 ods. 4 Štatútu mesta Košice berie na vedomie Analýzu výchovno-vzdelávacích výsledkov, úrovne riadenia a kontroly,  personálneho obsadenia  a materiálneho zabezpečenia  školského roka 2009/2010  v  základných školách, materských  školách,  základných  umeleckých  školách,  centrách  voľného času, jazykovej škole, stredisku služieb škole a školských zariadeniach  v zriaďovateľskej pôsobnosti Mesta  Košice.

p. Raši, primátor mesta Košice –  Požiadal poslancov, aby hlasovali o predloženom návrhu uznesenia.

Hlasovanie č. 36: za 44, proti 1, zdržali sa 3.

p. Raši, primátor mesta Košice –  Konštatoval, že uznesenie bolo schválené. 
 
––-     ––-     ––-

11. Zmena štatutárnych orgánov v obchodných spoločnostiach s majetkovou
      účasťou Mesta Košice

p. Raši, primátor mesta Košice –  Požiadal predkladateľa materiálu námestníka primátora      p. Lazára, aby uviedol materiál.

p. Lazár, námestník primátora mesta Košice – Tento materiál uviedol trochu širšie, lebo podobný postup zvolili aj pri bode 12, 13, a 14. V prvom rade keď predkladali tento materiál, tak ho predkladali za všetky spoločnosti. Znamená to, že ich cieľom bolo vytvoriť podmienky a predpoklady na to, aby v prípade, že o to poslanci a poslanecké kluby budú mať záujem, aby došlo k zmene štatutárnych orgánov a dozorných rád vo všetkých spoločnostiach. Nebol tu zámer niekoho plošne odvolávať, alebo robiť nejakú plošnú zmenu. Ešte raz zdôraznil, že bol to len zámer vytvoriť podmienky a predpoklad na to, aby mohli takto rozhodnúť.
Druhý dôležitý moment – robí sa to rozhodnutím jediného spoločníka, alebo akcionára. Mesto má v podstate dve možnosti. Jedna možnosť je, že konateľ, alebo štatutár – uvádza to preto takto, lebo poslanci sa určite budú na to pýtať – môže zvolať valné zhromaždenie, ktorého sa mestské zastupiteľstvo zúčastní a prebehne tento proces, alebo to môže prebehnúť rozhodnutím jediného spoločníka a akcionára. Takýto postup tu bol zvolený už aj v minulosti. Myslí, že naposledy mestské zastupiteľstvo takto volilo druhého konateľa v Správe majetku mesta Košice. Po právnej stránke je to v poriadku, veď v konečnom dôsledku takýto proces tu už bol aplikovaný. 
Čo sa týka samotných spoločností v tom bode 11 – Zmena štatutárnych orgánov obchodných spoločností s majetkovou účasťou mesta, ide o nasledovné spoločnosti:
Podniky, kde má mesto 100 %-tnú účasť – Dopravný podnik mesta Košice, Mestské lesy, Správa majetku mesta Košice, Tepelné hospodárstvo a Bytový podnik mesta Košice.
Potom sú spoločnosti kde má mesto podiel, ale nie je tam 100 %. Ide o Mestský futbalový klub Košice, a.s., Kosit, a.s. – mesto tu má 34 %, Východoslovenská vodárenská spoločnosť a Geoterm Košice, a.s., kde má mesto 0,08 %.
V priebehu prípravy materiálu, keďže tento materiál bol predložený aj na mestskú radu, musel byť prerokovaný na mestskej rade, tento materiál sa aktualizoval o podnety a návrhy, ktoré vzišli na základe konsenzu dvoch najväčších poslaneckých klubov, no hlavne z koaličného poslaneckého klubu. Tieto personálne zmeny boli konzultované, resp. čiastočne konzultované aj s druhým najväčším poslaneckým klubom SDKÚ, KDH.
Uviedol každú spoločnosť, aby poslanci vedeli, o ktoré zmeny pôjde. Určite chcú v týchto spoločnostiach, ktoré vymenoval, zmeniť dozornú radu, nakoľko dozorná rada zabezpečuje kontrolnú funkciu za majiteľa a majiteľom týchto spoločností, resp. vlastníkom je mesto Košice. Je návrh a takto to bolo aj v minulosti, že to boli poslanci mestského zastupiteľstva. Keby do dozorných rád zaznievali aj pozmeňujúce návrhy, je prijatý určitý úzus, že sú navrhnutí len poslanci mestského zastupiteľstva, ktorí sú tu prítomní. Vzhľadom na to, že niektorí členovia dozorných rád už nie sú poslancami mestského zastupiteľstva, tak navrhli ich zmenu. 
Z týchto spoločností sa nebude hlasovať o spoločnosti Mestský futbalový klub z toho dôvodu, že tam prebehla kontrola z Útvaru hlavného kontrolóra mesta Košice, ktorá už aj bola na prerokovaní v mestskom zastupiteľstve a vzhľadom na to, že je problematické zaujať definitívny názor, že v akom stave je Mestský futbalový klub, navrhujú, aby až do doriešenia celej tejto situácie a do momentu, kedy budú mať všetky relevantné podklady, pretože tie sa im bohužiaľ podarilo získať až teraz a tak isto ich sprístupnia pani hlavnej kontrolórke, hlasovalo sa až následne o Mestskom futbalovom klube. Nechcú nikomu robiť zlé, že ho tam nanominujú a tým mu privodia zbytočné problémy. Je samozrejme nepochopiteľné, prečo Mestský futbalový klub nekomunikoval a neodovzdal všetky podklady, ktoré požadovala pani kontrolórka, ale to už teraz tu nebude rozoberať. Dnes už tieto podklady majú a môžu ich spracovať.
Čo sa týka ďalších podnikov, kde sa budú vykonávať zmeny:
V Bytovom podniku mesta Košice je návrh na odvolanie konateľa a na vymenovanie nového konateľa. Všetky tieto návrhy sú v elektronickej podobe, boli doplnené v zmysle § 18 rokovacieho poriadku – poslanci by ich mali mať k dispozícii. Je to pomerne veľa mien, ktoré teraz nečítal. Len principiálne povedal, čo sa, v ktorom podniku bude meniť, alebo či je návrh na zmenu.
Správa majetku mesta Košice – návrh na odvolanie a menovanie nových členov dozornej rady. 
Spoločnosť Tepelné hospodárstvo – návrh na odvolanie konateľa vzhľadom na to, že súčasný konateľ sa chce vzdať svojej funkcie k 31.3.2011, je to formálna záležitosť, že musí prebehnúť aj odvolanie a menovanie, preto je to takto navrhnuté. Mení sa tiež dozorná rada.
Dopravný podnik mesta Košice – Tam je návrh na výmenu predstavenstva, generálneho riaditeľa a dozornej rady. Tu uviedol, že p. Jutka sa vzdal členstva v predstavenstve, kde doteraz vykonával funkciu predsedu predstavenstva a členstva sa vzdali aj p. Pajtáš a p. Kijevská.
V Mestských lesoch navrhujú odvolať a menovať novú dozornú radu spoločnosti.
V spoločnosti Kosit navrhujú odvolať a menovať nových zástupcov mesta v predstavenstve spoločnosti a v dozornej rade spoločnosti. 
To sú formálne veci. 
Uviedol, prečo tieto zmeny prebiehajú. Prebiehajú pochopiteľne aj preto, že je tu nové vedenie mesta, ktoré má svoju predstavu, ako by tieto mestské podniky a mestské spoločnosti mali fungovať a práve preto tam, kde sú jednoznačne presvedčení o tom, že má dôjsť k zmenám, tak presne tieto zmeny navrhli. Je to hlavne v prípadoch, kde navrhujú vymeniť aj štatutárne orgány. 
Nechce tu z toho robiť tlačovú besedu, ale nedá mu nespomenúť zopár momentov, ktoré boli uverejnené aj v tlači. Spomenul Dopravný podnik mesta Košice. Nepredstavujú si, že by takto mala fungovať spoločnosť mesta. Nemala by fungovať tak, že zaznamenajú nejaký nárast vstupov medziročne, tak prvé čo napadne mestskú firmu, že bude upravovať cestovné, alebo znižovať grafikony. To nie. V prvom rade budú hľadať riešenie vo vnútri tejto spoločnosti. To, že poukázali na to, že v tejto spoločnosti sa šafári, resp. sa nehospodári s finančnými prostriedkami tak, ako by sa malo, sa potvrdilo aj správou Najvyššieho kontrolného úradu, ktorá pre nich z nepochopiteľných dôvodov, ešte raz to zopakoval, že pre nich z nepochopiteľných dôvodov, sa nachádzala na Magistráte mesta už v novembri, ale novému vedeniu mesta bol predložený tento materiál až v januári, keď tu bol na návšteve krajský šéf  Najvyššieho kontrolného úradu, keď začínal novú kontrolu za rok 2010. Následne si to vytiahli, prečítali a musel konštatovať jednu vec. Myslí si, že to vzdanie sa funkcií poslancov  za SDKÚ svedčí o tom, že celý tento podnik je riadený nominantmi KDH. Musel to povedať takto priamo, lebo tak to je. Myslí si, že to vzdanie sa súvisí s tým, že nominanti SDKÚ neberú za to morálnu zodpovednosť, lebo nemali na chod spoločnosti dosah, čo čiastočne môže potvrdiť, že je to pravda. Uviedol len zopár zistení, ktoré zistil Najvyšší kontrolný úrad. Uviedol to preto, lebo si myslí a predpokladá, že aj v iných mestských spoločnostiach pravdepodobne, alebo v mnohých mestských spoločnostiach sa dopracujú k niečomu podobnému. Bol to asi 20-stránkový dokument, takže to nebola nejaká veľká kontrola. Napriek tomu sa zistilo, že sa nedodržiaval zákon o verejnom obstarávaní, neoprávnene sa vyplácali platy a odmeny manažérom, to znamená, že porušovali vlastné vnútorné predpisy. Myslí si, že je ťažko vysvetliteľné pre obyvateľov tohto mesta, ak na jednej strane niekto narieka, že mu chýbajú peniaze v pokladni na budúci rok a na druhej strane si v rozpore nielen so zákonom, ale aj v rozpore s vlastnými predpismi, ktoré si sami nastavili, vyplácajú odmeny. Uzatvorenie zmlúv za neštandardných podmienok, prípady nehospodárneho a neefektívneho používania verejných prostriedkov pri obstarávaní materiálu, stavebných prác a dodávok z poskytnutej dotácie rozpočtu mesta. Uviedol aj zopár konkrétnych vecí, aby poslanci mali predstavu. Napríklad DPMK realizovalo namiesto úhrady 2.000,- eur úhradu 62.000,- eur. Podľa neho je to dosť peňazí 62.000,- eur. To je jeden moment. Samozrejme stane sa. No bolo to aj zle zaúčtované, takže majú za to, že nielen že sa ten vnútorný systém kontroly niečo také pripustil, ale vôbec aj systém evidencie a účtovníctva je pomerne problematický. Čo je však na tomto najhoršie, že tie peniaze nie sú, lebo ten, kto ich prijal, bol to jeden z dodávateľov pre DPMK, ich odmieta vrátiť. Pýta sa – s kým tento podnik spolupracoval, pretože ak niekto spolupracuje s riadnym, normálnym a slušným dodávateľom a ten príjme mylnú platbu, tak ju samozrejme vráti. Ale to svedči o tom, ako  sa v tom podniku obstarával a zabezpečoval nákup. Druhý moment je vyplácanie 13-tych platov, resp. odmien predstavenstvo.  Zaznela tu informácia, že boli vyplatené trináste, štrnáste platy, resp. odmeny pre manažérov, v rozpore s vnútornými predpismi, čo im vyčíta Najvyšší kontrolný úrad. Vedenie mesta požiadalo DPMK, aby im dalo k tomu stanovisko. Z jeho pohľadu je to úkon, ktorý môže trvať tak pol hodiny, maximálne hodinu. Tieto podklady prišli o 4 hodiny, samozrejme v DPMK zavládla veľká nervozita a z podkladov, ktoré dostali zistili, že nie 550 tisíc eur sa zaplatilo, ale údajne 55 miliónov eur sa vyplatilo na platoch. Čo z toho vyplýva? Pre neho ako pre manažéra a pre poslancov, ktorí sú inžinieri a ekonómovia, že je to chaos, bezvládie a nechcel použiť slovo rozkrádanie, lebo to konštatuje Najvyšší kontrolný úrad. Myslí, že viacerí majú ten istý názor. Povedal ešte, že Najvyšší kontrolný úrad neskúmal to,  koľko mohli ušetriť, ale skúmal samotný postup. To o koľko sa nakupovalo drahšie a nehospodárne, to bude predmetom až ďalšej kontroly. Je tu toho viac. Je tu 20 stránkový dokument a v prípade, že nie je problém s jeho zverejnením, oni ho určite tajiť nebudú, ak by sa na to pýtal p. Halenár. Na to má rovnaký názor. Pre neho je nepochopiteľné, že takéto niečo so to k nemu dostalo až v januári, ale asi to bol dôsledok komunálnych volieb. 
Bytový podnik mesta Košice – nechcel rozoberať každú spoločnosť, no určité pochybenia tu naznačila pani kontrolórka. 
Správa majetku mesta Košice – tam sa mení dozorná rada, nakoľko tam plánujú vykonať hĺbkovú kontrolu a sú tam určité dôvodné podozrenia, ktoré bude rozoberať následne, po vykonaní kontroly. Bude sa to riešiť na ďalšom zastupiteľstve. 
Tepelné hospodárstvo – pán konateľ sa vzdal funkcie, takže to akceptuje. Osobne ho mrzí len jedna skutočnosť. Keď chceli začať s projektom napojiť Jazero priamo na TEKO, vie o tom svoje aj p. Jenčová,  po výmene vedenia došlo k dohode, že to bude robiť aj Tepelné hospodárstvo, tým pádom nedôjde k zníženiu poplatkov pre Jazero. Projekt, ktorý spustili sa nepodarilo zrealizovať a myslí si, že to bol dobrý projekt v prvom rade pre obyvateľov mestskej časti Jazero a pre obyvateľov Košíc ako takých. 
Dopravný podnik už spomenul. 
Mestský lesy tak isto prejdú kontrolou a následne k tomu zaujmú stanovisko.
V spoločnosti Kosit sa navrhujú urobiť personálne zmeny, nakoľko tiež sú určité zistenia, ale múdrejší budú ako náhle budú mať možnosť byť priamo v týchto orgánoch, pretože v spoločnostiach, kde nemajú zastúpenie, majú problém získať informácie a to nielen zo spoločností, kde má mesto 100 %-tnú účasť, o to väčší problém majú so získavaním informácií zo spoločností, kde mesto vlastní 20 a menej percent, resp. 34 % v Kosite. Verí, že výmenou týchto zástupcov mesta v orgánoch týchto spoločností sa tento proces výrazne zjednoduší, ztransparentní a budú mať dostatok informácií, aby následne vedeli dať odpočet. 
Z jeho strany je to všetko. Doplnený návrh, ktorý predložili je vrátane mien. 

p. Raši, primátor mesta Košice – Keďže ide o viac spoločností, konkrétne o 6 spoločností, kde sú návrhy na zmenu, navrhol, aby sa postupovalo tak, ako v predchádzajúcom bode. Otvorí sa rozprava k prvej spoločnosti, ak poslanci budú mať pozmeňujúce návrhy, tak ich predložia, potom sa prejde k ďalšej spoločnosti, tak isto sa otvorí rozprava. Po zosumarizovaní všetkých návrhov by sa hlasovalo, ktoré by prebiehalo po spoločnostiach. Podobné body, čo sa týka návrhov budú aj 12, 13 a 14. Postup hlasovania bude totožný a bude podľa § 53 ods. 1 Rokovacieho poriadku mestského zastupiteľstva. Znamená to hlasovať o jednotlivých bodoch navrhovaného uznesenia samostatne. Každý bod v uznesení predstavuje samostatný podnik. Po ukončení rozpravy budú prednesené pozmeňujúce návrhy, o nich sa bude  hlasovať. Pokiaľ pozmeňujúce návrhy nebudú, tak by sa hlasovalo o pôvodnom návrhu. Ak sa bude hlasovať o pozmeňujúcich návrhoch, hlasuje sa samozrejme o každom kandidátovi o jeho  mene osobitne v poradí, v akom budú podané. Ak sa ukončí hlasovanie o kandidátoch na základe pozmeňujúcich návrhov, hlasovanie potom musí pokračovať o každom mene z pôvodného návrhu, nakoľko je limitovaný počet členov predstavenstva, aby sa do definitívneho návrhu pre danú spoločnosť dostali tí, ktorí budú mať najväčší počet hlasov. Výsledkom hlasovania je skupina ľudí s nadpolovičnou väčšinou hlasov. Ako už povedal, pokiaľ bude viac kandidátov, ako je miest v jednotlivých orgánoch, do záverečného hlasovania o návrhu uznesenia k jednotlivým podnikom sa vyberú kandidáti s najväčším  počtom  získaných hlasov. 
Rozpravu otvoril k Bytovému podniku mesta Košice. 

p. Halenár, poslanec MZ – Len všeobecná pripomienka. Možno pre niektorých poslancov v tomto mestskom zastupiteľstve je dôležité, ak ten, kto chce zastávať nejaký post, že sa postaví pred toto mestské zastupiteľstvo a povie niekoľkými vetami, čo je zač a ako si predstavuje svoje fungovanie na tom poste a ak vyberie jeden číselný údaj, ktorý by chcel zmeniť a ako, tak si myslí, že zopár poslancov v tomto mestskom zastupiteľstve by to ocenilo. Pre neho osobne je dôležitá otázka, alebo vyjadrenie, že či ten, kto kandiduje na post, bol v komunistickej strane.

p. Raši, primátor mesta Košice – Pokiaľ sa poslanci budú chcieť vyjadriť, ako to navrhol poslanec p. Halenár, tak môžu tak urobiť v rámci rozpravy k jednotlivým spoločnostiam. Je to na ich slobodnom rozhodnutí.
Pokiaľ sa nikto ďalší neprihlásil, rozpravu uzavrel. 
Prešiel k Správe majetku mesta Košice. kde je návrh na zmenu členov dozornej rady. Nakoľko sa nikto neprihlásil, rozpravu uzavrel. 
Otvoril rozpravu k obchodnej spoločnosti Tepelné hospodárstvo, s.r.o., kde pán riaditeľ Knobloch požiadal s účinnosťou od 31.3.2011 o uvoľnenie z funkcie a tak isto je tam návrh na zmenu členov dozornej rady. Nakoľko sa nikto neprihlásil, uzavrel ju.
Otvoril rozpravu k Dopravnému podniku mesta Košice, a.s., kde je výmena predstavenstva. P. Jutka a ďalší dvaja členovia požiadali o uvoľnenie z funkcie. Mení sa predstavenstvo aj dozorná rada.

V rozprave vystúpili:

p. Jutka, poslanec MZ – V stručnosti podal niektoré informácie. Od júna 2009, kedy nastúpil do funkcie ako predseda predstavenstva, sa musel oboznámiť s konkrétnymi právnymi vzťahmi, záväzkami, pohľadávkami a s keš flow podniku. Musel sa zamerať na zabezpečenie zdrojov financií potrebných pre každodenný chod spoločnosti. Pristúpili k operatívnym opatrenia, podobným krízovému manažmentu. Prehodnotili a zastavili niektoré rozpracované verejné obstarávania. Museli sa popasovať s blokáciou finančných prostriedkov na účte, nie malou. Do toho prišla ešte hospodárska kríza a s tým spojené zníženie príjmov z cestovného. Bolo potrebné zamerať sa na zabezpečenie  zdrojov pre ďalší chod a krytie nevyhnutných výdavkov. Úloha znela – zabezpečiť to všetko bez dopadov na zamestnancov podniku, ešte raz, to všetko zabezpečiť bez dopadu na zamestnancov podniku. Je rád, že sa im to v krátkom čase podarilo zvládnuť. Jeho cieľom bolo zaviesť disciplínu, korektnosť a transparentnosť aj do medziľudských vzťahov vedenia spoločnosti a tendroch pri verejnom obstarávaní. Má za to, že aj v tejto oblasti sa pod jeho vedením pokročilo. Zdôraznil, že predstavenstvo si počas jeho pôsobenia nevyplatilo a ani nežiadalo vyplatiť ani cent odmeny. Nedostal ani cent žiadnej odmeny za vykonanú prácu. Vyhodnotenie jeho pôsobenia na poste predsedu predstavenstva v DPMK od júna 2009 naozaj nechá na iných. Nebude sám seba obhajovať. Chcel sa však poďakovať predchádzajúcemu mestskému zastupiteľstvu, ktoré ako valné zhromaždenie mu prejavilo dôveru, niektorí poslanci tu ešte sedia a aj im patrí vďaka. Najväčšia jeho vďaka a to myslí naozaj, patrí zamestnancom Dopravného podniku mesta Košice, ktorí svoju každodennú činnosť vykonávajú v prospech Košičanov a ľudí z blízkeho okolia. Doprava sa aj vďaka ním stala jeho srdcovou záležitosťou a tou aj ostane. Nie je si vedomý žiadnej chyby a za svoj výkon mandátu predsedu predstavenstva sa nehanbí. V týchto dňoch sa končí jedna etapa profesijného života, tak ako povedal námestník primátora p. Lazár, predložil návrh na vzdanie sa funkcie predsedu predstavenstva. 
Vypršal mu časový limit, no požiadal ešte o pol minúty.
Za rok 2009 mali na jeho začiatku plánovanú stratu vo výške 1.732 tisíc eur. Výsledok hospodárenia po všetkých týchto krokoch, ktoré uviedol bol mínus 380 tisíc eur. Treba povedať, že ak by mali uhradené vozokilometre, ktoré Dopravný podnik vykonal, ale neboli zo strany mesta zazmluvnené, strata by bola minimálna, ak nie takmer na nule. Ak sa má za toto hanbiť, tak to sa nehanbí. Ale aj napriek tomu to vníma tak, že je pripravený a aj sa vzdal pozície predsedu predstavenstva a berie to tak, že z profesijného hľadiska jedna etapa jeho života končí. Ešte raz poďakoval všetkým zainteresovaným za to, že mu dovolili aj nad rámec troch minút vystúpiť.

p. Halenár, poslanec MZ – Vzhľadom na nepriamy dopad fungovania Dopravného podniku na Košičanov, je púhe vzdanie sa členstva v dozornej rade v Dopravnom podniku a odvolanie vedenia Dopravného podniku pre neho nepostačujúce. Myslí si, žeby to malo fungovať úplne inak. Po 4 rokoch sú opäť svedkami výmen bez poukázania na konkrétnych zodpovedných.  V tejto chvíli vyzval riaditeľa Dopravného podniku, aj prítomných poslancov, členov dozornej rady, aby sa vyjadrili k skutočnostiam uvedeným v správe Najvyššieho kontrolného úradu. Táto správa je zverejnená na webe NKÚ, každý si ju mohol prečítať, kto len trochu čítal elektronické vydanie jedného denníka a diskusiu k tomu. Problém, ktorému budú čeliť nielen poslanci, ale aj Košičania, ktorí používajú monopol na verejnú hromadnú dopravu, ktorý má Dopravný podnik mesta Košice je, že či o 4  roky, poslanci, ktorí prídu tu sedieť, či oni tiež budú odvolávať, menovať, konštatovať nejaké správy NKÚ a všetko pôjde ďalej zase svojim chodom. Myslí si, že debata o odvolávaní v Dopravnom podniku nemá byť o tom, či sa niekto hanbí, lebo nehanbí za svoju činnosť. Mali by byť schopní povedať, či v takej forme, ako funguje teraz Dopravný podnik, či je to v poriadku. Je to monopol a že teraz keď sa odvoláva vedenie a menujú sa noví ľudia, či takému problému nebude mesto čeliť aj v budúcnosti. Osobne je presvedčený, že áno a to do tej doby, pokiaľ toto mesto a jeho vedenie nenájde odvahu, aby do Dopravného podniku najali profesionálnych manažérov a aby tam prestali nominovať za členov predstavenstva a do dozorných rád poslancov mesta, aspoň nie v takom množstve ako doteraz. Problém dopravného podniku je v tom, že mesto namiesto toho, aby mohlo zo svojho vlastného rozpočtu použiť vyše 400 miliónov korún, musí ich dať Dopravnému podniku, ktorý má ročný obrat cca miliardu. Myslí, že za rok 2010 to bolo okolo 15 miliónov eur, teda 450 miliónov korún. Všetci v tomto mestskom zastupiteľstve si vedia predstaviť a boli často toho svedkami, že sa dokázali hádať o 10 či 20 tisíc eur. 15 mil. eur, ktoré unikajú cez Dopravný podnik neustále, to ako keby nikoho nevzrušovalo.
Vyzval tých ľudí, ktorí sú zodpovední za doterajšie fungovanie Dopravného podniku, aby vstali a povedali niečo k zisteniam Najvyššieho kontrolného úradu, ako to vidia oni.

p. Berberich, poslanec MZ – Poslanec p. Halenár ho trochu predbehol. Predkladateľ materiálu práve pri Dopravnom podniku uviedol isté skutočnosti, preto požiadal, aby dostal možnosť vystúpiť aj generálny riaditeľ, aby sa k týmto veciam vyjadril. Ak treba o tom hlasovať, tak to predkladá ako procedurálny návrh.

p. Gamcová, poslankyňa MZ – Reagovala hlavne na vystúpenie pána námestníka Lazára, lebo to, čo si tu vypočuli hlavne o Dopravnom podniku, jej pripadá naozaj ako politický masaker. Nechcela sa zastávať riaditeľov, či konateľov, ktorí končia, lebo ona sama niekoľko krát kritizovala bývalú pravicu za politické nominácie, ale rozhodne si myslí, že toto malo prísť až po účtovnej uzávierke a po ročnom hospodárení, ktoré mestské zastupiteľstvo vždy na začiatku roka, alebo v príslušnom účtovnom období prijímalo a schvaľovalo. Tam boli totiž veľmi vážne čísla, o ktorých by mohli hovoriť a na základe ktorých by mohli vyniesť takéto rozsudky. Priklonila sa k požiadavke p. Berbericha, aby tí, ktorí končia, mali možnosť o sebe niečo povedať, aby mali možnosť sa obhájiť. Je to staré osvedčené pravidlo, aby tí, ktorí končia, mali možnosť povedať posledné slovo. Napriek tomu, že sa už koalícia politicky rozhodla, myslí si, že to nie je správne a môže sa jej to o 4 roky vrátiť. Pán námestník ju síce nepočúval, ale možno si to vypočuje zo záznamu. Totiž všetko zlé čo robí, sa mu raz vráti. Nie je to také jednoduché, ako sa to teraz zdá. Tak sa to vracia aj pravici práve teraz v túto chvíľu. 
Chcela poukázať na to, že Dopravný podnik je služba ľuďom. Na to by sa nemalo zabúdať pri nominácii a schvaľovaní nových zástupcov. Len veľmi stručne si prečítala životopisy tých, ktorí sú navrhnutí a je presvedčená o tom, že sú to politické nominácie a že to nie je správne. To je všetko, čo chcela povedať.

p. Lazár, námestník primátora mesta Košice -  V živote by si nedovolil nepočúvať vystúpenie poslanca. Môže zopakovať celé, čo p. Gamcová povedala. Prehodil pás slov s primátorom mesta, ale počúval aj príspevok v rozprave.
Je to vážna téma. Uviedol zopár faktov. Kontrola bola vykonaná za rok 2009 ako celok. To je jeden moment. Druhý moment, na ktorý upozornil p. Halenár a to vyvodenie zodpovednosti. Prečítal len malú časť správy, dalo by sa povedať, že neprečítal nič. Kto prečítal tú správu, urobí si názor sám. Myslí si, že z tých, ktorý správu prečítali celú, nevystúpi nikto, aby obhajoval DPMK. O tom je presvedčený ako osoba, lebo si nevie predstaviť, žeby niekto po prečítaní správy NKÚ, kde je uvedených toľko nedostatkov, dokázal obhájiť DPMK.  Ďalší moment – trestno-právna zodpovednosť po ktorej tu volal jeden z kolegov - toto je len správa NKÚ. Postup je taký: Teraz je ich snahou a vôľou vymeniť tam vedenie a potom sa urobí tá kontrola tak, ako sa má urobiť a z toho vyjdú zistenia a poznatky, pretože porušovanie zákona, čo je zlé, je jedná vec, ale aké to má dôsledky to právnici posúdia. Nech všetci veria, že keď tam budú zistenia, ktoré dajú dôvod na trestno-právnu zodpovednosť, tak tu nikto nemá záujem niečo skrývať, zahaľovať. 
Čo sa týka  manažérov, ktorí by to mali riadiť, akákoľvek nominácia, či to robí štát, alebo mestské zastupiteľstvo má stále tieň, že je politická. V konečnom dôsledku politická asi aj je, pretože nikto nemôže povedať, že nie je, ale ide o to, aby tá politická bola aj odborná. Kto si prečítal tie životopisy, napríklad nominantov do DPMK, môže povedať, že sú to ľudia, ktorí majú odborné skúsenosti a predpoklady, aby to zvládli a každý, kto si to pozrel, si urobí vlastný názor.
Snáď ešte jednu vec. To čo naznačila p. Gamcová, že kto akou zbraňou bojuje, takou  zomiera, takto si to on preložil – nuž on bol v Teplárňach v Košiciach, nie je tam 7 mesiacov, nech každý verí, že keby na neho niečo mali, tak ho rozoberú na šrubky. Toto môže verejne povedať, že na šrubky by ho rozobrali už pred komunálnymi voľbami. Ide o to, aby sa 4 roky robilo tak, aby aj potom bolo možné predstúpiť pred ľudí s tým,, že niečo po človeku ostalo. Verí, že DPMK bude fungovať dobre a jediný a základný cieľ, tak ako to povedali aj predrečníci, je zabezpečiť dobrú, kvalitnú dopravu, samozrejme za prijateľné ceny pre obyvateľov tohto mesta. Zdôraznil, že v prvom rade sa to musí diať transparentne, v súlade so zákonom. A tu bohužiaľ, na základe týchto zistení, bol dosť závažným spôsobom porušený zákon.

p. Raši, primátor mesta Košice -  Do rozpravy už nie je nikto prihlásený.

p. Halenár, poslanec MZ – Faktická poznámka. Teraz sa dozvedel, že na webe mesta sú nejaké životopisy, nejakí ľudia – nevidí to, má s tým problém. Už prebehli tri mestské firmy bez diskusie, zrejme ľudia s tým súhlasili, asi všetci, keď nikto nepovedal nič k tým jednotlivým menám. Nerozumie, ako to ide z organizačného hľadiska. Následne sa bude hlasovať o nejakých konkrétnych ľuďoch v zmysle volenia na tie pozície? Lebo ak sú na webe, tak to je strašne málo času na to, aby si prešli tie jednotlivé mená a ešte naviac, keď dostanú tú správu od kolegu poslanca, že je to tam, aby si to pozrel.

p. Berberich, poslanec MZ – Faktická poznámka. Dával nejaký návrh – opomenul sa? Žiadal, aby dostal možnosť vystúpiť generálny riaditeľ DPMK.

p. Raši, primátor mesta Košice – Je všeobecný súhlas, aby sa generálny riaditeľ k týmto skutočnostiam vyjadril. 

p. Bereš, poslanec MZ – Len sa chcel spýtať, lebo celá tá procedúra, ktorou prechádzajú, tak tie nominácie, ktoré sú na webe sa dajú dopĺňať, alebo sa potom bude hlasovať a budú sa dopĺňať nejaké mená. Na webe sú napr. traja členovia dozornej rady a ak majú iné návrhy, tak ich treba dávať pred hlasovaním, alebo teraz. 

p. Raši, primátor mesta Košice -  Návrhy sa môžu dávať v rámci rozpravy – pozmeňujúce návrhy, ako to na začiatku čítal. 

p. Bereš, poslanec MZ – Majú totiž nejaké návrhy v podstate ku všetkým firmám. Má ich dať am blok, alebo jednotlivo. 

p. Raši, primátor mesta Košice – Bolo by dobre, keby sa dávali jednotlivo, aby bolo jasné, k čomu ten návrh ide. 

p. Bereš, poslanec MZ – Potom bolo potrebné povedať, kto je navrhnutý za člena predstavenstva  a to ten a ten a vyzvať, aby sa predniesli iné návrhy. Oni povedia či majú, alebo nemajú iné návrhy, aby sa pri hlasovalo o tých menách štyroch, či piatich a aby sa zistil najväčší počet hlasov. Preto sa pýtal a tú procedúru. Zatiaľ sa tu hovorí o podnikoch, ale mená – nominácie neodzneli.

p. Raši, primátor mesta Košice – Odpovie po vystúpení generálneho riaditeľa DPMK.

p. Tkáč, generálny riaditeľ DPMK – Reagoval na niektoré veci, ktoré tu boli povedané.       V prvom rade ho veľmi mrzí, že prerokovanie stanoviska k protokolu, zaradené na bod mestského zastupiteľstva, aby sa toto stanovisko a protokol NKÚ podrobne analyzovať. Ďalšia vec, čo ho veľmi mrzí, je to, že tak ako v médiách denníku Pravda, tak aj tu, sa pokračuje v klamlivých a zavádzajúcich informáciách. Uviedol dva konkrétne príklady. Tak ako v denníku pravda bolo uvedené, že v roku 2009 sa v Dopravnom podniku vyplatili trináste a štrnáste platy, resp. odmeny v hodnote 550 tisíc pre hŕstku, konkrétne pre 38 ľudí, to je hrubá lož a hrubé klamstvo. Tak ako je hrubé klamstvo to, že faktúra, pri ktorej sa pochybilo, že dodávateľ odmieta platiť. Disponujú uznaním záväzku a splátkovým kalendárom, ktorý dodávateľ plní a dodržiava. Urobila sa chyba, no urobili kroky, aby sa táto chyba napravila.
Čo sa týka miezd v Dopravnom podniku. Vychádza sa z platnej kolektívnej zmluvy, z platného odmeňovacieho poriadku, ktorý len s drobnými úpravami platí viac ako 15 rokov a ktorý podlieha odobreniu a schváleniu odborovými organizáciami. V roku 2009, tak, ako pán predseda konštatoval, Dopravný podnik plánoval stratu 1,700 tis. eur. Opatreniami, ktoré Dopravný podnik urobil, okrem iného aj to, že ustáli sociálny zmier a dohodli sa s odborármi, že nebudú navyšovať platy v priebehu celého roka, to, že prejdú na 60 % -tný znížený pracovný čas počas týždňa a počas letných prázdnin, to, že znížia výkonnostné odmeny, aby potom úpravu miezd robili až v mesiaci december v súlade s kolektívnou zmluvou, v súlade so všetkými pravidlami odmeňovania vyplatili trinásty a štrnásty plat. Všetci zamestnanci Dopravného podniku majú dekréty, v ktorý majú takéto pravidlá dohodnuté. Znamená to, že tak ako v každom jednom zamestnaní, v každom jednom podniku, kde je súčasťou odmeňovacieho poriadku aj dohoda s odborovými organizáciami, tak zvlášť u nich, v takom citlivom podniku, keď ešte dodnes sú členovia odborovej organizácie č. 2  v štrajkovej pohotovosti, bolo veľkým úsilím manažmentu a predstavenstva, aby sa ten sociálny zmier ustál. Toto niekto považuje za nemorálne, že tých 1129 ľudí ocenili takýmto spôsobom za ich postoj v roku 2009 počas krízy?
Nechcel podrobne rozoberať celý protokol, lebo si myslí, že si zaslúži samostatný bod  rokovania, ale aspoň k zisteniam, k porušeniu verejnej súťaže, verejného obstarávania – kto si podrobne preštuduje tento protokol tak zistí, že porušenie verejného obstarávania bolo v 3 prípadoch, keď oni v smernici, ktorú mimochodom majú tak silnú, že postihuje v mnohých bodoch až titul verejného obstarávateľa, nielen obstarávateľa, tak nedali správu na úrad verejného obstarania. To bolo celé pochybenie v troch akciách verejného obstarania. Inými slovami povedané, nevytkol sa spôsob obstarania.

p. Raši, primátor mesta Košice – Upozornil p. Tkáča na čas, ktorý je v rozpätí troch minút. Toľko mal aj p. Halenár a iní.

p. Tkač, generálny riaditeľ DPMK – Nevie o tom, že by mal mať limitovaný čas, ale ak je to tak, tak môže skončiť hneď.
Nebude už dlho zdržiavať, lebo to stanovisko aj napriek tomu, že jedna z úloh z porady bola, že nesmú komunikovať, možno aj preto odznela informácia, že generálny riaditeľ odmietol vyjadriť sa. Odmietol teda, ale s vysvetlením, že vyjadriť sa môže len cez komunikačné oddelenie Magistrátu mesta. A je jasné, že to vyjadrenie by nebolo také, aké je. Naozaj chce, aby sa ten protokol prešiel podrobne, aby sa tie vytýkané nedostatky prehodnotili a zanalyzovali prípad od prípadu, aby sa poukázalo na to, čo napríklad správa vie ovplyvniť výber, výšku, dodávateľa a cenu za obstarávané práce. A tak by sa dalo pokračovať bod po bode. 
K porušeniu účtovných predpisov – ich uzávierka, účtovná správa bola auditovaná auditorom. To znamená, že rozdielne názory a výklady na jednotlivé účtovné prípady sú polemické.

p. Raši, primátor mesta Košice - § 42 rokovacieho poriadku – určenie dĺžky rečníckeho času, hovorí sa o rečníkovi, nie o poslancovi, či neposlancovi a rečník má čas 3 minúty.

p. Lazár, námestník primátora mesta Košice – Naozaj nechce pánu riaditeľovi DPMK zle, lebo keby tak chcel, tak tu správu prečíta celú. P. Tkáč podstatnú časť svojho vystúpenia venoval trinástym a štrnástym platom. Podľa neho je to smiešne pri takej správe schovávať sa a zakrývať sa ľuďmi. To, že si manažment odmeny vyplácal v rozpore so zákonom a v rozpore s vnútornými predpismi, to konštatuje NKÚ, nie on. On len prečítal časť tejto správy. Pre neho sú zásadnými momentmi nedodržiavanie zákonov o verejnom obstarávaní, neoprávnené vyplácanie odmien, uzatváranie zmlúv za neštandardných podmienok. To nenapísal on, to napísal Najvyšší kontrolný úrad, ktorý má na to oprávnenie. Pán riaditeľ mal právo sa k tomu vyjadriť a nikto mu ho neberie. Nebolo snahou ísť teraz úplne do detailov, každý si tu správu mohol pozrieť, to nie je tajomstvo a po výmene orgánov tejto spoločnosti, tomu môžu veriť všetci, že tento materiál bude ďalej rozpracovaný a v prípade, že bude na to dôvod, bude vyvodená trestno-právna zodpovednosť, tak ako to žiadal poslanec p. Halenár, aby aspoň raz bola naplnená aj jeho vôľa. Tento krát s p. Halenárom úplne súhlasí. Keď išli do komunálnych volieb, jasne deklarovali transparentné mesto a nie je dôvod zakrývať absolútne nič. Preto je dôležité tu spolu vysporiadať sa s minulosťou, aby sa takéto problémy neriešili o 4 roky. On verí, že ich riešiť nebudú.

p. Raši, primátor mesta Košice – Pred týmto vystúpením predniesol poslanec p. Bereš  návrh, požiadal preto predkladateľa aby menovite prešiel návrhy odvolávaných a návrhy menovaných osôb do jednotlivých orgánov spoločností tak, ako povedal na začiatku, keď dopĺňal bod programu. Tie návrhy aj so životopismi majú všetci v elektronickej forme. 
Požiadal p. námestníka, aby prečítal návrhy am blok a potom otvorí rozpravu tiež am blok pre doplňujúce, alebo pozmeňujúce návrhy poslancov.

p. Lazár, námestník primátora mesta Košice – Pre všetkých tých, ktorý si to nevedeli otvoriť, alebo nestihli. 
Bytový podnik mesta Košice  
Návrh na odvolanie z funkcie konateľa Ing. Gabriela Hrabovského, návrh na menovanie do funkcie konateľa JUDr. Ing. Viktora Lehotzkého, bytom Košice.
Návrh na odvolanie z funkcie člena dozornej rady pp. Betuš, Dittrich, Melichárek, návrh na menovanie do funkcie člena dozornej rady pp. Betuš, Siksa a Jenčová. 
Správa majetku mesta Košice
Návrh na odvolanie z funkcie člena dozornej rady pp. Adamkovič, Jeník, Weiszer, 
Návrh na menovanie do funkcie člena dozornej rady pp. Petrenka, Dudíková, Kandráč.
Tepelné hospodárstvo.
Návrh na odvolanie z funkcie konateľa s účinnosťou od 31.3.2011 Ing. Ladislava Knoblocha, návrh na menovanie do funkcie konateľa s účinnosťou od  1.4.2011             Ing. Juraja Slafkovského, bytom  Košice.
Návrh na odvolanie z funkcie člena dozornej rady pp. Matoušek, Dittrich, Weiszer, návrh na menovanie do funkcie člena dozornej rady pp. Süli, Géci, Čekanová. 
Dopravný podnik mesta Košice
Návrh na odvolanie z funkcie člena predstavenstva predsedu p. Jutku, ktorý aj keď sa vzdal funkcie, formálne musí prebehnúť akt odvolania. 
Návrh na odvolanie z funkcie člena predstavenstva a generálneho riaditeľa p. Tkáča.
Návrh na menovanie do funkcie člena predstavenstva p. Zdeňka Schramla a súčasne jeho menovanie za generálneho riaditeľa.
Návrh na odvolanie z funkcie člena predstavenstva pp. Melničák, Reisinger, Mikloš a menovanie do funkcie člena predstavenstva pp. Hrehorčák, Jaš, Joščák, Golda.
Návrh na odvolanie z funkcie člena dozornej rady pp. Kijevská, Pajtáš, Kupec, návrh na menovanie do funkcie člena dozornej rady pp. Ihnát, Kočiš S., Demský.
Mestské lesy Košice 
Návrh na odvolanie z funkcie člena dozornej rady pp. Rychnavský, Sekáč, Bereš, návrh na menovanie do funkcie člena dozornej rady pp. Brixi, Sekáč, Briškár.
Kosit
Návrh na odvolanie zástupcov mesta Košice z funkcie člena predstavenstva pp. Cengela, Jutku a menovanie zástupcov mesta Košice do funkcie člena predstavenstva pp. Blažičkovú a Jutku.
Návrh na odvolanie zástupcu mesta Košice z funkcie člena dozornej rady p. Filipka, návrh na menovanie zástupcu mesta Košice do funkcie člena dozornej rady p. Lazára.
To sú všetky personálne zmeny, ktoré sú navrhnuté v materiáli zaslanom ráno elektronickou formou, vrátane životopisov všetkých tých, ktorí nie sú členmi poslaneckého zboru.

p. Raši, primátor mesta Košice – Otvoril rozpravu k tomuto personálnemu návrhu, ku všetkým jeho bodom.

p. Bereš, poslanec MZ – Predniesol návrhy za poslanecký klub SDKÚ, DS, KDH, SMK, EDS.
Bytový podnik – do funkcie konateľa nenavrhujú svojho kandidáta. Majú za to, aby v každej dozornej rade bolo zastúpenie minimálne 1 člena z najväčšieho poslaneckého klubu, preto  do dozornej rady navrhli poslanca p. Melicharka.
Správa majetku mesta Košice -  návrh do dozornej rady poslanca p. Kočiša Michala.
Tepelné hospodárstvo – Tu je ich návrh akceptovaný. (p. Süli).
Dopravný podnik mesta Košice – Návrh do predstavenstva p. Filipko, návrh do dozornej rady p. Rusnák.
Mestské lesy – Návrh do dozornej rady p. Bereš.
Kosit – Návrh do funkcie člena predstavenstva p. Jutka, ten je akceptovaný, návrh do dozornej rady p. Molčan.

p. Raši, primátor mesta Košice – Požiadal poslanca p. Bereša, aby svoje návrhy predložil písomne návrhovej komisii. Zopakoval postup hlasovania. V tých podnikoch, kde bol pozmeňujúci návrh a to v Bytovom podniku, v Správe majetku mesta Košice, v Dopravnom podniku mesta Košice, v Mestských lesoch a v spoločnosti Kosit, čiže tu sa bude hlasovať o pozmeňujúcich návrhoch. Ak sa hlasuje o pozmeňujúcich návrhoch, bude sa hlasovať nielen o členovi, ktorý bol navrhnutý pozmeňujúcim návrhom, ale bude sa hlasovať o všetkých, aj pôvodne navrhnutých členoch, pretože miesta v dozorných radách sú limitované a v prípade týchto hlasovaní vyjdú počty hlasov, ktoré daní kandidáti získajú a potom do záverečného uznesenia pre daný podnik budú navrhnutí kandidáti podľa najväčších počtov hlasov tak, aby reflektovali počet miest v daných dozorných radách, alebo predstavenstvách jednotlivých podnikov.
Odovzdal slovo návrhovej komisii a požiadal ju, aby predkladali pozmeňujúce návrhy tak, ako boli prednesené poslancom p. Berešom. Týmto zároveň uzavrel možnosť prihlásiť sa do rozpravy. Zároveň požiadal návrhovú komisiu, aby návrhy na uznesenie predkladala počnúc Bytovým podnikom mesta Košice, návrhom poslanca p. Bereša o doplnenie dozornej rady.

p. Andrejčák, poslanec MZ a člen návrhovej komisie – Nemala by sa najprv odvolať dozorná rada?

p. Raši, primátor mesta Košice – Toto nie je návrh na uznesenie, ktorým sa menovaný schvaľuje. Hlasovanie je o získaní počtu hlasov a podľa limitu miest budú daní do definitívneho návrhu na uznesenia, ktorým sa budú odvolávať starí a menovať noví členovia. Teraz sa bude hlasovať o tom, akú podporu jednotliví kandidáti získajú.

p. Andrejčák, poslanec MZ a člen návrhovej komisie – Poďakoval za upresnenie.
Mestské zastupiteľstvo v Košiciach podľa príslušných ustanovení obchodnej spoločnosti Bytový podnik mesta Košice menuje do funkcie člena dozornej rady JUDr. Mariána Melichárka.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 37: za 22, proti -, zdržali sa 27.

p. Raši, primátor mesta Košice – Požiadal uviesť hlasovanie o ďalších členov dozornej rady. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Bytový podnik mesta Košice menuje do funkcie člena dozornej rady JUDr. Cyrila Betuša.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 38: za 37, proti 1, zdržali sa 11.

p. Raši, primátor mesta Košice – Požiadal uviesť hlasovanie o ďalšieho člena dozornej rady. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Bytový podnik mesta Košice menuje do funkcie člena dozornej rady Ing. Mariána Siksu.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 39: za 39, proti 1, zdržali sa 10.

p. Raši, primátor mesta Košice – Požiadal uviesť hlasovanie o ďalšieho člena dozornej rady. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Bytový podnik mesta Košice menuje do funkcie člena dozornej rady MVDr. Annu Jenčovú.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 40: za 33, proti 2, zdržali sa 14.

p. Raši, primátor mesta Košice – Požiadal o uvedenie hlasovania k Správe majetku mesta Košice, kde poslanec p. Bereš navrhol za člena dozornej rady poslanca  p. Michala Kočiša.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Správa majetku mesta Košice menuje do funkcie člena dozornej rady p. Kočiša Michala.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 41: za 23, proti 1, zdržali sa 25.

p. Raši, primátor mesta Košice – Požiadal uviesť hlasovanie o ďalších členov dozornej rady. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Správa majetku mesta Košice menuje do funkcie člena dozornej rady Ing. Dušana Petrenku.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 42: za 33, proti 2, zdržali sa 14.

p. Raši, primátor mesta Košice – Požiadal uviesť hlasovanie o ďalšieho člena dozornej rady. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Správa majetku mesta Košice menuje JUDr. Katarínu Dudíkovú do funkcie člena dozornej rady.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 43: za 34, proti 1, zdržali sa 14.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Správa majetku mesta Košice menuje do funkcie člena dozornej rady Ing. Mareka Kandráča.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 44: za 36, proti 1, zdržali sa 12.

p. Raši, primátor mesta Košice – Ďalší návrh poslanca p. Bereša sa týkal Dopravného podniku mesta Košice, a.s., kde bol návrh na p. Filipka ako člena predstavenstva, čiže toto hlasovanie bude prvé.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena predstavenstva Ing. Jozefa Filipka.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 45: za 20, proti 9, zdržali sa 20.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena predstavenstva Ing. Juraja Hrehorčáka.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 46: za 32, proti 1, zdržali sa 16.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena predstavenstva Ing. Martina Jaša.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 47: za 32, proti 1, zdržali sa 17.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena predstavenstva Ing. Slavomíra Joščáka.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 48: za 32, proti 1, zdržali sa 15.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena predstavenstva Ing. Róberta Golda.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 49: za 34, proti 1, zdržali sa 15.

p. Raši, primátor mesta Košice – Požiadal uviesť ďalšie hlasovanie. Ide o návrh na menovanie do funkcie člena dozornej rady daného podniku, pričom p. Bereš predniesol návrh menovať na tento post poslanca p. Rusnáka.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena dozornej rady p. Daniela Rusnáka.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 50: za 23, proti 1, zdržali sa 26.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena dozornej rady Ing. Miloša Ihnáta.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 51: za 33, proti 1, zdržali sa 15.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena dozornej rady Ing. Stanislava Kočiša.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 52: za 38, proti 1, zdržali sa 10.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Dopravný podnik mesta Košice, a.s. menuje do funkcie člena dozornej rady MUDr. Ľubomíra Demského.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 53: za 38, proti 1, zdržali sa 10.

p. Raši, primátor mesta Košice – Ďalším pozmeňujúcim návrhom, ktorý je od poslanca p. Bereša je návrh  na člena dozornej rady v Mestských lesoch, a.s. Požiadal uviesť hlasovanie o tomto pozmeňujúcom návrhu.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Mestské lesy Košice menuje do funkcie člena dozornej rady MUDr. Milana Bereša.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 54: za 22, proti 1, zdržali sa 27.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Mestské lesy Košice menuje do funkcie člena dozornej rady Mgr. Otta Brixiho.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 55: za 36, proti 1, zdržali sa 13.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Mestské lesy Košice menuje do funkcie člena dozornej rady MUDr. Jána Sekáča.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 56: za 47, proti 1, zdržal sa 1.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Mestské lesy Košice menuje do funkcie člena dozornej rady Ing. Juraja Briškára.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 57: za 36, proti 1, zdržali sa 13.

p. Raši, primátor mesta Košice – Nasleduje spoločnosť Kosit, a.s., kde je návrh na člena dozornej rady. Navrhnutý bol poslanec p. Molčan. Požiadal návrhovú komisiu uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Kosit schvaľuje do funkcie člena dozornej rady MUDr. Radovana Molčana.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 58: za 23, proti 1, zdržali sa 26.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení obchodnej spoločnosti Kosit schvaľuje do funkcie člena dozornej rady Ing. Ladislava Lazára.

p. Raši, primátor mesta Košice – Požiadal poslancov, aby hlasovali o predloženom návrhu.

Hlasovanie č. 59: za 36, proti 1, zdržali sa 13.

p. Raši, primátor mesta Košice – Prešli sa pozmeňujúce návrhy, ktoré boli podané poslancom p. Berešom. Na základe týchto hlasovaní, do orgánov, kde bolo navrhnutých viacej členov, ako je počet príslušných miest, sa zostavilo poradie kandidátov. Teraz by sa pristúpilo k návrhu uznesení, ako celku k jednotlivým organizáciám. Začne sa hlasovaním o Bytovom podniku mesta Košice, s.r.o. o návrhu uznesenia tak, ako ho poslanci mali. Bude sa odvolávať a menovať konateľ, odvolanie a menovanie členov dozornej rady, pričom za členov dozornej rady podľa čiastkového hlasovania najviac hlasov získali poslanci pp. Betuš, Siksa a Jenčová.
Požiadal návrhovú komisiu, aby uviedla hlasovanie o Bytovom podniku mesta Košice ako o celku.

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení obchodnej spoločnosti Bytový podnik mesta Košice, s. r. o.,  v ktorej mesto Košice ako jediný spoločník vykonáva pôsobnosť valného zhromaždenia, dňom účinnosti tohto uznesenia rozhodlo:
a)	odvoláva
z funkcie konateľa Ing. Gabriela Hrabovského
b)	menuje
do funkcie konateľa JUDr. Ing. Viktora Lehotzkého, Magurská 4, Košice
c)	odvoláva
z funkcie člena dozornej rady
– JUDr. Cyrila Betuša
– Ing. Mariána Dittricha
– JUDr. Mariána Melicháreka
d)	menuje
do funkcie člena dozornej rady
-	JUDr. Cyrila Betuša 
-	Ing. Mariána Siksu
-	MVDr. Annu Jenčovú.

p. Raši, primátor mesta Košice – Vyzval poslancov, aby hlasovali o takto predloženom návrhu. 

Hlasovanie č. 60: za 29, proti 1, zdržali sa 17.

p. Raši, primátor mesta Košice – Konštatoval, že uznesenie o Bytovom podniku mesta Košice bolo schválené. 
Nasledovalo hlasovanie o obchodnej spoločnosti Sprava majetku mesta Košice, kde sa bude odvolávať a menovať nová dozorná rada. Nakoľko bolo do dozornej rady navrhnutých viac členov ako je počet miest, po čiastkovom hlasovaní získali najviac hlasov poslanci pp. Petrenka, Dudíková, Kandráč.
Požiadal návrhovú komisiu, aby predniesla návrh uznesenia. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení v obchodnej spoločnosti Správa majetku mesta Košice, s.r.o., v ktorej mesto Košice ako jediný spoločník vykonáva pôsobnosť valného zhromaždenia, dňom účinnosti tohto uznesenia rozhodlo:
a) odvoláva 
     z funkcie člena dozornej rady
– MUDr. Daniela Adamkoviča
– Ing. Viktora Jeníka
– Ing. Adriána Weiszera
b)	menuje
do funkcie člena dozornej rady
-	Ing. Dušana Petrenku
-	JUDr. Katarínu Dudíkovú
-	Ing. Mareka Kandráča 

p. Raši, primátor mesta Košice – Vyzval poslancov, aby hlasovali o takto predloženom návrhu. 

Hlasovanie č. 61: za 32, proti 1, zdržali sa 15.

p. Raši, primátor mesta Košice – Konštatoval, že uznesenie bolo schválené tak, ako bolo navrhnuté návrhovou komisiou. 
Požiadal uviesť hlasovanie o Tepelnom hospodárstve, s.r.o., kde nebol žiaden doplňujúci, alebo pozmeňujúci návrh zo strany poslancov. Dal slovo návrhovej komisii. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení v obchodnej spoločnosti Tepelné hospodárstvo Košice, s.r.o., v ktorej mesto Košice ako jediný spoločník vykonáva pôsobnosť valného zhromaždenia
a)	odvoláva
z funkcie konateľa s účinnosťou od 31. 03. 2011
Ing. Ladislava Knoblocha
b)	menuje
do funkcie konateľa s účinnosťou od 01. 04. 2011
            Ing. Juraja Slafkovského 
c)	odvoláva
z funkcie člena dozornej rady
– Tibora Matouška
– Ing. Mariána Dittricha
– Ing. Adriána Weiszera
d)	menuje
do funkcie člena dozornej rady
-     Ing. Jána Süliho
-	Mgr. Milana Géciho
-	Ing. Patríciu Čekanovú

p. Raši, primátor mesta Košice – Vyzval poslancov, aby hlasovali o takto predloženom návrhu. 

Hlasovanie č. 62: za 38, proti 1, zdržali sa 10.

p. Raši, primátor mesta Košice – Konštatoval, že uznesenie bolo schválené ta, ako bolo prednesené návrhovou komisiou.
Nasleduje hlasovanie o Dopravnom podniku mesta Košice. Odznel pozmeňujúci návrh na obsadenie funkcií členov predstavenstva na základe čiastkových hlasovaní. Najviac hlasov na funkciu člena predstavenstva získali p. Hrehorčák, p. Jaš, p. Joščák a p. Golda. Ďalší návrh ja na funkciu člena dozornej rady. Spolu boli navrhnutí 4 poslanci, no keďže dozorná rada ma 3 členov, najviac hlasov získali p. Ihnát, p. Kočiš S. a p. Demský.
Požiadal návrhovú komisiu, aby predniesla návrh na uznesenie k Dopravnému podniku mesta Košice, a.s.

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení v obchodnej spoločnosti Dopravný podnik mesta Košice, akciová spoločnosť, v ktorej mesto Košice ako jediný akcionár vykonáva pôsobnosť valného zhromaždenia, dňom účinnosti tohto uznesenia rozhodlo:
a)	odvoláva
z funkcie člena predstavenstva predsedu
MUDr. Igora Jutku, MPH
b)	odvoláva
z funkcie člena predstavenstva a generálneho riaditeľa 
RNDr. Ing. Michala Tkáča
c)	menuje
      do funkcie člena predstavenstva
      JUDr. Zdeňka Schramla, Gorkého 46, Trnava, ktorého určuje za predsedu predstavenstva  a generálneho riaditeľa
       d) odvoláva
z funkcie člena predstavenstva
– Ing. Jozefa Melničáka
– Ing. Antonína Reisingera
– Ing. Jozefa Mikloša
e)	menuje
do funkcie člena predstavenstva
-	Ing. Juraja Hrehorčáka, 
-	Ing. Martina Jaša, 
-	Ing. Slavomíra Joščáka, 
-	Ing. Róberta Golda, CA, 
f)	odvoláva
z funkcie člena dozornej rady
– Ing. Bc. Ivetu Kijevskú
– Ing. Ľuboša Pajtaša
– Ing. Jána Kupca
g)	menuje
do funkcie člena dozornej rady
-	Ing. Miloša Ihnáta, 
-	Ing. Stanislava Kočiša, 
-	MUDr. Ľubomíra Demského, 

p. Raši, primátor mesta Košice - Vyzval poslancov, aby hlasovali o takto predloženom návrhu. 

Hlasovanie č. 63: za 30, proti 3, zdržali 11.

p. Raši, primátor mesta Košice – Konštatoval, že uznesenie bolo schválené tak, ako bolo predložené. Poprosil o uvedenie hlasovania o spoločnosti Mestské lesy Košice, kde sa mení iba dozorná rada. Tak isto boli nahlásení viacerí členovia a členstvo v dozornej rade môžu vykonávať maximálne traja. Podľa hlasovania najviac hlasov získali poslanci Sekáč, Brixi a Briškár.

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení v obchodnej spoločnosti Mestské lesy Košice, v ktorej mesto Košice ako jediný akcionár vykonáva pôsobnosť valného zhromaždenia, dňom účinnosti tohto uznesenia rozhodlo:
a)	odvoláva
z funkcie člena dozornej rady
– Mgr. Štefana Rychnavského
– MUDr. Jána Sekáča
– MUDr. Milana Bereša, PhD.
b)	menuje
do funkcie člena dozornej rady
-	Mgr. Otta Brixiho	
-	MUDr. Jána Sekáča
-	Ing. Juraja Briškára

p. Raši, primátor mesta Košice - Vyzval poslancov, aby hlasovali o takto predloženom návrhu. 

Hlasovanie č. 64: za 39, proti 1, zdržali 9.

p. Raši, primátor mesta Košice – Konštatoval, že uznesenie bolo schválené tak, ako bolo prednesené. Požiadal o hlasovanie o spoločnosti Kosit, a.s. Tam bol návrh dvoch členov do funkcie člena dozornej rady, pričom mesto nominuje iba jedného člena. Väčší počet hlasov získal poslanec p. Lazár. Dal slovo návrhovej komisii.

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení v obchodnej spoločnosti Kosit, v ktorej mesto Košice ako akcionár nemá majoritný podiel,
a)	odvoláva
zástupcov mesta Košice z funkcie člena predstavenstva
– Ing. Petra Cengela
– MUDr. Igora Jutku, MPH
b)	schvaľuje
zástupcov mesta Košice do funkcie člena predstavenstva
-	MUDr. Igora Jutku, MPH
-	Ing. Alexandru Blažíčkovú
       c) odvoláva
zástupcu mesta Košice z funkcie člena dozornej rady
– Ing. Jozefa Filipka
d)	schvaľuje
zástupcu mesta Košice do funkcie člena dozornej rady
            - Ing. Ladislava Lazára 
e)	poveruje
zástupcu Mesta Košice, ktorý vykonáva oprávnenia mesta ako akcionára na valnom zhromaždení v obchodnej spoločnosti KOSIT a.s., iniciovaním navrhovaných zmien v predstavenstve a dozornej rade obchodnej spoločnosti podľa písm. a) až d) tohto bodu uznesenia. Termín 30.6. 2011, 	Zodpovedný: príslušný zástupca Mesta Košice.

p. Raši, primátor mesta Košice - Vyzval poslancov, aby hlasovali o takto predloženom návrhu. 

Hlasovanie č. 65: za 37, proti 1, zdržali 10.

p. Raši, primátor mesta Košice – Konštatoval, že uznesenie bolo schválené tak, ako bolo prednesené návrhovou komisiou. Týmto sa ukončil bod 11.

––-     ––-     ––-

12. Zmena štatutárnych orgánov v rozpočtovej organizácii v zriaďovateľskej pôsobnosti     
      Mesta Košice

p. Raši, primátor mesta Košice – On je predkladateľom materiálu. Je v ňom návrh na odvolanie riaditeľa Strediska sociálnej pomoci mesta Košice RNDr. Tibora Klemu z dôvodu, že sa vzdal funkcie a navrhujú poveriť zastupovaním štatutárneho orgánu rozpočtovej organizácie do menovania nového riaditeľa na základe výsledkov výberového konania MUDr. Jána Valka, MPH, bytom Mojmírova 6, Košice. Otvoril rozpravu k tomuto bodu. 

V rozprave vystúpili:

p. Gamcová, poslankyňa MZ – Spýtala sa, kedy sa p. Klema vzdal funkcie a k akému dátumu, keďže to počuje prvý krát. A tiež si myslí, žeby bolo správne dať posledné slovo tomuto pánovi. 

p. Raši, primátor mesta Košice – RNDr. Klema sa vzdal funkcie k dnešnému dňu a pokiaľ o slovo požiada, tak bude môcť vystúpiť.

p. Lazár, námestník primátora mesta Košice – Pán riaditeľ sa funkcie iba vzdal, nezomiera, takže verí, že bude mať ešte viac slov, nielen posledné, keby chcel, ale je to na ňom.  
Doplnil – mesto ma 5 mestských organizácií, to je len taká faktografická informácia. Navrhli, aby sa nemenili riaditelia v ZOO Košice, nakoľko tam nedávno prebehlo výberové konanie a pán riaditeľ preberá spoločnosť a zatiaľ jeho pracovná činnosť potvrdzuje, že mu treba dať šancu, aby rozbehol to, čo začal. Tak isto je to v Knižnici pre mládež mesta Košice, kde tiež len nedávno bolo výberové konanie. Psychosociálne centrum tiež nie je predmetom rokovania, nakoľko nie sú voči nemu nejaké závažné výhrady, k činnosti tohto centra. A čo sa týka Správy mestskej zelene tak tá organizácia spadá k tým ostatným, ktoré uviedol v predchádzajúcom bode. Prebehne tam hĺbkový audit, mestskému zastupiteľstvu sa predloží komplexná správa, aby si zástupcovia DPMK nemysleli, že len oni padli do takého režimu. Bude sa to týkať všetkých tých, kde sa doposiaľ nerealizoval audit. Chcú urobiť reálny audit, preto sa mení aj dozorná rada, aby mali reálne informácie o tom, čo sa v daných organizáciách deje. Toľko na upresnenie.

p. Raši, primátor mesta Košice – Nakoľko sa do rozpravy už nikto neprihlásil, uzavrel ju a dal slovo návrhovej komisii, aby predniesla návrh na uznesenie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach
podľa príslušných ustanovení v rozpočtovej organizácii Stredisko sociálnej pomoci mesta Košice, Garbiarska 4,  dňom účinnosti tohto uznesenia
a)	odvoláva
z funkcie riaditeľa rozpočtovej organizácie 
RNDr. Tibora Klemu
b) poveruje
zastupovaním štatutárneho orgánu rozpočtovej  organizácie  do menovania nového riaditeľa  na základe výsledkov výberového konania 
MUDr. Jána Valka, MPH, Mojmírova 6, Košice
      c) ukladá
           riaditeľovi  Magistrátu mesta Košice
           zabezpečiť všetky úkony súvisiace s realizáciou výberových konaní a o ich výsledku 
           informovať mestské zastupiteľstvo. Termín: 31.12.2011, zodpovedný: v texte.

p. Raši, primátor mesta Košice - Vyzval poslancov, aby hlasovali o takto predloženom návrhu. 

Hlasovanie č. 66: za 33, proti 1, zdržali 14.

p. Raši, primátor mesta Košice – Konštatoval, že uznesenie bolo schválené tak, ako bolo navrhnuté. 

-––     ––-     ––-

13. Zmena v zložení orgánov združení, neziskových organizáciách a ďalších právnických 
      osobách, v ktorých je Mesto Košice zakladateľ alebo člen    

p. Raši, primátor mesta Košice – Požiadal námestníka primátora p. Lazára,  aby uviedol tento materiál.

p. Lazár, námestník primátora mesta Košice – Je to tretia časť spoločností, ktoré sú nejakým spôsobom v majetku mesta, resp. mesto má v nich nejaký podiel, alebo je zakladajúcim členom. Boli tu spoločnosti s ručením obmedzeným, akciové spoločnosti, príspevkové a rozpočtové organizácie, To sú neziskové organizácie. Vymenoval všetky, ako sú uvedené v materiáli:
-	Občianské združenie Košická aréna
-	Fond zdravia mesta Košice, neinvestičný fond
-	Záujmové združenie právnických osôb Košice – Turizmus
-	Nezisková organizácia Perly gotickej cesty
-	Nadácia Pro Caccovia
-	Záujmové združenie právnických osôb, Koalícia – 2013 +
-	Záujmové združenie právnických osôb Cassovia Info
-	Nezisková organizácia Košice – Európske hlavné mesto kultúry 2013
-	Občianske združenie Mrak.
Jednotlivé návrhy boli doplnené v rámci doplnenia materiálov dnes ráno a poslancom boli zaslané. U tých osôb, ktoré nie sú poslancami mestského zastupiteľstva a sú volení nanovo, je priložený aj životopis.
V uznesení by mali voliť členov dozornej rady. Tu sa tak isto používa princíp, že členmi dozornej rady v týchto neziskových organizáciách by mali byť poslanci mestského zastupiteľstva. Čo sa týka správnych rád, sú tam konkrétne návrhy. Tak isto by sa malo hlasovať o jednotlivých združeniach. 

p. Raši, primátor mesta Košice – Otvoril rozpravu am blok k týmto predloženým návrhom s tým, že pozmeňujúce návrhy poslancov budú zaradené  a bude sa postupovať tak, ako v predchádzajúcich bodoch. 

V rozprave vystúpili:

p. Bereš, poslanec MZ – Predniesol návrhy na nominácie zástupcov poslaneckého klubu SDKÚ, DS, KDH, SMK, EDS. Krátka vsuvka – toto zastupiteľstvo sa pokojne mohlo konať aj v Zlatej Idke. No konkrétne návrhy. 
V občianskom združenie Košická aréna v bode b) navrhujú do funkcie člena správnej rady Ing. Emila Petrvalského, v bode d) do funkcie člena dozornej rady navrhujú Ing. Mikuláša Čečka.
V neinvestičnom Fonde zdravia navrhujú do funkcie člena správnej rady pánov Molčana, Sekáča a Gála.
Záujmové združenie právnických osôb Košice – Turizmus v bode d) zástupca mesta navrhujú do funkcie člena dozornej rady Ing. Kijevskú.
Nezisková organizácia Perly gotickej cesty v bode b) navrhujú do funkcie zástupcu mesta Košice člena správnej rady p. Bernarda Berbericha a v bode d) do funkcie člena dozornej rady Ing. Kijevskú.

p. Raši, primátor mesta Košice – Poznámku poslanca džentlmenský prehliadol, aby si nespomínal, čo bolo pred 4 rokmi. Tých návrhov bolo viac, preto ich zopakoval. 
Bod 1 Košická aréna do správnej rady p. Petrvalský do dozornej rady p. Čečko.
Bod  2 neinvestičný Fond zdravia mesta Košice  so správnej rady boli navrhnutí  páni Molčan, Sekáč a Gál. Upozornil, že p. Sekáč už navrhnutý je. Toho poprosil z doplňujúceho návrhu vyškrtnúť.
Bod 3 Záujmové združenie právnických osôb Košice – Turizmus. Navrhnutá je do dozornej rady p.  Kijevská.
Bod 4 navrhujú člena správnej rady p. Bernarda Berbericha a do funkcie člena dozornej rady Ing. Kijevskú.
Nakoľko sa do rozpravy nikto iný neprihlásil, uzavrel ju a pristúpi sa k hlasovaniu. Poprosil návrhovú komisiu, aby sa hlasovalo tak, ako pred tým, že pokiaľ sú do funkcií správnych rád, alebo dozorných rád navrhnutí viacerí členovia, ako je počet voľných miest, najprv bude hlasovanie o počte hlasov a potom sa zaradia do záverečného uznesenia k jednotlivým združeniam, alebo fondom tí poslanci, ktorí získali najviac hlasov v počte, akom to dovoľujú stanovy danej organizácie.
Hlasovanie o občianskom združení Košická aréna. Prvý pôjde pozmeňujúci návrh poslanca p. Bereša. Dal slovo návrhovej komisii.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v občianskom združení Košická aréna schvaľuje zástupcu mesta Košice do funkcie člena správnej rady p. Emila Petrvalského.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 67: za 22, proti -, zdržali sa 23.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v občianskom združení Košická aréna schvaľuje zástupcu mesta Košice do funkcie člena správnej rady p. Jána Mitterpáka.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 68: za 27, proti 1, zdržali sa 18.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v občianskom združení Košická aréna schvaľuje zástupcu mesta Košice do funkcie člena správnej rady p. Jána Jakubova.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 69: za 30, proti 1, zdržali sa 13.

p. Raši, primátor mesta Košice – Požiadal uviesť ďalšie hlasovanie, ktoré sa bude týkať dozornej rady. Navrhnutý je p. Čečko.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v občianskom združení Košická aréna schvaľuje zástupcu mesta Košice do funkcie člena dozornej rady p. Mikuláša Čečka.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 70: za 19, proti -, zdržali sa 27.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v občianskom združení Košická aréna schvaľuje zástupcu mesta Košice do funkcie člena dozornej rady p. Mareka Kažimíra.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 71: za 30, proti -, zdržali sa 16.

p. Raši, primátor mesta Košice – Požiadal aby sa pristúpilo k hlasovaniu o neinvestičnom Fonde zdravia mesta Košice . Boli navrhnutí dvaja členovia pozmeňujúcim návrhom  a to poslanci p. Molčan a p. Gál. Najprv sa bude hlasovať o týchto poslancoch.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslanca p. Radovana Molčana.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 72: za 23, proti -, zdržali sa 24.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslanca p. Mariána Gála.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 73: za 23, proti -, zdržali sa 23.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslanca p. Norberta Lukána.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 74: za 40, proti -, zdržali sa 5.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady  prof. Olivera Rácza.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 75: za 35, proti -, zdržali sa 12.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslanca p. Jána Sekáča.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 76: za 43, proti -, zdržali sa 4.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslankyňu p. Katarínu Čižmárikovú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 77: za 35, proti -, zdržali sa 10.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslankyňu  MUDr. Máriu Grüllingovú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 78: za 35, proti -, zdržali sa 11.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslanca MUDr. Ľubomíra Demského.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 79: za 33, proti -, zdržali sa 13.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neinvestičnom fonde Fond zdravia mesta Košice menuje do funkcie člena správnej rady poslankyňu JUDr. Margitu Adamčíkovú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 80: za 35, proti 1, zdržali sa 10.

p. Raši, primátor mesta Košice – Prejde sa k ďalšiemu čiastkovému hlasovaniu. Ide 
o záujmové združenie Právnických osôb Košice  Turizmus, kde je poslanecký návrh, aby za zástupcu mesta Košice bola do funkcie členky dozornej rady na poslankyňu p. Kijevskú.  Požiadal uviesť hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v záujmovom združení právnických osôb Košice Turizmus schvaľuje zástupcu mesta Košice do funkcie člena dozornej rady  p. Ing. Ivetu Kijevskú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 81: za 19, proti 1, zdržali sa 26.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v záujmovom združení právnických osôb Košice Turizmus schvaľuje zástupcu mesta Košice do funkcie člena dozornej rady  p. Ing. Dušana Caisa.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 82: za 30, proti 1, zdržali sa 15.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v záujmovom združení právnických osôb Košice Turizmus schvaľuje zástupcu mesta Košice do funkcie člena dozornej rady  p. Ing. Miloša Ihnáta.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 83: za 32, proti 1, zdržali sa 13.

p. Raši, primátor mesta Košice – Ďalší poslanecký návrh  bol k neziskovej organizácii Perly gotickej cesty, kde do funkcie člena správnej rady bol navrhnutý p. Berberich. Dal slovo návrhovej komisii. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neziskovej organizácii Perly gotickej cesty schvaľuje zástupcu mesta Košice do funkcie člena správnej rady  p. Mgr. Bernarda Berbericha.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 84: za 23, proti -, zdržali sa 25.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neziskovej organizácii Perly gotickej cesty schvaľuje zástupcu mesta Košice do funkcie člena správnej rady  MUDr. Renátu Lenártovú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 85: za 36, proti 1, zdržali sa 11.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neziskovej organizácii Perly gotickej cesty schvaľuje zástupcu mesta Košice do funkcie člena správnej rady  Ing. Eduarda Buraša.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 86: za 31, proti -, zdržali sa 16.

p. Raši, primátor mesta Košice – Nasleduje hlasovanie o zástupcovi mesta v dozornej rade, kde bola navrhnutá poslankyňa p. Kijevská.

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neziskovej organizácii Perly gotickej cesty schvaľuje zástupcu mesta Košice do funkcie člena dozornej rady  poslankyňu p. Ivetu Kijevskú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 87: za 23, proti 1, zdržali sa 24.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neziskovej organizácii Perly gotickej cesty schvaľuje zástupcu mesta Košice do funkcie člena dozornej rady  MUDr. Radovana Molčana.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 88: za 42, proti -, zdržali sa 5.

p. Raši, primátor mesta Košice – Požiadal uviesť ďalšie hlasovanie. 

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v neziskovej organizácii Perly gotickej cesty schvaľuje zástupcu mesta Košice do funkcie člena dozornej rady  p. Petra Kasterka.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 89: za 46, proti -, zdržal sa 1.

p. Raši, primátor mesta Košice – Poslanci sa hlasovaním vyjadrili k pozmeňujúcim návrhom. Teraz na základe výsledkov čiastkových hlasovaní kde jednotliví kandidáti do správnych, alebo dozorných rád získali najväčší počet hlasov sa pristúpi k hlasovaniu o návrhu uznesenia pre občianske združenie Košická aréna., kde do funkcie členov správnej rady získal najviac hlasov p. Mitterpák, p. Jakubov, do funkcie člena dozornej rady získal najviac hlasov p. Kažimír. Dal slovo návrhovej komisii.  

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v občianskom združení Košická aréna, dňom účinnosti tohto uznesenia
a)	odvoláva
zástupcov mesta Košice z funkcie člena správnej rady
– Bc. Mikuláša Čečka,  Ing. RNDr. Emila Petrvalského, CSc.
b)	schvaľuje
zástupcov mesta Košice do funkcie člena správnej rady
-	RSDr. Jána  Mitterpáka, Ing. Jána Jakubova        
c)	odvoláva
zástupcu mesta Košice z funkcie člena dozornej rady Martina Boritáša
d)	schvaľuje
zástupcu mesta Košice  do funkcie člena dozornej rady JUDr. Mareka Kažimíra 
e)	berie na vedomie 
vznik členstva MUDr. Richarda Rašiho, PhD., MPH v správnej rade, ktorý je zároveň  II. viceprezidentom združenia, z titulu funkcie primátora. 

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 90: za 33, proti 1, zdržali sa 13.

p. Raši, primátor mesta Košice – Konštatoval, že toto uznesenie bolo schválené. 
Požiadal uviesť návrh druhej časti uznesenia.

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v neinvestičnom fonde Fond zdravia Mesta Košice, n. f.,  dňom účinnosti tohto uznesenia
a)	odvoláva
z funkcie člena správnej rady
– MUDr. Norberta Lukána, PhD. (predseda správnej rady)
– prof. MUDr. Olivera Rácza, CSc.
– MUDr. Jána Sekáča
– Kornéliu Betákovú
– MUDr. Zuzanu Dietzovú
– PhDr. Katarínu Čižmárikovú,
– Ing. Bc. Vieru Kuncovú – správca fondu
b)	menuje
do funkcie člena správnej rady
           -  MUDr. Norberta Lukána, PhD., ktorého menuje za predsedu správnej rady
           -  prof. MUDr. Olivera Rácza, CSc.
           -  MUDr. Jána Sekáča
           -  PhDr. Katarínu Čižmárikovú
           -  MUDr. Máriu Grüllingovú
           -  MUDr. Ľubomíra Demského
           -  JUDr. Margitu  Adamčíkovú – správca fondu  
c)	odvoláva
            z funkcie revízora fondu  Ing. Hanu Jakubíkovú
      d) menuje
do funkcie revízora fondu Ing. Bc. Vieru Kuncovú.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 91: za 39, proti 1, zdržali sa 8.

p. Raši, primátor mesta Košice – Konštatoval, že toto uznesenie bolo schválené tak, ako bolo prednesené návrhovou komisiou. Požiadal uviesť návrh tretej časti uznesenia.

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v záujmovom združení právnických osôb Košice – Turizmus,
a)	odvoláva
zástupcu mesta Košice z funkcie člena správnej rady PhDr. Rastislava Puchalu, PhD.
b)	schvaľuje
     zástupcu mesta Košice do funkcie člena správnej rady MUDr. Renátu Lenártovú, 
c)	odvoláva
zástupcu mesta Košice z funkcie člena dozornej rady 
Bc. Mikuláša Čečka, Ing. Bc. Ivetu Kijevskú
d)	schvaľuje
	zástupcu mesta Košice do funkcie člena dozornej rady
Ing. Dušana Caisa, Ing. Miloša Ihnáta

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 92: za 29, proti 2, zdržali sa 13.

p. Raši, primátor mesta Košice – Konštatoval, že toto uznesenie bolo schválené tak, ako bolo prednesené návrhovou komisiou. Požiadal uviesť návrh štvrtej časti uznesenia.

p. Andrejčák, poslanec MZ a člen návrhovej komisie – Ospravedlnil sa, ale neprečítal bod e) 
predchádzajúceho návrhu k bodu č. 3 týkajúceho sa záujmového združenia právnických osôb Košice Turizmus. Predniesol túto časť uznesenia.
Mestské zastupiteľstvo v Košiciach v záujmovom združení Košice Turizmus
e)	poveruje
zástupcu mesta Košice, aby na valnom zhromaždení združenia Košice – Turizmus inicioval navrhované zmeny v správnej rade a dozornej rade združenia podľa písm. a) až d) tohto bodu uznesenia. Termín: 30.6.2011, zodpovedný: primátor mesta Košice.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 93: za 37, proti 1, zdržali sa 9.

p. Raši, primátor mesta Košice – Požiadal návrhovú komisiu, aby uviedla ďalšie hlasovanie.

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v neziskovej organizácii Perly Gotickej cesty
a)	berie na vedomie
zánik členstva Mgr. Bernarda Berbericha v správnej rade z dôvodu uplynutia funkčného obdobia
b)	schvaľuje
zástupcov mesta Košice do funkcie člena správnej rady
MUDr. Renátu Lenártovú, Ing. Eduarda Buraša, 
c)	berie na vedomie
zánik členstva Ing. Bc. Ivety Kijevskej v dozornej rade z dôvodu uplynutia funkčného obdobia
d)	schvaľuje
zástupcov mesta Košice do funkcie člena dozornej rady
MUDr. Radovana Molčana, Petra Kasterka
e)	poveruje
	zástupcu mesta Košice iniciovaním navrhovaných zmien v správnej rade
           a dozornej rade neziskovej organizácie podľa písm. b) a d) tohto bodu uznesenia.
	Termín: 30.6.2011, zodpovedný: primátor mesta Košice

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 94: za 39, proti -, zdržali sa 7.

p. Raši, primátor mesta Košice – Uznesenie bolo schválené Požiadal návrhovú komisiu, aby uviedla ďalšie hlasovanie a návrh uznesenia.

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v Nadácii PRO CASSOVIA, 
berie na vedomie 
a) uznesenie č. 9/11 správnej rady nadácie PRO CASSOVIA, ktorým schválila uvoľnenie 
    z funkcie členov správnej rady  (zástupcov mesta Košice)
  -  Ing. Františka Knapíka
           -  Bc. Mikuláša Čečka
   s účinnosťou od 07. 02. 2011
b)	uznesenie č. 10/11 správnej rady  nadácie PRO CASSOVIA, ktorým schválila menovanie  zástupcu mesta Košice do funkcie  člena a zároveň predsedu správnej rady MUDr. Richarda Rašiho,  PhD., MPH  s účinnosťou od 07. 02. 2011
c)	uznesenie č. 11/11 správnej rady nadácie PRO CASSOVIA, ktorým schválila menovanie  zástupcu mesta Košice do funkcie  člena správnej rady 
MUDr. Renátu Lenártovú  s účinnosťou od 07. 02. 2011.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 95: za 35, proti -, zdržali sa 12.

p. Raši, primátor mesta Košice – Konštatoval, že uznesenie bolo schválené. Požiadal návrhovú komisiu, aby uviedla ďalšie hlasovanie .

p. Andrejčák, poslanec MZ a člen návrhovej komisie – Mestské zastupiteľstvo v Košiciach podľa príslušných ustanovení v záujmovom združení právnických osôb Koalícia 2013+, berie na vedomie vznik členstva MUDr. Richarda Rašiho, PhD., MPH v správnej rade, ktorý je zároveň prezidentom združenia, z titulu funkcie primátora.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 96: za 44, proti -, zdržali sa 4.

p. Raši, primátor mesta Košice – Konštatoval, že uznesenie bolo schválené. Požiadal 
      návrhovú komisiu, aby uviedla ďalšie hlasovanie .

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v záujmovom združení právnických osôb CASSOVIAINFO
a)	odvoláva
zástupcu mesta Košice z funkcie člena rady združenia MUDr. Mareka Vargovčáka
b)	menuje
do funkcie člena rady združenia za mesto Košice Ing. Ladislava Lazára
c)	poveruje
primátora  mesta Košice  alebo ním poverenú osobu  zastupovaním na valnom zhromaždení združenia.  Termín: stály, zodpovedný: primátor mesta Košice.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 97: za 39, proti 1, zdržali sa 8.

p. Raši, primátor mesta Košice – Konštatoval, že uznesenie bolo schválené. Bod č. 8  je o neziskovej organizácii Košice Európske hlavné mesta kultúry 2013, n.o.  Tu sa volia členovia správnej rady a s dátumom od 24.2.2011, pretože predchádzajúci členovia správnej rady si odsúhlasili skrátenie funkčného obdobia a zároveň sa navrhujú v správnej rade 4 kandidáti do dozornej rady. 
Požiadal návrhovú komisiu, aby predložila návrh na uznesenie..

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v neziskovej organizácii Košice – Európske hlavné mesto kultúry 2013, n. o.
a)	volí
do funkcie člena správnej rady s účinnosťou od 24. 02. 2011
-	MUDr. Renátu Lenártovú, MUDr. Mareka Vargovčáka, doc. Ing. arch. Juraja Kobana,  Mgr. art. Ľubicu Blaškovičovú, Ing. Ľudovíta Demiana, Gabriela Horala, 
b)	navrhuje
správnej rade štyroch (4) kandidátov na funkciu člena dozornej rady
-	Ing. Štefana Laskyho, Mgr. Jozefa Andrejčáka, Ing. Miloša Ihnáta, Mariána Gaja,
 c) poveruje
           správnu radu iniciovaním voľby navrhnutých kandidátov za členov dozornej rady. 
           Termín : 30. 06. 2011, zodpovedný: primátor mesta Košice

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 98: za 35, proti -, zdržali sa 11.

p. Raši, primátor mesta Košice – Uznesenie bolo schválené. Požiadal uviesť ďalší návrh uznesenia.

p. Andrejčák, poslanec MZ a člen návrhovej komisie – Mestské zastupiteľstvo v Košiciach 
podľa príslušných ustanovení v občianskom združení MRAK (záchranárska služba Košice)
a) odvoláva 
zástupcu mesta z člena predsedníctva v Občianskom združení MRAK Františka Krištofa 
b) schvaľuje  
        zástupcu mesta za  člena predsedníctva  Františka Krištofa
c) odvoláva 
    zástupcu mesta z člena kontrolnej a revíznej komisie Ing. Ľuboša Pajtaša
d) schvaľuje   
          zástupcu mesta za člena kontrolnej a revíznej komisie Mgr. Igora Sidora.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 99: za 39, proti -, zdržali sa 7.

p. Raši, primátor mesta Košice – Uznesenie bolo schválené. Týmto sa vyčerpal bod 13.

––-     ––-     ––-

14. Rozdelenie výkonu oprávnení Mesta Košice ako spoločníka alebo akcionára
      v obchodných spoločnostiach medzi primátora a námestníkov primátora    

p. Raši, primátor mesta Košice – Ide o formálny proces, ktorý musí prebehnúť, nakoľko došlo k zmene vo vedení mesta. Požiadal predkladateľa o krátke uvedenie materiálu. 

p. Lazár, poslanec MZ – Tým že došlo k zmene vo vedení meste, ruší sa poverenie bývalých funkcionárov p. Knapíka, p. Čečka a p. Vargovčáka. Nové poverenia sú pre p. Rašiho, p. Lazára a p. Lenártovú. 
Ide o tieto podniky: Bytový podnik mesta Košice, Dopravný podnik mesta Košice, Mestské lesy, Mestský futbalový klub, Kosit, a.s., Východoslovenská vodárenská spoločnosť, Geotherm Košice, a.s., Správa majetku mesta Košice a Tepelné hospodárstvo, s.r.o. Košice tak, ako je uvedené v návrhu na uznesenie. 

p. Raši, primátor mesta Košice – Otvoril k tomuto bodu rozpravu. Nakoľko sa nikto neprihlásil, uzavrel ju a požiadal návrhovú komisiu, aby prečítala celý návrh na uznesenie. 

p. Adamčíková, poslankyňa MZ a členka návrhovej komisie – Prečítala pôvodný návrh na 
uznesenie. 
Mestské zastupiteľstvo v Košiciach podľa § 25 ods. 3 a § 26 Štatútu  mesta Košice
	A.	berie na vedomie
1.	Zánik poverenia Ing. Františka Knapíka
a)	na zastupovanie Mesta Košice ako jediného spoločníka vykonávajúceho pôsobnosť valného zhromaždenia v obchodnej spoločnosti
Bytový podnik mesta Košice, s. r. o.
b)	na zastupovanie Mesta Košice ako jediného akcionára vykonávajúceho pôsobnosť valného zhromaždenia v obchodných spoločnostiach:
– Dopravný podnik mesta Košice, akciová spoločnosť
– Mestské lesy Košice a. s. 
– Mestský Futbalový Klub Košice a. s. 
– KOSIT a. s. 
– Východoslovenská vodárenská spoločnosť, a. s.
– GEOTERM  KOŠICE, a. s..
2.	Zánik poverenia Bc. Mikuláša Čečka
na zastupovanie Mesta Košice ako jediného spoločníka vykonávajúceho pôsobnosť valného zhromaždenia v obchodnej spoločnosti 
Správa majetku mesta Košice, s. r. o.
3.	Zánik poverenia MUDr. Mareka Vargovčáka
na zastupovanie Mesta Košice ako jediného spoločníka vykonávajúceho pôsobnosť valného zhromaždenia v obchodnej spoločnosti
TEPELNÉ HOSPODÁRSTVO  spoločnosť s ručením obmedzeným Košice.
	B.	poveruje
1.	Vykonávaním oprávnení Mesta Košice ako jediného spoločníka vykonávajúceho pôsobnosť valného zhromaždenia v rozsahu vymedzenom Štatútom mesta Košice v obchodných spoločnostiach:
	– TEPELNÉ HOSPODÁRSTVO spoločnosť s ručením obmedzeným Košice
	   Ing. Ladislava Lazára 
	– Správa majetku mesta Košice, s. r. o.
	   MUDr. Richarda Rašiho , PhD., MPH
–	 Bytový podnik mesta Košice, s. r. o.
   	    MUDr. Richarda Rašiho, PhD., MPH.
 2. Vykonávaním oprávnení Mesta Košice ako jediného akcionára vykonávajúceho   
pôsobnosť valného  zhromaždenia v rozsahu vymedzenom Štatútom mesta Košice v obchodných spoločnostiach:
	– Mestské lesy Košice a. s.
	   Ing. Ladislava Lazára 
–	Dopravný podnik mesta Košice, akciová spoločnosť   
    	   MUDr. Richarda Rašiho, PhD., MPH.
3.	Vykonávaním oprávnení Mesta Košice ako akcionára na valnom zhromaždení v rozsahu vymedzenom Štatútom mesta Košice v obchodných  spoločnostiach, v ktorých mesto nemá majoritnú účasť:
	– Mestský Futbalový Klub Košice a. s.
	   Ing. Ladislava Lazára 
	– KOSIT a. s.
	   MUDr. Renátu Lenártovú
	– Východoslovenská vodárenská spoločnosť, a. s.
	    MUDr. Richarda Rašiho, PhD., MPH
	– GEOTERM KOŠICE, a. s.
	    Ing. Ladislava Lazára. 

p. Raši, primátor mesta Košice – Vyzval poslancov, aby hlasovali o takto prečítanom návrhu uznesenia.

Hlasovanie č. 100: za 41. proti -, zdržali sa 5.

p. Raši, primátor mesta Košice – Konštatoval, že uznesenie bolo schválené tak, ako bolo navrhnuté. 
Vyhlásil obedňajšiu prestávku v dĺžke 45 minút.
––-     ––-     ––-

15.  Zrušenie uznesenia MZ v Košiciach č. 291 zo dňa 25.10.2007, č. 1094 zo dňa 23.2.2010 a bodu č. 2 uznesenia č. 1134 zo dňa 27.4.2010

p. Raši, primátor mesta Košice – Je predložený návrh na zrušenie uznesení MZ č. 291 zo dňa 25.10.2007, č. 1094 zo dňa 23.2.2010 a bodu č. 2 uznesenia č. 1134 zo dňa 27.4.2010. Požiadal námestníka primátora p. Lazára, aby uviedol materiál.

p. Lazár, námestník primátora mesta Košice – V návrhu sú tri uznesenia, ktoré by mali byť zrušené a to z dôvodu, že buď sú vecne neaktuálne, alebo ich vykonanie nebolo možné.  Presná špecifikácia je v materiáli. Je to viac menej štandardný krok. Hlasovať by sa malo o ich zrušení.

p. Raši, primátor mesta Košice – Otvoril rozpravu k bodu č. 15.

V rozprave vystúpili:

p. Hlinka, poslanec MZ – V prvom bode tohto materiálu je návrh na zrušenie uznesenia č. 291 z 25. 10.2007 a to z dôvodu, že doposiaľ nedošlo k majetko-právnemu vysporiadaniu pozemkov, ktoré by mali byť pre realizáciu cyklistického chodníka na ulici Alejovej, ktorého cieľom je spojiť ten kruhový objazd, ktorý končí na Moldavskej, ďalej v smere k VSS, k Barci a k sídlisku Nad jazerom, kde sú už cyklistické trasy poriešené. No ak chcú, aby sa Košice mohli hrdiť titulom Zdravé mesto a chcú niečo urobiť pre občanov, ktorí používajú bicykel, myslí si, žeby nebolo šťastné, keby sa úloha vyplývajúca z tohto uznesenia  celkom zatratila. Zrušením by táto úloha nebola aktuálna, preto navrhol, aby sa položka č. 1 z tohto bodu vypustila vo vzťahu k uzneseniu 291/2007 a žiada doplniť uznesenie, ktoré by bolo prijaté k bodu č. 15, aby bola zaktualizovaná situácia ohľadom prípravy vyhotovenia nových geometrických plánov v súlade so súčasne platným katastrálnym zákonom s cieľom prípravy podkladov pre budúce odkúpenie pozemkov v k. ú. Južné mesto do vlastníctva mesta Košice za účelom výstavby cyklistického chodníka na Alejovej ulici. Bolo by to formou požiadania primátora mesta, aby sa tieto úlohy postupne ďalej realizovali. Nemusí to byť v tomto roku, čo zrejme na základe rozpočtových možností nebude reálne, ale aby sa na tejto úlohe pracovalo ďalej, lebo niektoré veci nie sú v súčasnosti v súlade s platným katastrálnym zákonom. Citoval len to, čo je napísané v dôvodovej správe. Mala by byť snaha priblížiť sa k tomu katastrálnemu zákonu. Svoj návrh odovzdal návrhovej komisii a poprosil o podporu aj ostatých poslancov.

p. Raši, primátor mesta Košice -  Veľmi stručne, zruší sa bod 1 predloženého návrhu na uznesenie, čiže ruší sa rušenie a návrh bude doplnený podľa požiadavky poslanca 
p. Hlinku, aby sa celá myšlienka tohto chodníka pre budúcnosť nezatratila, ale aby sa k nej mohli vrátiť.
Nikto sa už nehlásil, preto rozpravu uzavrel a požiadal návrhovú komisiu, aby predniesla najprv návrh poslanca p. Hlinku a potom návrh uznesenia.

p. Dudíková, poslankyňa MZ a členka návrhovej komisie – Dostali návrh poslanca p. Hlinku, kde navrhuje z predloženého návrhu vypustiť bod 1 a návrh uznesenia doplniť o znenie: Žiada primátora mesta Košice zabezpečiť vyhotovenie nových geometrických plánov v súlade so súčasne platným katastrálnym zákonom s cieľom prípravy podkladov na odkúpenie pozemkov v k. ú. Južné mesto do vlastníctva mesta Košice za účelom výstavby cyklistického chodníka na Alejovej ulici.

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 101: za 35, proti -, zdržali sa 3.

p. Raši, primátor mesta Košice – Konštatoval, že tento návrh bol schválený. Dal slovo 
návrhovej komisii, aby predniesla návrh na uznesenie.

p. Dudíková, poslankyňa MZ a členka návrhovej komisie – Mestské zastupiteľstvo v Košiciach podľa § 6 ods. 2 písm. b)  a  § 29 ods. 1 písm. b) Štatútu mesta Košice zrušuje  
	1.  uznesenie MZ v Košiciach č. 1094 zo dňa 23.2.2010,
2.  bod č. 2 uznesenia MZ v Košiciach č. 1134 zo dňa 27.4.2010,

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 102: za 35, proti -, zdržali sa 1.

p. Raši, primátor mesta Košice – Konštatoval, že tento návrh bol schválený. 

––-     ––-     ––-

16. Zrušenie  uznesenia  MZ č. 1200 zo dňa 29.6.2010 (Zámena nehnuteľnosti 
v k. ú. Poľov medzi mestom Košice a Rímsko-katolíckou cirkvou, farnosť Košice –Poľov)

p. Raši, primátor mesta Košice – Požiadal námestníka primátora, aby uviedol materiál.

p. Lazár, námestník primátora mesta Košice – Je to návrh na zrušenie uznesenia, kde malo dôjsť k zámene nehnuteľnosti, nakoľko farnosť Košice – Poľov prejavila záujem o túto výmenu, ale arcibiskupský úrad, ktorému prislúcha udeliť záverečný súhlas, túto zámenu neschválil. Z toho dôvodu je toto uznesenie nevykonateľné.

p. Raši, primátor mesta Košice – Otvoril k tomuto bodu rozpravu. 

V rozprave vystúpili:

p. Jutka, poslanec MZ – Len sa spýtal, či neschválil, alebo dal zamietavé stanovisko. Toto je dôležité.

p. Lazúr, námestník primátora mesta Košice -  Uvádza sa, že zamietol. 

p. Raši, primátor mesta Košice – Nakoľko sa do rozpravy už nikto neprihlásil, uzavrel ju a dal slovo návrhovej komisii. 

p. Dudíková, poslankyňa MZ a členka návrhovej komisie – Mestské zastupiteľstvo v Košiciach podľa § 6 ods. 2 písm. b) a § 29 ods.1 písm. b) Štatútu mesta Košice ruší uznesenie MZ v Košiciach č. 1200 zo dňa 29. júna 2010 (Zámena nehnuteľnosti v k. ú. Poľov medzi mestom Košice a Rímsko-katolíckou cirkvou, Farnosť Košice – Poľov).

p. Raši, primátor mesta Košice – Vyzval poslancov, aby hlasovali o predloženom návrhu. 

Hlasovanie č. 103: za 42, proti -, zdržal sa -.

p. Raši, primátor mesta Košice – Konštatoval, že uznesenie bolo schválené tak, ako je predložené v materiáli. 

––-     ––-     ––-

17. Udelenie „Ceny mesta Košice“ pre jednotlivcov a kolektívy pri príležitosti osláv 
      Dňa mesta Košice v roku 2011

p. Raši, primátor mesta Košice – Poslanci dostali materiál v písomnej podobe tak, ako to bolo dohodnuté v komisii na posudzovanie došlých návrhov a ich navrhovanie na ocenenie Cenou mesta Košice v roku 2011. Komisia rokovala dňa 27.1.2011 a na ocenenie vybrala 9 jednotlivcov a 3 kolektívy. 
Otvoril rozpravu k tomuto materiálu.

 Rozprave vystúpili:

p. Andrejčák, poslanec MZ – Bol požiadaný predsedom poslaneckého klubu SMER, SD, MOST, HÍT p. Milanom Gécim o doplnenie tohto návrhu na udelenie Ceny mesta o meno MUDr. Juraja Vančíka, CSc., ktorého navrhol kolektív zamestnancov spoločnosti Nemocnica Košice – Šaca, 1. súkromná nemocnica, ktorá navrhuje udeliť ocenenie spomínanému pánovi ako výraznej osobnosti nielen košického, ale celoslovenského zdravotníctva. Predložil tento doplňujúci návrh v znení: v časti udeľuje Cenu mesta Košice v roku 2011 a) jednotlivcom, doplniť meno MUDr. Juraj Vančík, CSc.

p. Pajtáš, poslanec MZ – Tiež predniesol návrh na doplnenie uznesenia - zoznamu na udelenie Ceny mesta Košice pre rok 2011 pre jednotlivcov o MUDr. Dášu Kucharskú.

p. Halenár, poslanec MZ – Je sklamaný tým výberom, hlavne jedno meno pod bodom 3 a to je RNDr. Katarína Čižmáriková. Je to kolegyňa poslankyňa ? A nevie, od kedy mesto zvyklo pri príležitosti narodením 60 rokov vyznamenávať komunistov. To sa teraz začína nová tradícia? Naozaj prekonali nejaké obdobie a je to snaha o jeho návrat vyznamenávaním komunistov? Myslí si, že celá tá komisia, ktorá vyberala týchto ľudí sa diskvalifikovala.

p. Raši primátor mesta Košice – Nakoľko sa do rozpravy už nikto neprihlásil uzavrel ju. 
K p. Halenárovi – myslí si, že bude pre všetkých lepšie, ak sa k týmto jeho slovám nebudú vyjadrovať. Považuje ich za neprístojné na tomto rokovaní.
Požiadal návrhovú komisiu, aby predniesla jednotlivé návrhy, najprv pozmeňujúce a potom predložený návrh na uznesenie.

p. Dudíková, poslankyňa MZ a členka návrhovej komisie – Návrhová komisia dostala doplňujúci návrh od poslanca p. Andrejčáka.
V návrhu na uznesenie Cenu mesta Košice v roku 2011 pre jednotlivcov navrhuje doplniť o meno MUDr. Juraj Vančík, CSc.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 104: za 35, proti -, zdržali sa 10.

p. Raši primátor mesta Košice – Konštatoval, že návrh bol prijatý. Požiadal o predloženie ďalšieho návrhu.

p. Dudíková, poslankyňa MZ a členka návrhovej komisie – Návrhová komisia dostala doplňujúci návrh od poslanca p. Pajtáša.
V návrhu na ocenenie  na Cenu mesta Košice v roku 2011 pre jednotlivcov a kolektívy pri príležitosti Dňa mesta Košice v roku 2011 dopĺňa v časti  udeľuje Cenu mesta Košice v roku 2011 jednotlivcom o meno MUDr. Dáša Kucharská.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 105: za 38, proti -, zdržali sa 9.

p. Raši primátor mesta Košice – Konštatoval, že návrh bol prijatý. Požiadal o predloženie návrhu na uznesenie ako celku.

p. Dudíková, poslankyňa MZ a členka návrhovej komisie – Mestské zastupiteľstvo v Košiciach podľa § 6 ods. 2 písm. ac), § 93 ods. 1 a 3 a § 96 ods. 1 Štatútu mesta Košice udeľuje Cenu mesta Košice v roku 2011 
a) jednotlivcom
    	   Ing. Juraj Bauer, prof. RNDr. Andrej Bobák, DrSc., 	PhDr. Katarína Čižmáriková,
PhDr. Dárius Gašaj, MUDr. Alžbeta Linhardová, Tatiana Šárová, Alica Takáčová,       Doc. MUDr. Gabriel Vaško, CSc., Jozef Zoltan 
     b) kolektívom
         Bobalet
         I. interná klinika UN L. Pasteura Košice
         Správa mestskej zelene v Košiciach
      Ďalšie dva návrhy už boli uznesením schválené.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 106: za 42, proti 1, zdržali sa 4.

p. Raši primátor mesta Košice – Konštatoval, že toto uznesenie bolo aj s pozmeňujúcimi návrhmi schválené. A na záver ešte raz všetkým, ktorí majú pochybnosti, odporučil prečítať si životopis p. Čižmárikovej, ktorý je naozaj veľmi zaujímavý a prospešný pre mesto.

––-     ––-     ––-

18. Priebežná správa o projekte Košice -  Európske hlavné mesto kultúry 2013
      za obdobie 6.10.2010 – 25.1.2011

p. Raši primátor mesta Košice – Materiál predkladá námestníčka primátora p. Lenártova. Požiadal ju, aby ho uviedla.

p. Lenártová, námestníčka primátora mesta Košice – Materiál majú poslanci v písomnej podobe. Do pozornosti ešte uviedla monitoring európskej komisie.

p. Raši primátor mesta Košice – Požiadal prítomných, aby hovorili iba tí, ktorým bolo udelené slovo. Otvoril rozpravu k tomuto bodu.

V rozprave vystúpili:

p. Kažimír, poslanec MZ – Otázka na predkladateľku materiálu. Preštudoval si materiál a nenašiel tam investičný projekt rekonštrukcie kaštieľa v Krásnej. Tento projekt bol zaradený dlhú dobu medzi hlavnými investičnými projektmi. V decembri, keď pozval bývalého splnomocnenca p. Bauera na správnu radu tejto neziskovej organizácie do  Krásnej, tak sa ospravedlnil a zamestnanec magistrátu, ktorý ho zastupoval mu oznámil, že mesto, resp. splnomocnenec škrtol 700 tis. eur z tohto projektu. Pôvodne vyčlenená suma tam 2 mil. eur. Dodnes mu nikto neoznámil, čo sa stalo, prečo sa to stalo, aká je situácia v tomto projekte. Zaujíma ho to, lebo tento projekt intenzívne pripravujú, majú projekt pre územné konanie, ktoré už v súčasnej dobe prebieha a zdá sa mu trochu nefér – nevie teda, či to bola politická odplata v decembri, už nevie, čo si má o tom myslieť, že sa takýmto spôsobom projekt vymazal. Ide o jedinečný projekt na záchranu historickej národnej kultúrnej pamiatky a nebol by rád keby niekto na to siahol takýmto spôsobom. 

p. Lenártová, námestníčka primátora mesta Košice -  Vôbec nič sa nezmenilo. Kaštieľ v Krásnej je v indikatívnom zozname investičných projektov EHMK 2013 a tá suma, ktorá bola predpokladaná 2 mil. eur to platí. V tejto správe sú momentálne projekty, ktoré sú v štádiu väčšej rozpracovanosti a bude prebiehať priorizácia jednotlivých investičných projektov a následne prebehne aj komunikácia vo forme tlačovej konferencie k jednotlivým investičným projektom. 

p. Lazár, námestník primátora mesta Košice -  Keď sa prvý krát oboznámil s týmto projektom, ktorý je relatívne veľmi komplikovaný, no podľa skutočnosti veľmi jednoduchý. Krátko to zrekapituloval. Pozostáva z dvoch častí. Jedna časť je kultúrna, ktorú zastrešuje nezisková organizácia EHMK 2013. Tá ma na starosti do roku 2013 organizovať kultúrne akcie a potom, keď sa podarí zrealizovať tieto investičné zámery, budovy, tak v týchto budovách prevádzkovať ďalej kultúru v priebehu ďalších rokov. Druhá časť, nie menej dôležitá a podľa neho základná, je vybudovanie týchto objektov, pretože bez týchto objektov nie je  kde zrealizovať reálne EHMK 2013. A tu musí povedať, že ten proces prípravy a nechce sa vyjadriť nejako zle, ale amatérsky. Toto je také najslušnejšie, je veľmi amatérsky vedený a dnes sú jednoznačne v časovom sklze. Prehadzujú sa tam projekty, raz je ten, raz je iný: Kaštieľ tam bol zaradený presne v tejto čiastke, zrazu je tam v inej čiastke, dokonca sa uvažovalo, že sa úplne vyradí. Prečo je to takto – aby poslanci mali obraz o tomto uviedol: napríklad robili Komunitné centrum na Štítovej ulici. Je tam objekt, majú určité pozemky, budovy, ktoré patria mestu, majú určitý investičný náklad v rámci ktorého chcú niečo zrealizovať. No tu sa to realizovalo asi tak, že ten projekt, ktorý sa navrhol na Štítovej, tak pre ten nebola dostatočná výmera pozemku, ktorý mesto vlastnilo, ale park zasahoval do ďalšieho pozemku, ktorý bol súkromný. Aby sa toto vysporiadalo, tak na mesto prišiel návrh, že tento majiteľ pozemok predá mestu a mesto mu v Starom meste predá byt za 33 tis. eur. O tom sa tu samozrejme niekoľko mesiacov viedla diskusia, úplne zbytočná, lebo to je niečo nereálne. Namiesto toho, aby sa jasne povedalo, že takýto je priestor, tu si niečo navrhnime, čo nie je problém urobiť. Nechápe, ako niečo také mohlo nastať. A to ešte nie je ten najhorší prípad. 
Amfiteáter, to si neodpustí, aby toto neuviedol. Na amfiteáter je náklad 8 mil. eur. Za 8 mil. eur sa mohol opraviť celý amfiteáter a zabezpečiť jeho funkčnosť do budúcna. Čo sa stalo. Vyhral súťažný návrh, kde samotný autor sa nakoniec priznal, že tie náklady nebudú 8, ale 14,5 mil. eur, samozrejme bez DPH a kde zistili, že on sa ani nezmestí na pozemky mesta, ale je potrebných ešte 10 garáží z vedľajšej ulice, tak sa urobili znalecké posudky, teda nie oni, ale vtedy sa urobili, boli oslovení tí 10 majitelia, z nich 2, či 3 povedali, že ich predajú.  Zase sa zabilo niekoľko mesiacov úplne nezmyselnou činnosťou, pretože si myslí, že amfiteáter má dosť veľkú výmeru na to, aby za 8 mil. eur sa tam dal urobiť jeden pekný projekt. 
Aké sú z toho dôsledky. Mesto vyplatilo asi 10 tis. eur odmeny, podľa neho sú to zmarené peniaze, ktoré nič nedonesú, lebo ten projekt je pre mesto zmarený. Kto to zaplatí. Myslí, že toho pána tu pred chvíľou menovali. Môže garantovať, že projekt EHMK naberá iný rozmer a vyvodia z toho osobnú zodpovednosť, pretože nie je možné takýmto spôsobom sa blamovať pred verejnosťou a vôbec pred európskym spoločenstvom. A takých zistení je tam viac.

p. Raši primátor mesta Košice – Nakoľko sa do rozpravy už nikto neprihlásil, dal slovo návrhovej komisii.

p. Berberich, poslanec a MZ a člen návrhovej komisie –  Mestské zastupiteľstvo v Košiciach podľa § 6 ods. 2 písm. ac) Štatútu mesta Košice berie na vedomie priebežnú správu o projekte Košice – Európske hlavné mesto kultúry 2013 za obdobie 6.10.2010 – 25.1.2011.

p. Raši primátor mesta Košice –Požiadal poslancov, aby hlasovali o prečítanom návrhu. 

Hlasovanie č. 107: za 43, proti 1, zdržali sa 3.

p. Raši primátor mesta Košice – Konštatoval, že toto uznesenie bolo schválené. Na to, aby sa akýkoľvek investičný proces zrealizoval, musí byť navrhnutý projekt finančne krytý a pozemky musia byť vysporiadané.

––-     ––-     ––-

19. Zverenie  nehnuteľností  do  správy  Správe mestskej zelene v  Košiciach – lokalita    
      ohraničená ulicami Národná trieda,  Kustrova, Odborárska, Čárskeho a Hlinkova

p. Raši primátor mesta Košice – Materiál uviedol námestník primátora mesta Košice.

p. Lazár, námestník primátora mesta Košice – V zmysle uvedeného materiálu navrhol, aby časť pozemkov, ktoré sú vo vlastníctve mesta Košice, boli prevedené do správy Správy mestskej zelene v Košiciach. Súhlasí s tým aj MČ Košice – Sever, čo je dôležité.

p. Raši primátor mesta Košice – Otvoril rozpravu k tomuto bodu no nakoľko sa nikto neprihlásil, uzavrel ju a dal slovo návrhovej komisii.

p. Berberich, poslanec MZ a člen návrhovej komisie - Mestské zastupiteľstvo v Košiciach
podľa § 29 ods. 1 písm. l) Štatútu mesta Košice schvaľuje zverenie majetku vo vlastníctve mesta Košice do správy Správe mestskej zelene v Košiciach:
názov nehnuteľností:	pozemky (príloha č. 1)
k. ú.:                             Severné mesto
LV č.:                         	11620
dôvod zverenia:          	správa a údržba
deň zverenia:              	deň účinnosti zmluvy o zverení majetku mesta do správy 

p. Raši primátor mesta Košice –Požiadal poslancov, aby hlasovali o prečítanom návrhu. 

Hlasovanie č. 108: za 47, proti -, zdržali sa 2.

p. Raši primátor mesta Košice – Konštatoval, že uznesenie bolo schválené. Uzavrel bod 19.

––-     ––-     ––-

20. Zverenie nehnuteľností v k. ú. Južné mesto (lokalita Šoltésova – Milosrdenstva ul.,
      Mudroňova - Rastislavova, Turgenevova ul.) do správy SMsZ v Košiciach
      a MČ Košice -Juh

p. Raši primátor mesta Košice – Požiadal námestníka primátora, aby uviedol materiál.

p. Lazár, námestník primátora mesta Košice -  Ako je uvedené v materiáli, navrhujú časť majetku, ktorý patrí mestu Košice, zveriť Správe mestskej zelene v Košiciach a časť MČ Košice – Juh. Mesto, aj mestská časť Košice Juh vyjadrili súhlas, ako aj Správa mestskej zelene.

p. Raši primátor mesta Košice – Otvoril rozpravu k tomuto bodu, no nakoľko sa nikto neprihlásil, uzavrel ju a dal slovo návrhovej komisii. 

p. Berberich, poslanec MZ a člen návrhovej komisie - Mestské zastupiteľstvo v Košiciach
podľa § 29 ods. 1 písm. l)  Štatútu mesta Košice  schvaľuje 
1. zverenie majetku mesta Košice do správy  Správe mestskej zelene v Košiciach :
          názov nehnuteľností		 : pozemky (príloha č. 1 ), stavby (príloha č.  2)
          k. ú.		 : Južné mesto
          LV č. 		 : 11650
         účel zverenia 		 : správa a údržba 
         deň zverenia	                               : dňom účinnosti zmluvy o zverení majetku mesta 
                                                              do správy
2. zverenie majetku mesta do správy MČ Košice – Juh :
          názov nehnuteľností		 : pozemky (príloha č. 3)
          k. ú.		 : Južné mesto
          LV č. 		 : 11650
         účel zverenia 		 : majetkovoprávne vysporiadanie pozemkov 
         deň zverenia	                            : dňom účinnosti zmluvy o zverení majetku mesta 
                                                              do správy

p. Raši primátor mesta Košice –Požiadal poslancov, aby hlasovali o prečítanom návrhu. 

Hlasovanie č. 109: za 48, proti -, zdržal sa 1.

p. Raši primátor mesta Košice – Konštatoval, že toto uznesenie bolo schválené tak ako bolo 
      prednesené. Týmto sa uzavrel bod 20.

––-     ––-     ––-

21. Odňatie pozemkov na území Mestského parku zo správy MČ Košice – Staré mesto 
      a následné zverenie Správe mestskej zelene v Košiciach

p. Raši primátor mesta Košice –  Požiadal námestníka primátora o uvedenie materiálu.

p. Lazár, námestník primátora mesta Košice – V súvislosti s revitalizáciou mestského parku 
v rámci projektu EHMK 2013 je návrh na odňatie časti majetku vo vlastníctve mesta zo správy MČ Košice – Staré mesto a časť majetku by bola zverená do správy Správy mestskej zelene Košice tak ako je uvedené v materiáli. 

p. Raši primátor mesta Košice – Otvoril rozpravu k tomuto materiálu. Nakoľko sa nikto 
      neprihlásil, dal slovo návrhovej komisii, aby predniesla návrh na uznesenie.

p. Berberich, poslanec MZ a člen návrhovej komisie - Mestské zastupiteľstvo v Košiciach
podľa § 29 ods. 1 písm. 1) Štatútu mesta Košice schvaľuje
1.	odňatie majetku vo vlastníctve mesta Košice zo správy Mestskej časti Košice – Staré   
      mesto:
            názov nehnuteľností:         pozemky (príloha č. 1)
 k. ú.:                                  Stredné mesto
 LV č.:                                10527
 dôvod odňatia:                  zosúladenie skutočného stavu s právnym stavom
 deň odňatia:                      deň účinnosti dohody o ukončení zmluvy o zverení majetku
                                                       mesta do správy 
2.	zverenie majetku vo vlastníctve mesta Košice do správy Správe mestskej zelene    
      v Košiciach:
            názov nehnuteľností:         pozemky a stavba (príloha č. 2)
            k. ú.:                                  Stredné mesto
            LV č.:                                10527
            dôvod zverenia:                správa a údržba
            deň zverenia:                    deň účinnosti zmluvy o zverení majetku mesta do správy 

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 110: za 45, proti 1, zdržali sa 2.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 21.

––-     ––-     ––-

22. Zmeny a doplnky Územného plánu hospodársko-sídelnej aglomerácie Košice, 
       lokalita Priemyselný park Letisko 

p. Raši primátor mesta Košice –  Dôvodová správa je v písomnej podobe. Predmetná zmena bol spracované v zmysle § 30 stavebného zákona na základe podnetu developera pre stabilizáciu investora, ktorým je firma Faurécia Košice a zároveň umožnenie rozvoja ďalšieho priľahlého územia. Navrhované zmeny sú lokalizované na území mestskej časti Barca. Predmetom riešenia zmien a doplnkov je návrh nových rozvojových plôch výrobného územia umiestnených pozdĺžne južne od Dymoparku  v priemyselnom parku pri letisku, juhozápadne od komunikácie 3/050191, po druhé: plôch občianskej vybavenosti v blízkosti letiska, severne od komunikácie 3/050191 a plôch polyfunkčnej zástavby občianskeho vybavenia priemyselnej výstavby v úzkom páse pozemku medzi komunikáciami pozdĺž letiska.
Otvoril rozpravu k tomuto materiálu. Nakoľko sa nikto neprihlásil, ukončil ju a dal slovo návrhovej komisii, aby predniesla uznesenie.

p. Berberich, poslanec MZ a člen návrhovej komisie - Mestské zastupiteľstvo v Košiciach podľa zákona č. 50/1976 Z.z. o územnom plánovaní a stavebnom poriadku (stavebný zákon) v znení neskorších predpisov a podľa zákona č. 369/1990 Z. z. o obecnom zriadení, v znení neskorších predpisov a príslušných ustanovení Štatútu mesta Košice berie na vedomie stanovisko Krajského stavebného úradu v Košiciach č. 2011/00146 - § 25  zo dňa 13.01.2011 k posúdeniu Návrhu ZaD ÚPN HSA Košice, lokalita Priemyselný park Letisko. Súhlasí s Vyhodnotením pripomienok predložených v rámci prerokovania Návrhu ZaD ÚPN HSA Košice, lokalita Priemyselný park Letisko. 
Schvaľuje
1.	Zmeny a doplnky Územného plánu hospodársko-sídelnej aglomerácie Košice, lokalita Priemyselný park Letisko v zmysle kompletnej dokumentácie.
2.	Doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.
Žiada primátora mesta Košice  zabezpečiť vyhlásenie doplnku k Všeobecne záväznému nariadeniu č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 111: za 43, proti 1, zdržali sa 2.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 22.

––-     ––-     ––-

23. Predaj nebytového priestoru pre vlastníka bytu Ing. Pavla Kmeťa
      na ul. Hrnčiarska č. 5

p. Raši primátor mesta Košice – Požiadal námestníčku primátora mesta Košice, aby uviedla materiál.

p. Lenártová, námestníčka primátora mesta Košice – V tomto objekte už boli odpredané všetky bytové jednotky, vo vlastníctve mesta ostali iba dva nebytové priestory a majiteľ bytu č. 3 na prízemí požiadal o odkúpenie nebytového priestoru č. 2 s rozmerom  30,38 m². Ostatní vlastníci bytu nemajú námietky. Mestská časť Staré mesto nemá námietky, prešlo to majetkovou komisiou.

p. Raši primátor mesta Košice – Otvoril rozpravu k tomuto materiálu. Nakoľko sa nikto neprihlásil, ukončil ju a dal slovo návrhovej komisii, aby predniesla uznesenie.

p. Berberich, poslanec MZ a člen návrhovej komisie - Mestské zastupiteľstvo v Košiciachpodľa §  6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva  nebytového  priestoru vrátane spoluvlastníckeho podielu na spoločných častiach, zariadeniach domu a alikvotnej časti pozemku vo veľkosti 277/10000 prislúchajúceho k nebytovému priestoru č.  2 na ul. Hrnčiarska č. 5 pre vlastníka bytu v dome Ing. Pavla Kmeťa za cenu 14 000,- €. 

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 112: za 43, proti 2, zdržali sa 1.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 23.

––-     ––-     ––-

24. Predaj  pozemku v k.ú. Terasa pre  Valériu Makarovú a Anetu Makarovú
      do podielového spoluvlastníctva

p. Raši, primátor mesta Košice – Materiál predložil námestník primátora mesta Košice p. Lazár, požiadal ho aby tento predaj uviedol.

p. Lazár, námestník primátora mesta Košice – Tento a ďalšie materiály hovoria o predaji časti pozemkov, je to vlastne vyhradenie si časti verejného priestranstva, ktorý sa poväčšine nachádza pred bytovým domom, alebo pred regulárne odkúpenou záhradou. Tento problém nie je nový, tento problém je v Košiciach permanentný. Obzvlášť je to v mestských častiach, kde sú tie výmery pozemkov menšie. Ono to pochopiteľné láka zabrať väčšie územie. Momentálne je návrh na odpredaj časti týchto pozemkov, bolo to už takto aj pripravené. Do budúcna by bolo možné sa zamyslieť, aby sa to riešilo nejakým iným systémovým opatrením, lebo keď sa to už odpredáva, tak bolo by dobre predať to všetkým, lebo tak či onak, ľudia postupne tie časti parciel zaberajú.
Prešiel k tomuto konkrétnemu bodu. Ide o výmeru 26 m² v k. ú. Terasa, konkrétne je to ulica Žilinská, Ružomberská. Nákupná cena je 67,- €/m².

p. Raši primátor mesta Košice – Otvoril rozpravu k tomuto materiálu. Nakoľko sa nikto neprihlásil, ukončil ju a dal slovo návrhovej komisii, aby predniesla uznesenie.

p. Berberich, poslanec MZ a člen návrhovej komisie - Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b)  Štatútu mesta Košice  schvaľuje priamy predaj pozemku registra KN-C parc. č. 4699/283 s výmerou 26 m² k. ú. Terasa 
vo vlastníctve mesta Košice pre Valériu Makarovú a Anetu Makarovú  do podielového spoluvlastníctva  každej v podiele ½ k celku za kúpnu cenu 67,- €/m².

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 113: za 41, proti 1, zdržali sa 5.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 24.

––-     ––-     ––-

25. Predaj pozemku v k.ú. Terasa pre Ing. Daniela Šulíka

p. Raši, primátor mesta Košice – Materiál predložil námestník primátora mesta Košice p. Lazár, požiadal ho aby tento predaj uviedol.

p. Lazár, námestník primátora mesta Košice – V tomto predaji ide o 39 m² v k. ú. Terasa, za kúpnu cenu 70,- €/m².

p. Raši primátor mesta Košice – Otvoril rozpravu k tomuto materiálu. 

V rozprave vystúpili:

p. Filipko, poslanec MZ – V zásade nemá námietku voči odpredaju, zaujímalo by ho vysvetlenie stanoviska ÚHA, kde konštatuje, že odporúča iba v prípade odpredaja ostatných parciel na ulici všetkým vlastníkom rodinných domov. Keď si pozrel priloženú mapku, Táto parcelka nesusedí s tými ostatnými parcelkami, ktoré sú uvedené v dôvodovej správe a v praxi si nevie predstaviť, či by to mali schvaľovať súčasne všetkých 5 odpredajov, alebo ako to ÚHA myslelo.

p. Jerguš, za ÚHA – Tento konkrétny prípad nemá naštudovaný, pripraví písomné vysvetlenie.

p. Lazár, námestník primátora mesta Košice -  Hlavný architekt mesta p. Drahovský sa vzdal svojej funkcie, takže čo presne tým zamýšľal nevie, ale zámer mesta je riešiť veci systémovo, tie ulice sa prejdú fyzicky, zamerajú sa, lebo nie je to férové, že jeden sused si to kúpi a druhý to užíva zadarmo. 

p. Raši, primátor mesta Košice – Uzavrel rozpravu a dal slovo návrhovej komisii.

p. Berberich, poslanec MZ a člen návrhovej komisie - Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje priamy predaj nehnuteľnosti   –  pozemku registra KN - C  parc.č. 4699/375 s  výmerou 39 m²  v  k. ú.  Terasa vo vlastníctve mesta Košice pre Ing. Daniela Šulíka za cenu 70,- €/m².  

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 114: za 36, proti 1, zdržali sa 10.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 25.

––-     ––-     ––-

26. Predaj  pozemku  v k.ú.  Terasa  pre  MVDr. Jaroslava  Soroku
      a MVDr. Martinu Sorokovú do bezpodielového spoluvlastníctva

p. Raši, primátor mesta Košice – Požiadal o uvedenie materiálu.

p. Lazár, námestník primátora mesta Košice – V tomto prípade pri zameraní pozemku boli agresori úspešnejší, zabrali až 135 m² za cenu 31,- €/m². Zase je to taký istý prípad, je to súčasť záhrady a tak isto ide o lokalitu v k. ú. Terasa Račí potok, kde tieto problémy sú. Budú to riešiť systémovo.

p. Raši, primátor mesta Košice – Otvoril rozpravu k tomuto bodu.

V rozprave vystúpili:

p. Briškár, poslanec MZ – Spýtal sa, keďže cena, ktorá je tu navrhnutá, je veľmi blízka cene znaleckého posudku, tak sa spýtal, či do tejto celkovej ceny boli zahrnuté priame a nepriame náklady spojené s týmto predajom. Má na mysli náklady na znalecký posudok a náklady na vyhotovenie geometrických plánov, popripade ďalšie náklady, ako to hovorí Štatút mesta Košice.

p. Pučanová, vedúca oddelenia správy majetku MMK – Potvrdila, že do ceny boli zahrnuté všetky náklady s tým spojené, ktoré mesto v danom prípade vynaložilo.

p. Raši, primátor mesta Košice – Uzavrel rozpravu a dal slovo návrhovej komisii.

p. Berberich, poslanec MZ a člen návrhovej komisie - Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje priamy predaj pozemku parc. č. 5426/17 s výmerou 135 m2  v k. ú. Terasa vo vlastníctve mesta Košice pre MVDr. Jaroslava Soroku a MVDr. Martinu Sorokovú za cenu 31,- €/m2 do bezpodielového spoluvlastníctva.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 115: za 40, proti 1, zdržali sa 6.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 26.

––-     ––-     ––-

27. Predaj pozemkov pod garážami v užívaní fyzických osôb

p. Raši primátor mesta Košice – Požiadal námestníka primátora, aby predložil materiál.

p. Lazár, námestník primátora mesta Košice – V tomto prípade ide o predaj pozemkov pod garážami, ktoré vlastnia fyzické osoby. Týka sa to katastrálnych území Jazero, Severné mesto, Stredné mesto a Terasa. 
Zhrnul aj doteraz predložené materiály. Tu treba na jednej strane oceniť snahu a ochotu týchto ľudí zaplatiť kúpnu cenu, preto to tu aj prechádza pomerne jasným hlasovaním, ale aby sa zabezpečila takáto spravodlivosť aj do budúcna, aby nebolo tak, že len časť ľudí si to odkúpi a časť ľudí to užíva bezodplatne, v priebehu roka sa pripraví taký návrh, aby systémovo zabezpečili, napr. aby na jednej ulici všetci mali odkúpené pozemky, ak ich užívajú, pretože tí, ktorí o to požiadali, je to príkladné pre tých ostatných. Vysporiada sa to rámcovo v rámci celého mesta vzhľadom na to, že  je to 16 predajov a všetci ich majú v elektronickej podobe, dal návrh, aby sa hlasovalo s formuláciou, že sa schvaľuje odpredaj tak, ako je uvedený v materiáli. 

p. Raši primátor mesta Košice – Otvoril rozpravu k tomuto bodu. 

 Rozprave vystúpili:

p. Čekanová, poslankyňa MZ – Čo v takom prípade, ak občania nebudú súhlasiť s odkúpením?

p. Raši primátor mesta Košice – Ak nebudú súhlasiť, nebudú musieť odkupovať.

p. Čekanová, poslankyňa MZ – Ale tie garáže majú postavené na majetku mesta Košice.

p. Raši primátor mesta Košice – Za tento pozemok platia nájom. Aj teraz je to tak. Všetky tieto návrhy sú predložené na základe žiadosti občanov, ktorí platia nájom a takto si to chcú odkúpiť do vlastníctva.
Nakoľko sa už nikto do rozpravy nehlásil, uzavrel ju a návrhovú komisiu požiadal o prednesenie uznesenia v skrátenej podobe.

p. Berberich, poslanec MZ a člen návrhovej komisie – Prečítal uznesenie v skrátenej podobe. Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje predaj pozemkov pod garážami v užívaní fyzických osôb podľa predloženého návrhu. 

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 116: za 43, proti 1, zdržali sa 2.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 27.

Úplné znenie schváleného uznesenia
Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje predaj pozemkov pod garážami v užívaní fyzických osôb podľa predloženého návrhu schvaľuje
 predaj pozemkov  pod garážami v užívaní fyzických osôb: 
1. Slavomír Capík, parc. č. 3268 s výmerou  20 m 2  v  k.ú. Jazero  za cenu  1 300,- €,
2. JUDr. Ján Palušák, parc. č. 3245 s výmerou  21 m2   v  k.ú. Jazero za cenu 1 365,- €,
3. Roman Furajtár, parc. č. 2596/28  s výmerou  18 m2 v k.ú. Severné mesto za cenu 
    1 494,- €,
4. Ing. Miroslav Bajer, parc. č. 7132/91 s výmerou 17 m2  v  k.ú. Severné mesto za cenu   
    1 717,- €,
5. JUDr. Roman Imrich, parc. č. 7132/89 s výmerou  18 m2  v  k. ú. Severné mesto za cenu 
    1 818,- €,
6. Ivan Hapšták, parc. č. 7132/153 s  výmerou  14 m2  v  k.ú. Severné mesto za cenu 1 414,- €,
7. MUDr. Gabriel Szmerek, parc. č. 7132/77 s výmerou  18 m2  v  k.ú. Severné mesto 
    za cenu 1 818,- €,
8. Zuzana Kováčová, parc. č. 297  s výmerou  18 m2  v  k.ú. Stredné mesto za cenu 1 368,- €,
9. Ján Talpaš, parc. č. 277 s výmerou 22 m2 v k. ú. Stredné mesto za cenu 1 672,- €, 
10. RNDr. Eva Sitášová, parc. č. 289 s výmerou 18 m2 v k.ú. Stredné mesto za cenu 
      1 368,- €,
11. Ing. Marta Šofránková, parc. č. 296 s  výmerou 18 m2 v k.ú. Stredné mesto za cenu  
      1 368,-€,
12. Prof. MVDr. Leopold Vrzgula, DrSc., parc. č. 292 s výmerou 14 m2 v  k.ú. Stredné mesto 
      za cenu  1 064,- €,
13. Michal Petrulák, parc. č. 492 s výmerou 19 m2  v  k.ú. Terasa za cenu 1 216,- €,
14. Zuzana Kováčová, parc. č. 447  s výmerou 15 m2 v  k.ú. Terasa za cenu 960,- €,  
15. Ondřej Capcara, parc. č. 488 s výmerou 16 m2  v  k.ú. Terasa za cenu 1 024,- €,
16. MUDr. Tomáš Stráňai, parc. č. 2596/34  s výmerou 18 m2 v  k.ú. Severné mesto za cenu 
      1 494,- €.

––-     ––-     ––-
28. Predaj pozemku v k.ú. Terasa pre Leonarda Gegaja

p. Raši, primátor mesta Košice – Vyzval predkladateľa materiálu, aby ho uviedol

p. Lazár, námestník primátora mesta Košice -  Ide o odpredaj o 94 m² v katastrálnom území Terasa.za kúpnu cene 68,- €/m² . 

p. Raši, primátor mesta Košice – Otvoril rozpravu, no nakoľko sa nikto neprihlásil dal slovo návrhovej komisii, aby predniesla návrh na uznesenie.

p. Berberich, poslanec MZ, člen návrhovej komisie - Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje priamy predaj pozemku parc. č. 5426/29 s výmerou 94 m2  v k. ú. Terasa vo vlastníctve mesta Košice pre Leonarda Gegaja za cenu 68,- €/m2.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 117: za 46, proti 1, zdržali sa 1.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 28.

––-     ––-     ––-

29. Predaj pozemkov v k. ú. Krásna pre Patrika Žihalu

p. Raši, primátor mesta Košice – Vyzval predkladateľa materiálu, aby tento predaj uviedol.

p. Lazár, námestník primátora mesta Košice -  Výmera je 113 m² a 30 m² v katastrálnom území Krásna.za kúpnu cene 55,- €/m² . 

p. Raši, primátor mesta Košice – Otvoril rozpravu, no nakoľko sa nikto neprihlásil dal slovo návrhovej komisii, aby predniesla návrh na uznesenie.

p. Berberich, poslanec MZ, člen návrhovej komisie - Mestské zastupiteľstvo v Košiciach podľa § 6 ods. 2 písm. b)  a   § 29 ods. 1 písm. b) Štatútu mesta Košice schvaľuje priamy predaj  pozemkov registra KN-C parc. č.  6302  s  výmerou 113 m2  a  parc. č.  6307 s výmerou 30 m2  v  k. ú. Krásna vo vlastníctve mesta Košice pre Patrika Žihalu 
za cenu  55,- €/m2.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 118: za 46, proti 1, zdržali sa 1.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 29.

––-     ––-     ––-

29/1 Odvolanie náčelníka a poverenie na riadenie Mestskej polície mesta Košice

p. Raši primátor mesta Košice –  Predložil odvolanie náčelníka mestskej polície a poverenie na riedenie mestskej polície z dôvodu vzdania sa a požiadania o uvoľnenie z funkcie náčelníka mestskej polície p. Milana Dvorožnáka ku dňu 28.2.2011. 
Otvoril rozpravu k tomuto bodu. 

V rozprave vystúpili:

p. Halenár, poslanec MZ – Možno by niektorí poslanci ocenili, keby dostali informáciu, že kto je to ten dočasne poverený riadením mestskej polície.

p. Raši, primátor mesta Košice - Všetci poslanci by to ocenili, preto v elektronickej podobe im bol zaslaný životopis p. Juraja Bukuša, bytom v Košiciach s celou jeho profesijnou praxou príslušníka policajného zboru, je plukovníkom, ktorým bol od roku 1979 do roku 2010. Pokiaľ poslanci nevedia tento materiál otvoriť, môže ho celý prečítať. 

p. Kažimír, poslanec MZ – Váži si prácu doterajšieho náčelníka mestskej polície. Nespozná dôvod, prečo sa vzdáva svojej funkcie a požiadal o uvoľnenie. No vie, že je to dobrý odborník a rád by vedel, či sa počíta s jeho službami či už externými, alebo inými, resp. či na tú tému bolo s ním rozprávané, alebo nie. 

p. Raši, primátor mesta Košice – JUDr. Dvorožňák požiadal o uvoľnenie z funkcie, nie o uvoľnenie z mestskej polície. Rátajú, že bude pracovať v mestskej polícii aj naďalej. Nakoľko sa do rozpravy už nikto neprihlásil, uzavrel ju a dal slovo návrhovej komisii, aby predniesla návrh na uznesenie.

p. Berberich, poslanec MZ a člen návrhovej komisie -  Mestské zastupiteľstvo v Košiciach
podľa § 2 ods. 3 zákona č. 564/1991 Zb. o obecnej polícii v znení neskorších predpisov a podľa § 6 ods. 2 písm. t) a § 21 ods. 2 Štatútu mesta Košice
	A.	odvoláva
JUDr. Milana Dvorožňáka z funkcie náčelníka Mestskej polície mesta Košice ku dňu 28. 2. 2011,
	B.	poveruje
Juraja Bukuša, Pražská 14, Košice, riadením Mestskej polície mesta Košice s účinnosťou od 1. 3. 2011 až do vymenovania nového náčelníka mestskej polície na základe výsledkov výberového konania,
	C.	ukladá riaditeľovi Magistrátu mesta Košice
zabezpečiť všetky úkony súvisiace s realizáciou výberového konania a o ich výsledku informoval Mestské zastupiteľstvo v Košiciach. Termín: 31.12.2011, Zodpovedný: riaditeľ MMK.

p. Raši primátor mesta Košice – Požiadal poslancov, aby hlasovali o prečítanom návrhu. 

Hlasovanie č. 119: za 37, proti 1, zdržali sa 8.

p. Raši primátor mesta Košice – Konštatoval, že toto uznesenie bolo schválené tak ako bolo prednesené. Týmto sa uzavrel bod 29/1.

––-     ––-     ––-
30. Interpelácie

p. Raši, primátor mesta Košice – Otvoril priestor pre interpelácie poslancov.

p. Petrvalský, poslanec MZ – Predniesol niekoľko bodov.
Na základe žiadosti občanov mestskej časti Sídlisko Ťahanovce  požiadal o doplnenie polície v ich mestskej časti o 4 členov tak, aby mohli vykonávať 24-hodinovú službu. Mestská polícia na tomto pracovisku začína ráno o 6.00 hod.  a končí večer o 22.00 hod. a majú také skúsenosti, že najviac sa vyčíňa až po tejto hodine. Štátna polícia v takýchto prípadoch zakročí, ale mohlo by sa tak konať v súčinnosti s mestskou políciou.
Vie sa veľmi dobre, že v piatok večer, hoci sami majú málo mestských policajtov, títo sa presúvajú do centra mesta na kontrolu parkovísk. Boli by veľmi radi, keby títo mestskí policajti zostali v mestskej časti a na kontrolu parkovania v Starom meste by sa mohla zriadiť nejaká iná služba. V mestskej časti majú nárast kriminality a miesto toho, aby si policajti konali svoju povinnosť v mestskej časti, tak sú presúvaní do Starého mesta a tam konajú spomínanú službu.
Požiadal hlavnú kontrolórku mesta o preverenie vykonania uznesenia mestského zastupiteľstva o zlúčení Centier voľného času.
Primátora mesta požiadal, aby sa tejto otázke venoval, lebo skutočne sú veľké sťažnosti a majú také indície, že toto jedno Centrum voľného času v meste nefunguje tak, ako je to dané v uznesení mestského zastupiteľstva.

p. Raši, primátor mesta Košice – Určite sa všetkými problémami budú zaoberať, tak isto majú podobné postrehy ako pán poslanec.

p. Jutka, poslanec MZ – Nemal klasickú interpeláciu, ale využil tento priestor na to, aby požiadal primátora mesta, aby sa na najbližšie riadne rokovanie mestského zastupiteľstva predložil kompletný materiál opravy výtlkov na cestách. Súvisí to s pripravovanými Majstrovstvami sveta v ľadovom hokeji, kedy príde do Košíc veľmi veľa návštevníkov. Cesty sú po zime v katastrofálnom stave. Harmonogram je potrebný aj preto, aby sa výtlky čo najrýchlejšie zlikvidovali, aby si mesto v súvislosti s nimi nevyrobilo zbytočné trapasy. Požiadal o prípravu kompletného materiálu tak, aby aj harmonogram prác bol maximálne využitý do začiatku Majstrovstiev sveta v ľadovom hokeji, aby potom neboli nejaké obmedzenia.
Zároveň požiadal primátora mesta, aby sa pripravil materiál – v minulosti to bolo kritizované - o následnom čistení komunikácií, odstraňovaní štrkov a posypového materiálu po zimnej údržbe. Toto je v rámci hlavných cestných ťahov vyriešené, ale problematickou je hlavne statická doprava, kde by podľa neho bolo dobré zamyslieť sa nad tým, aby sa urobila nejaká koncepcia, lebo kde je statická doprava, tam sa posypový materiál nedá odpratať, lebo tam stoja auta. Mal by sa pripraviť nejaký harmonogram pre jednotlivé sídliská a v spolupráci s mestskými časťami sa dalo občanom oznámenie, že v danej lokalite v určenom termíne sa bude upratovať, lebo vyvstáva problém s kanalizačnými vpustami, ktoré sú týmto posypovým materiálom permanentne exponované, potom neodvádzajú vodu, ktorá následne stojí na cestách a chodníkoch a občania sa sťažujú. Ničí sa tým tiež celá infraštruktúra. Bol by rád, keby sa takýto materiál pripravil na najbližšie rokovanie. 

p. Raši, primátor mesta Košice -  Poďakoval za príspevok. Materiál sa pripraví a čo sa týka výtlkov – do Majstrovstiev sveta v hokeji je to priorita. 

p. Betuš, poslanec MZ – Interpeloval primátora mesta.
Prvá interpelácia je totožná s tou, ktorú uviedol poslanec p. Petrvalský a týka sa kontroly realizácie uznesenia mestského zastupiteľstva č. 1261/2010 vo veci činnosti Centier voľného času. Materiál doloží.
Druhá interpelácia – aké zabezpečovacie zariadenia sú už reálne vykonávané vo veci ochrannej hrádze rieky Hornád v mestskej časti Košice Džungľa kompetentnými a zodpovednými organizáciami?

p. Raši, primátor mesta Košice – Poďakoval p. poslancovi – k prvému bodu už majú množstvo podnetov a k druhému problému pripraví správu odborný útvar. 

p. Gamcová, poslankyňa MZ – Interpeláciu ohľadom Centier voľného času už predložila písomne. Vrátila sa k Centru Technik, ktoré je špecifické a tam požiadala, aby bola zabezpečená kontrola v rokoch 2009 a 2010. Sú tam naozaj veci, ktoré smerujú k rôznym porušeniam zákonov. 
Druhá vec, ktorá ju zaujíma – mesto má vo ešte vo vlastníctve zopár veľkých parkovacích plôch, kde sú rezervované miesta a má vedomosti o tom, že sa za ne dlhodobo nevyberajú žiadne poplatky. Kedysi to tak bolo, že viac ako 10 % nemohlo byť rezervovaných pre konkrétnych jednotlivcov. Požiadala primátora mesta, aby dal preveriť aj túto skutočnosť.

p. Raši, primátor mesta Košice – Kontrola v v Techniku sa pripravuje a preverí aj druhú interpeláciu. 

p. Blaškovičová, poslankyňa MZ – Interpelovala vedenie mesta aj riaditeľa Magistrátu mesta.
Zaujíma ju, komu patrí budova pri Miklušovej väznici č. 3. Býva v tej oblasti 23 rokov. Pred tým ako išli Rómovia zdevastovať Luník IX, zdevastovali túto budovu. Je to presne oproti Miklušovmu väzeniu a je to najfrekventovanejšia oblasť tejto časti mesta, ľudia tadiaľ chodia na Hrnčiarsku ulicu. Táto budova je 20 rokov v absolútne dezolátnom stave a okrem mačiek a smradu sa z nej nešíri nič iné, len hanba.

p. Raši, primátor mesta Košice – Zistí to.

p. Kočiš M., poslanec MZ – Spýtal sa vo vzťahu k úvodu rokovania mestského zastupiteľstva, keď sa rozhodovalo o zložení komisií mestského zastupiteľstva, tak sa konkrétne opýtal, na základe akého právneho výkladu bolo vychádzané pri navrhovaní tohto uznesenia, nakoľko v zmysle rokovacieho poriadku podľa § 15, ktorý hovorí o voľbe predsedov komisií, tak rokovací poriadok jednoznačne hovorí, že o jednotlivých kandidátoch sa hlasuje osobitne. Zaujíma ho, z akého právneho výkladu sa vychádzalo pri predkladaní tohto návrhu a v prípade, že nastala chyba, požiadal primátora mesta, aby nepodpísal dané uznesenie.

p. Raši, primátor mesta Košice – Na túto interpeláciu odpovie písomne.

p. Sekáč, poslanec MZ – Poprosil o pomoc pre krízové centrum pre týrané matky s deťmi, ktoré sídli v priestoroch na sídlisku Dargovských hrdinov Wagnerova 4, ktoré je síce zriadené Vyšším územným celkom, ale využíva priestory, ktoré patria mestu a tieto matky s deťmi sú umiestnené v priestoroch, ktoré majú schátrané okná. Je tam veľká zima, preto poprosil o výmenu týchto okien. Je to dlhodobo neriešený problém, z toho dôvodu hľadá možnosti, ako im pomôcť. 

p. Raši, primátor mesta Košice – Pozrie sa s odborníkmi na túto interpeláciu. Všetky interpelácie budú v zmysle § 67 ods. 1 Rokovacieho poriadku vybavené v čo najkratšom čase a odpovede zaslané. Ešte sa prihlásili ďalší poslanci, dal im preto slovo.

p. Hlinka, poslanec MZ – Vo vzťahu k prestavbe Námestia osloboditeľov, kde prebieha veľmi čulý investičný ruch, bolo by veľmi vhodné, keby nejakým spôsobom aj z úrovne vedenia mesta zatlačili na vlastníka kongresovej haly, ktorá sa nachádza v susedstve budúceho krásneho polyfunkčného a zábavného centra Aupark. Už mnohé roky sľubovali aktívny prístup vo vzťahu k zbúraniu, či prestavbe tohto „nešťastia“, ktoré sa nachádza v srdci mesta, tak chcel by dať do pozornosti, aj vzhľadom na to, že sú tu v novom zložení, aby sa z úrovne vedenia mesta vyvinula istá iniciatíva, alebo tlak na majiteľov ako pozemkov, tak aj stavby, pretože vie, že Stavebnú úrad mesta vydal v minulom roku búracie povolenie, ktoré sa zatiaľ nerealizovalo a keďže tá výstavba tam bude čochvíľa končiť, bolo by dobre, aby sa aj tento južný cíp dal do nejakého slušného stavu. Je to taký apel pre budúcnosť. Poprosil, aby o tom boli najbližšie informovaní aj ostatní poslanci mestského zastupiteľstva, ako sa veci vyvíjajú.

p. Raši, primátor mesta Košice – Ohľadom bývalého Domu techniky už majú pozvaných súčasných majiteľov budovy na rokovanie práve kvôli stavu tejto nehnuteľnosti, aj ako sa to bude v budúcnosti riešiť.

p. Kažimír, poslanec MZ – Otázka na riaditeľa Magistrátu mesta Košice . Požiadal ho, aby skúsil preveriť na majetkovom oddelení, že aký je stav v majetko-právnom vysporiadani prepojenia komunikácie ulíc Kladenská a Ukrajinská vzhľadom k tomu, že mestská časť za 2 roky pripravila projektovú dokumentáciu, geometrický plán a vysporiadanie týchto pozemkov. Vtedy bola vyčlenená suma aj na výkup pozemkov, no pri úpravách rozpočtu bola táto suma škrtnutá. Ide o dôležitý bod napojenia  tejto komunikácie aj vzhľadom na to, že hasiči v prípade záchranárskych prác tam majú problém a to už nehovorí o vozidlách Kositu. Mestská časť na vlastné náklady vypracovala projektovú dokumentáciu, mesto malo začať rokovať s vlastníkmi, niektorí chceli tieto pozemky zameniť, niektorí odkúpiť. Rád by vedel, v akom stave to je a kedy sa bude ďalej pokračovať.

p. Berberich, poslanec MZ – Keďže mal dopyt, počkal na ďalší  bod.

p. Gamcová, poslankyňa MZ – Tiež sa prihlásila do dopytov, nakoľko na tabuli bol  vyznačený tento bod.

p. Raši, primátor mesta Košice – Pokiaľ nikto z ďalších poslancov nechcel interpelovať, uzavrel tento bod.

––-     ––-     ––-

31. Dopyty

p. Raši, primátor mesta Košice – Vyzval poslancov, by sa prihlásili so svojimi dopytmi.

p. Kočiš S., poslanec MZ – Dopyt na riaditeľa Magistrátu mesta Košice.
V súvislosti s týmto uznesením ho zaujíma, aký je výsledok tohto uznesenia, keď tam bol nejaký zmluvný vzťah, aký je výsledok tohto zmluvného vzťahu a ak tam bola uzatvorená zmluva, tak aké sú podmienky tejto zmluvy. Je to súvis medzi zámenou pozemkov v katastrálnom území Terasa s firmou Europrojekt Beta 6 SK. s.r.o. a mestom Košice. 
Druhý dopyt mal na riaditeľa Správy majetku mesta Košice, nakoľko táto firma vykonáva obchodnú činnosť platené parkovanie, či je spracovaná koncepcia parkovania aj mimo centrálnej mestskej zóny, hlavne v súvislosti s parkoviskami, ktoré sú v tesnej blízkosti parkovísk, kde je platené parkovanie. Rovnako ho zaujíma, či je výhľadovo nejaká koncepcia, alebo či sa vôbec niekto zamýšľal nad parkovaním v rámci sídlisk a alternatívne riešenie aj plateného parkovania.

p. Raši, primátor mesta Košice -  Predpokladá, že bude potrebné vyjadrenie riaditeľa MMK aj riaditeľa Správy majetku mesta Košice, no ide o tému, na ktorú nebudú vedieť odpovedať ihneď.

p. Gamcová, poslankyňa MZ – Dopyt na hlavnú kontrolórku mesta. Zhruba pred rokom listom požiadala o preverenie  správnosti ustanovenia riaditeľky EHMK do funkcie, rada by dostala odpoveď.

p. Jakubíková, hlavná kontrolórka mesta Košice – Pamätá sa na to. 2-krát urgovala ministerstvo, nedostala žiadnu odpoveď. Požiadavku na úpravu stanov zaslala pani riaditeľke EHMK, mali tie výhrady zapracovať. 

p. Berberich, poslanec MZ - Dopyt k postaveniu mesta v Steel aréne. Má mesto nejaké vstupy do mestského skyboxu? V predchádzajúcom volebnom období boli tie vstupy prerozdelené na základe nejakého kľúča. S kým treba ohľadom tohto komunikovať, alebo aký je zámer?

p. Raši, primátor mesta Košice – Odpovedal hneď. Počas minulého obdobia boli vstupy rozdelené podľa poslaneckých klubov, niektoré vstupy mali poslanci. V prvom kole sa tieto vstupy snažili získať späť na magistrát, aby sa mohli rozdeliť podľa percentuálneho zastúpenia jednotlivých poslaneckých klubov. Bohužiaľ, nie všetky vstupy sa im podarilo získať, niektoré sa stratili, niektoré neboli vrátené, preto tie nevrátené zablokovali. Pokiaľ má niekto záujem zúčastniť sa hokejových zápasov, sú dve možnosti a to prihlásiť sa na sekretariáte a tieto lístky sa na protipodpis poskytnú a to až do doby, kým sa nerozdelia medzi poslanecké klub. On v najbližšom období zvolá predsedov poslaneckých klubov, aj nezávislých poslancov, prípadne tým poverí splnomocnenca pre Majstrovstva sveta v hokeji, aby si sadli a dali návrh na rozdelenie vstupov medzi jednotlivé poslanecké kluby s tým, že daný poslanecký klub bude aj zodpovedný za stratu, alebo prípadné zneužitie daných permanentiek, aby sa nestalo to, čo v minulom období.

p. Betuš, poslanec MZ – Jeho dopyt smeruje na poslanca p. Brixiho, splnomocnenca primátora mesta. 
Ide o takú vec. V akom stave a zabezpečení bude čistota, poriadok, vzhľad a bezpečnosť na staniciach SAD a ŽSR v Košiciach pred a počas majstrovstiev sveta a nech si ide niekto prečítať tie nápisy, grafity a všelijaké veci, ktoré „nezdobia“ vstup do Košíc z týchto dvoch centier dopravy. 

p. Raši, primátor mesta Košice – Ohľadom stanice komunikujú so Železnicami SR, pretože je tam pripravovaná rozsiahla rekonštrukcia stanice, ktorá by sa nemala robiť počas majstrovstiev sveta, takže aj na tému skultúrnenia týchto dvoch dopravných vstupov rokujú. Po skončení rokovania p. Brixi podá všetky informácie, ktoré pán poslanec potrebuje. 

p. Brixi, poslanec MZ – Tak ako zvyšok poslaneckého zboru, tak aj p. Betuš dostane na najbližšom mestskom zastupiteľstve komplexnú správu o príprave mesta na Majstrovstva sveta v ľadovom hokeji.

p. Raši, primátor mesta Košice – Nakoľko sa nikto s dopytom nehlásil, uzavrel tento bod.

––-     ––-     ––-

32. Rôzne

p. Raši, primátor mesta Košice – Všetkým dámam aj pánom poprial pekného Valentína. O 15,00 hod bola na Hlavnej ulici kultúrna akcia Valentínska bozkávačka, keďže ju nestihli, môžu si to skúsiť tu v mestskom zastupiteľstve, pokiaľ budú dámy ochotné, samozrejme v rámci klubov. Po odľahčení, otvoril bod rôzne, no nakoľko sa nikto nehlásil, uzavrel ho.

––-     ––-     ––-

32. Záver

p. Raši, primátor mesta Košice – Program mestského zastupiteľstva sa vyčerpal. Na ďalšom riadnom IV. rokovaní mestského zastupiteľstva sa stretnú v utorok 19. apríla 2011. Poďakoval poslancom za aktívnu účasť a vyhlásil III. rokovanie Mestského zastupiteľstva v Košiciach za ukončené. 

             Ing. Pavol Lazúr     					MUDr. Richard Raši, PhD., MPH
riaditeľ Magistrátu mesta Košice				         primátor mesta Košice

Zápisnica vyhotovená dňa 28.2.2011
Zapísala: Blanka Lukáčová

Overovatelia zápisnice:

Mgr. Jozef Andrejčák		.................................................	Podpísal dňa: 07.03.2011

JUDr. Cyril Betuš     		.................................................	Podpísal dňa: 11.03.2011

   O b s a h :

1	Úvod, k programu rokovania
2	Návrhová komisia
2  	Informácia primátora mesta o svojej činnosti od ustanovujúceho rokovania MZ
3	Správa o činnosti Útvaru hlavného kontrolóra
6 	Zásady pre výkon kontrolnej činnosti v podmienkach mesta Košice
6	Správa náčelníka Mestskej polície Košice o činnosti MsP Košice od 1. júla 2010
do 31. decembra 2010
7	Voľba členov Mestskej rady v Košiciach
8	Personálne obsadenie komisií Mestského zastupiteľstva v Košiciach
21	k bodu 5 – Voľba členov mestskej rady
22	Odvolanie delegovaných zástupcov Mesta Košice v radách škôl a školských zariadení,   ktorých zriaďovateľom je Mesto Košice a delegovanie zástupcov Mesta Košice do rád škôl a školských zariadení, ktorých zriaďovateľom je Mesto Košice
26  	Rozšírenie predmetu podnikateľskej činnosti v zriaďovacej listine príspevkovej  organizácie ZOO Košice – Kavečany
28	Doplnenie zriaďovacej listiny príspevkovej organizácie Správa mestskej zelene 
            v Košiciach
29	Analýza výchovno-vzdelávacích výsledkov, úrovne riadenia a kontroly,  personálneho obsadenia  a materiálneho zabezpečenia  školského roka 2009/2010  v základných školách, MŠ,  ZUŠ, CVČ, JŠ, SSŠ a školských zariadeniach  v zriaďovateľskej  pôsobnosti Mesta Košice
31	Zmena štatutárnych orgánov v obchodných spoločnostiach s majetkovou účasťou      
Mesta Košice
51	Zmena štatutárnych orgánov v rozpočtovej organizácii v zriaďovateľskej pôsobnosti    
Mesta Košice
52	Zmena v zložení orgánov združení, neziskových organizáciách a ďalších právnických 
osobách, v ktorých je Mesto Košice zakladateľ alebo člen
62	Rozdelenie výkonu oprávnení Mesta Košice ako spoločníka alebo akcionára 
v obchodných spoločnostiach medzi primátora a námestníkov primátora
64	Zrušenie uznesenia MZ v Košiciach č. 1094 zo dňa 23.2.2010 a bodu č. 2 uznesenia 
č. 1134 zo dňa 27.4.2010
66	Zrušenie  uznesenia  MZ č. 1200 zo dňa 29.6.2010 (Zámena nehnuteľnosti v k. ú. Poľov medzi mestom Košice a Rímsko-katolíckou cirkvou, farnosť Košice – Poľov)
66	Udelenie „Ceny mesta Košice“ pre jednotlivcov a kolektívy pri príležitosti osláv Dňa mesta Košice v roku 2011
68	Priebežná správa o projekte Košice -  Európske hlavné mesto kultúry 2013 za obdobie 6.10.2010 – 25.1.2011
70	Zverenie  nehnuteľností  do  správy  Správe mestskej zelene v  Košiciach – lokalita ohraničená ulicami Národná trieda,  Kustrova, Odborárska, Čárskeho a Hlinkova
70	Zverenie nehnuteľností v k. ú. Južné mesto (lokalita Šoltésova – Milosrdenstva ul., Mudroňova - Rastislavova, Turgenevova ul.) do správy SMsZ v Košiciach 
a MČ Košice - Juh
71	Odňatie pozemkov na území Mestského parku zo správy MČ Košice – Staré mesto 
a následné zverenie Správe mestskej zelene v Košiciach
72	Zmeny a doplnky Územného plánu hospodársko-sídelnej aglomerácie Košice, lokalita 
      	Priemyselný park Letisko
73	Predaj nebytového priestoru pre vlastníka bytu Ing. Pavla Kmeťa na ul. Hrnčiarska 5
74	Predaj  pozemku v k.ú. Terasa pre  Valériu Makarovú a Anetu Makarovú do podielového spoluvlastníctva
74  	Predaj pozemku v k. ú. Terasa  pre Ing. Daniela Šulíka
75	Predaj pozemku v k.ú. Terasa pre MVDr. Jaroslava Soroku a MVDr. Martinu Sorokovú do bezpodielového spoluvlastníctva
76	Predaj pozemkov pod garážami v užívaní fyzických osôb
78  	Predaj pozemku v k.ú. Terasa pre Leonarda Gegaja
78  	Predaj pozemkov v k. ú. Krásna pre Patrika Žihalu
79  	Odvolanie náčelníka a poverenie na riadenie Mestskej polície mesta Košice
80  	Interpelácie
82  	Dopyty
84  	Rôzne
85  	Záver